އަފްގާނިސްތާން އަތުން އިންޑިއާ ބަލިނުވެ ސަލާމަތްވީ ހަމަ ކިރިޔާ! | Jazeera\tއަފްގާނިސްތާން އަތުން އިންޑިއާ ބަލިނުވެ ސަލާމަތްވީ ހަމަ ކިރިޔާ! - Jazeera\nއަފްގާނިސްތާން އަތުން އިންޑިއާ ބަލިނުވެ ސަލާމަތްވީ ހަމަ ކިރިޔާ!\nމުޙައްމަދު ޤާސިމް June 23, 2019 107 views0\nމިހާރު އިންގްލެންޑް އަދި ވޭލްސްގައި ކުރިއަށްދާ ކްރިކެޓް ވޯލްޑްކަޕްގައި ރޭ ކުޅުނު މެޗުގައި އަފްގާނިސްތާން އަތުން ގަދަފަދަ އިންޑިއާ ބަލިނުވެ ސަލާމަތްވީ ހަމަކިރިޔާ އެވެ. އިންޑިއާ މި މެޗުން މޮޅުވީ 11 ލަނޑުންނެވެ.\nމި މޮޅާއެކު އިންޑިއާ ވަނީ މިހާތަނަށް ކުޅުނު ފަސް މެޗުގެ ތެރެއިން ހަތަރު މެޗު ކާމިޔާބުކޮށް، ނުވަ ޕޮއިންޓާއެކު ތާވަލްގެ ތިންވަނަ އަށް ޖެހިލާފައެވެ. އެންމެކުރީގައި އުޅެނީ، ރޭ ވެސްޓް އިންޑީޒް އަތުން މޮޅުވި ނިއު ޒީލެންޑެވެ. އެ ޓީމަށް ލިބިފައިވަނީ 11 ޕޮއިންޓެވެ. ދެވަނައިގައި އުޅޭ އޮސްޓްރޭލިއާ އަށް 10 ޕޮއިންޓް ލިބިފައިވާއިރު، މުބާރާތް ބާއްވާ ގައުމުކަމަށްވާ އިންގްލެންޑް އޮތީ 8 ޕޮއިންޓާއެކު ހަތަރުވަނައިގައެވެ. އެންމެ ފުލުގައި އުޅެނީ ރޭގެ މެޗުން ހަނިގޮތަކަށް ބަލިވި އަފްގާނިސްތާނެވެ. އެ ޓީމަށް މިހާތަނަށް ކުޅުނު ފަސް މެޗުން އަދި ޕޮއިންޓެއްނުލިބެއެވެ.\nއިންޑިއާ އިން ރޭގެ މެޗަށް ނިކުތީ އެ ޓީމު އެންމެފަހުން ޕާކިސްތާން އަތުން މޮޅުވި މެޗުގައި އަނިޔާވި ބުވަނޭޝްވަރު ކުމާރުގެ ބަދަލުގައި މުހައްމަދު ޝާމީ އަށް ޓީމުގެ އެގާރައިން ފުރުޞަތުދީގެންނެވެ. މީގެއިތުރުން، އެ ޓީމުގެ އިތުބާރު އޯޕަނިން ބެޓްސްމަން ޝިކަރް ދަވަން އަށް ލިބުނު އަނިޔާގެ ސަބަބުން މި މުބާރާތުގެ ދެން ނުކުޅެވޭނެކަން ޔަގީންވުމުން އޭނާގެ ބަދަލުގައި ރިޝަބް ޕަންތު ވަނީ ސްކޮޑުގައި ހިމަނާފައެވެ.\nއިންގްލެންޑްގެ ސައުތުހެމްޕްޓަންގައި ރޭ ކުޅުނު މެޗުގައި ޓޮސް ދިމާވުމުން، އިންޑިއާ އިން ކުޅެން އަރައި 50 އޯވަރުގެ ތެރޭގައި އަށް ކުޅުންތެރިން ނުބައިވެގެން ހެދުނީ 224 ލަނޑެވެ. އާއްމުކޮށް ރަނގަޅަށް ފަށައި އިންޑިއާ އަށް މައްސަލަތައް ދިމާވީ، މި މުބާރާތުގައި މޮޅު ކުޅުމެއް ދައްކަމުން އަންނަ ރޯހިތު ޝަރްމާ ވަރަށް ދަށް ސްކޯއަކަށް އިނިންގްސް ކުރީކޮޅު ނުބައިވުމުންނެވެ. އޭރު އިންޑިއާގެ ސްކޯ އަކީ އެއް ވިކެޓަށް ހަތް ލަނޑެވެ.\nއިންޑިއާ އިން އެންމެ ރަނގަޅަށް ކުޅުނު ކެޕްޓަން ވިރާތު ކޯލީ 63 ބޯޅައިން 67 ލަނޑުހެދިއިރު، ކެދަރް ޖާދަވް ވަނީ 52 ލަނޑުހަދާފައެވެ. އަފްގާނިސްތާނުން އެންމެ ރަނގަޅަށް އުކި ގުލްބަދިން ނައިބް އާއި މުހައްމަދު ނާބީ ކުރެން ކޮންމެ ކުޅުންތެރިއަކު ދެ ވިކެޓްނެގިއެވެ. މީގެއިތުރުން، 26 ލަނޑަށް ވިކެޓެއްނެގި އެ ޓީމުގެ މުޖީބުއް ރަހްމާނުގެ ކުޅުން ފާހަގަކޮށްލެވެއެވެ.\nޖަވާބުގައި ކުޅެން އެރި އަފްގާނިސްތާނުން ވަނީ މެޗުގެ ފަހު ފަސް އޯވަރާއި ހަމައަށް ދިޔައިރު، ހަ ކުޅުންތެރިން ނުބައިވެގެން 185 ލަނޑުހަދާފައެވެ. ދެން ބާކީ އޮތް 30 ބޯޅައިން އެ ޓީމު ހަދަންޖެހެނީ 40 ލަނޑެވެ. ނަމަވެސް، އަފްގާނިސްތާނުގެ ރަޝީދު ޚާން ނުބައިވުމުން އިތުރު އުނދަގުލާއި ކުރިމަތިލާންޖެހުނުއިރު، އޭގެފަހުން އެ ޓީމަށް 25 ބޯޅައިން ހެދުނީ 23 ލަނޑެވެ. އެގޮތުން، މެޗުގެ އެންމެ ފަހު އޯވަރުގައި ޝާމީ ވަނީ ވިދިވިދިގެން ތިން ބޯޅައިން އަފްގާނިސްތާނުގެ ތިން ކުޅުންތެރިން ނުބައިކޮށްލުމަށްފަހު އިންޑިއާ އަށް މި މެޗު ކާމިޔާބުކޮށްދީފައެވެ. ޝާމީ އަކީ މިފަހަރުގެ މުބާރާތުގައި ހެޓްރިކް ފުރިހަމަ ކުރި ފުރަތަމަ ކުޅުންތެރިޔާއެވެ.\nމި އިނިންގްސްގައި އަފްގާނިސްތާނުން ރަނގަޅަށް ކުޅުނީ 54 ލަނޑުހެދި ނާބީ އާއި 36 ލަނޑުހެދި ރަހްމަތު ޝާހެވެ. އިންޑިއާ އިން އެންމެ ރަނގަޅަށް އުކި ޝާމީ ހަތަރު ވިކެޓްނެގިއިރު ޖަސްޕްރީތު ބުމްރާ އާއި ޔުޒްވެންދަރް ޗަހާލް އަދި ހާރްދިކް ޕާންޑިޔާ ކުރެން ކޮންމެ ކުޅުންތެރިއަކު ދެ ވިކެޓްނެގިއެވެ.\nކްރިކެޓް ވޯލްޑްކަޕްގައި އިއްޔެ ކުޅުނު އަނެއް މެޗުގައި ވެސްޓް އިންޑީޒް އަތުން ނިއު ޒީލެންޑް މޮޅުވީ ފަސް ލަނޑުންނެވެ. ފޯރިގަދަ ކުޅުމެއް ފެނިގެންދިޔަ މި މެޗުގެ ފުރަތަމަ އިނިންގްސްގައި ނިއު ޒީލެންޑުން އަށް ކުޅުންތެރިން ނުބައިވެގެން 291 ލަނޑުހެދިއެވެ. އެ ޓީމުގެ ކެޕްޓަން ކޭން ވިލިއަމްސަން 148 ލަނޑުހެދިއިރު، ޖަވާބުގައި ކުޅެން އެރި ވެސްޓް އިންޑީޒަށް މެޗު ކާމިޔާބުކުރުމަށް ޓާގެޓެއްގެ ގޮތުގައި 12 ބޯޅައިން 8 ލަނޑުހަދަންޖެހިފައި އޮތް ނަމަވެސް، އެ ޓީމުގެ ހުރިހާ ކުޅުންތެރިން ނުބައިވީ ބާކީ އެއް އޯވަރު އޮއްވާ 286 ލަނޑަށެވެ. އެންމެ ރަނގަޅަށް ކުޅުނު ކާލޮސް ބްރެއިތުވެއިޓް ވަނީ 82 ބޯޅައިން 101 ލަނޑުހަދާފައެވެ.\nމި މުބާރާތުގައި މިއަދު ކުޅުމަށް ހަމަޖެހިފައިވާ މެޗުގައި، ޕާކިސްތާން ނިކުންނާނީ ދެކުނު އެފްރިކާއާ ދެކޮޅަށެވެ.


2018 ah Tharaggee "muizu" kuraanan | Bithufangi\n2018 އަށް ތަރަށްޤީ މުއިޒު ކުރާނަމެވެ\n2013 ވަނަ އަހަރު ރައީސް ޔާމީން، ރައީސްކަމާއި ހަވާލުވެ ވަޑައިގަތްފަހުން ހޮޅިއެއް ވަޅުނުލާ، މަގެއް ހަދާނުލާ ރަށެއް ހއ. ތުރާކުނުން ސ އަތޮޅު ގަމާ ހަމަޔަށް ނެތޭ ބުންޏަސް ދޮގަކަށް ނުވާނެއެވެ. ދައުލަތުން އެތައް ބައިވަރު ހަރަދުތަކެއް ކޮށްގެން އެތައް ޒަމާނަކުން ރާއްޖެ ނުގެނެވުނު ތަރައްޤީ މިއޮއްގެން ދަނީ އަންނަމުންނެވެ. އުމްރާނީގޮތުން އެކަންޏެއް ނޫނެވެ. އިޖްތިމާއީގޮތުންނާ އިލްމީ ރޮގުންވެސްމެއެވެ. އަތު ފަތު ނުޖެހި ތަރައްޤީ މިހިރަގެން ފަތުއަޑުކިޔާފައި އަންނަނީއެވެ. ބަލަބަލާ ތިއްބާ ލޯކުރިމައްޗަށެވެ. ކަނު މީހަކަށްވެސް ދޮގުނުކުރެވޭނެ މިންވަރަށެވެ.\nނަމަވެސް ތަރައްޤީގެ މި ބަހާރު މޫސުމުގައިވެސް ވިހަގަދަ ކަށި ގަސްތަށް ދަނީ ފަޅަމުންނެވެ. އޭގެ ވިހަ ގައުމަށާ މުޅި ދުނިޔެއަށް ފޮނުވަމުންނެވެ. ކޮން މަޤުސަދެއްގައިތޯއެވެ؟ ފިނިފެންމާ މޯޅި ކޮށްލުމުގެ މަޤުސަދުގައިތޯއެވެ؟ ސިޔާސީ މަޤުސަދެއް ހާސިލްކުރުމަށް، ކޮންމެ ކަމެއްގައިވެސް ހަމަޔާއި އުސޫލު އޮންނާނެއެވެ. ހަމައާއި އުސޫލުން ބޭރުވުމުން ދެން ގިނަފަހަރަށް ދެއްކޭނީ ހަމަނުޖެހޭ ވާހަކަތަކެވެ.\n2013 ވަނަ އަހަރު ރައީސް ޔާމީން ވެރިކަމާ ހަވާލުވެ ވަޑައިގަތުމަށްފަހު އިދިކޮޅު ފަރާތްތަކުން ފުރަތަމަ ދައްކަމުން އައި ވާހަކައަކީ ރައީސް ގެންނަވަން ވަޢުދުވި ތަރައްޤީ ގެނައުމަށް ނުކުޅެދުނު ވާހަކައެވެ. ނަމަވެސް އިސާހިތަކު ސުމަކުން ފައްޓަވައިފިއެވެ. އެކަމަކު އެވަރު ކަމަކު ނުދިޔައެވެ. ސަރުކާރުގެ ހިންގުމުގެ ނިޒާމު ބަދަލުކޮށް3އަހަރު މަސްހުނި ގަނޑަކަށް ހަދާލާފައިވާ ސަރުކާރުގެ އިދާރާތަށް ހަމައަކައް އެޅުއްވުމަށްފަހު ދެން ފެއްޓެވީ ރައްޔިތުން ގެ ތެރޭގައި ހަމަޖެހުން ގާއިމްކޮށްދީ އިޖްތިމާއީގޮތުން ތަރައްގީވެފައިވާ ގައުމަކަށް ރާއްޖެ ހެދުމުގެ މަސައްކަތެވެ. އެގޮތުން ރައްޔިތުން ހިތްހަމަ ޖެހިގެން އުޅެވޭނެ މާހައުލެއް ގާއިމްކޮށްދީ ހިތްފަސޭހަ ދިރިއުޅުމަކުން އާއިލާތައް ހެއްވާލިއެވެ. އެއް ގޮތަކުން ނޫނެވެ. އެތަށް ގޮތަކުންނެވެ. ކުރިން ނުލިބުނު ފަސޭހަތައް މިހާރު ދަނީ ލިބެމުންނެވެ.\nތަރައްޤީގެ ރޭހުގައި ސްޕީޑް އެހެރަ ގެންދަނީ ބާރުވަމުންނެވެ. މިވަރުންވެސް މިވެރިން ހިތެއް ނުފުރުނެވެ. ވެރިކަމުގެ ދަހިވެތިކަމުގައި ކަސްފުވެފައިވާ ލޯތައް ހުޅުވޭ ވަރެއް ނުވިއެވެ. ވެރިކަމަށް ދެބައި ހަމަވަން ވީއިރު ސްޕީޑް މިހިރަގެން 100 އަށް އަރަނީ އެވެ. މަޑުމަޑުން ބާރުވަމުން އައި ރޭހުގެ ފޯރިގަދަ ހިސާބަށް އާދެވުނީއެވެ. މިފަހަރު މިލިޔަނުން ކީ ދިވެހި ރުފިޔާއެއް ނޫނެވެ. ބިލިޔަނުން ޑޮލަރުގެ ބިޔަ ބޮޑެތި މަޝްރޫއޫތައް އެހެރަ ފެއްޓެވީއެވެ. ރާއްޖޭގައި ތެޔޮހުރިތޯ ބެލުމުގެ މަސައްކަތެވެ. 25 ބުރީގެ އެހެރަ ދިގު ދަރުމަވަންތަ ހޮސްޕިޓަލެއް ދެއްތޯއެވެ. ގާދޫކޮލުން ފެންނަ ހިތްގައިމު ކަމެއްތާއެވެ. އެއާޕޯޓުގެ "ބޮޑު ބޯޓު" ޖައްސާ ރަންވޭގެ މަސައްކަތް ވެސް މެއެވެ. މިވަރުން ކެނެރީ ޣާފިލްކަމުން ނިދިފައިތިބި މިވެރިންގެ ލޮލުގައި ކޮންމެސް ވަރެއް އަޅައިގަނެއްޖެތާއެވެ. ތަރައްގީ ގެނަސްދެއްވާކަން ގަބޫލުކުރަން މަޖުބޫރު ވެއްޖެތާއެވެ. ހަޖަމް ނުވިޔަސް ހަޖަމްވެސް ކުރަން ޖެހުނީއެވެ.\nމިވަރުން ތަރައްޤީގެ މަސައްކަތްތައް ދާނަމަ 2018 އަންނަން ވާއިރަށް ރޮކެޓް ސްޕީޑަށް އަރާނެކަން ކަށަވަރު ވެއްޖެތާއެވެ. 18 ގެ އިންތިހާބު ކާމިޔާބުކުރަން ދަންތުރައެއް ޖަހަން ޖެހިއްޖެކަން ރޭކާލީ މިހާހިސާބުންނެވެ. ދެންފެއްޓީ، "މުއިޒު" ވާށެވެ. މަގެއްގައި ގަލެއް ނެއްޓިފައި އޮތީޔާ އެކަމަށް ވީ ފާޑު ކިޔާށެވެ. މަލިކުގައި ފާލަމެއް އޮތީތީ އެވެސް ވީ ރާއްޖޭގެ ބްރިޖް ކަމަށް ހަދައި ދައްކާށެވެ. އެންމެ ފަހުން ގޮވީ އަތަށެވެ. މިވެރިން ތަރަށްޤީގެ ބޮޑުމަންޒަރު އޮޅުވާލަން ދެއްކި ހުރިހާ ވާހަކަ ތަކަކަށެވެ. އާއެކެވެ. މަންޒަރު ވަރަށް ސާފެވެ.2018 އަށް ވާން ވާއިރު ތަރަށްޤީ "މުއިޒު" ކުރާނަމެވެ.\nތީ އަޅުގަނޑުމެންގެ މަންމަޔާ ބައްޕައެވެ!


Karant Kandaali 38 thanakun bill thah dhahkaifi | Ungoofaaru\nބަނޑޭރިގަނޑު/ޙަބަރު/ބިލް ނުދައްކައިގެން ކަރަންޓް ކަނޑާލި 38 ތަނަކުން ބިލްތައް ދައްކައިފި\n0 474 މިނެޓެއް ނުވަނިސް ކިޔާލެވޭ\nއުނގޫފާރު ކައުންސިލުން ހިންގަމުން ގެންދާ އުނގޫފާރު ރައްޔިތުންގެ އިންޖީނުގެއިން ހޯދާފައިވާ ކަރަންޓްގެ ހިދުމަތަށް ކޮށްފައިވާ ބިލްތަކަށް ފައިސާ ނުދައްކައިގެން މިއަދު ކަރަންޓް ކަނޑާލި ތަންތަނުން ބިލްތައް ދައްކަމުން ދާންފަށައިފިއެވެ.\nއުނގޫފާރު ޑޮޓްކޮމް އަށް މައުލޫމާތު ލިބިފައިވާ ގޮތުން މިއަދުގެ އިރު އޮއްސުމާ ހަމަޔަށް ކަރަންޓް ކަނޑާލި 38 ތަނަކުން ވަނީ ކަރަންޓް ބިލްތަކަށް ފައިސާ ދައްކާ ނިންމާފައެވެ. ބިލް ދެއްކުމަށް ގިނަބަޔަކު އަންނާތީ މިއަދުގެ މެންދުރުފަހު ދޭއްގެ ފަހުންވެސް އިންޖީނުގޭގެ އޮފީސް ހުޅުވައި ބިލްތަކަށް ފައިސާ ބަލައިގަތުން ވަނީ ކުރިއަށް ގެންގޮސްފައެވެ.\nބިލް ނުދައްކާ ތަންތަނުން ކަރަންޓް ކަނޑާލުމުގެ މަސައްކަތް އިންޖިނުގޭގެ މުވައްޒަފުން މިއަދު ހެނދުނު ވަނީ ފަށާފައެވެ. ކަރަންޓް ކަނޑާލާފައިވަނީ ބިލް ނުދައްކާ ތަންތަނުގެ ވެރިފަރާތަށް ގުޅައި އެކަން އެންގުމަށްފަހު ކަމަށް މައުލޫމާތުލިބެއެވެ.\nއުނގޫފާރު ޑޮޓްކޮމް އަށް މައުލޫމާތު ލިބިފައިވާ ގޮތުގައި ބިލް ނުދައްކައި ކަރަންޓް ކަނޑާލި ތަންތަނުގެ ތެރެއިން މިހާތަނަށް ބިލްނުދައްކާ ދެތަނުގެ ތެރޭގައިވާ މީހުން ދިރިއުޅޭ ގެއަށް މިއަދު އިރު އޮށްސުމުން މިރެއަށްވަނީ ވަގުތީ ގޮތުން ކަރަންޓް ދީފައެވެ.\nރ އަތޮޅު މުބާރާތް – ދެންވާނީ ކިހިނެތް؟


Kaivenyah 10 Aharu Furumun Sunny Leone Ge Firimeeha Dhiny Agu Bodu Hadhiya Eh - Vaguthu\nބޮލީވުޑުގެ ބަތަލާ ސަނީ ލިއޯންއާއި އޭނާގެ ފިރިމީހާ ޑެނިއަލް ވެބަރގެ ކައިވެންޏަށް މިދިޔަ ހުކުރު ދުވަހު 10 އަހަރު ފުރުމުގެ މުނާސަބަތުގައި ޑެނިއަލް ދީފައިވަނީ ޑައިމަންޑް ކަރުގަ އަޅާ ހާރެކެވެ.\nމި ހާރު ކަރުގައި އަޅައިގެން ނަގާފައިވާ ވީޑިއޯއެއް އިންސްޓަގުރާމުގައި ހިއްސާކޮށް ސަނީ ބުނެފައިވަނީ ކައިވެނީގެ އަހަރު ފުރުމުގެ މުނާސަބަތުގައި އޭނާއަށް އެ ދިން ލޯތްބާއި ހަދިޔާއަށް ފިރިމީހާ ޑެނިއަލްއަށް ޝުކުރުވެރިވާ ކަމަށެވެ.\nކައިވެންޏަށް 10 އަހަރު ފުރުމާއި އެކުގައި އުޅޭތާ 13 އަހަރު ފުރުމުން އެކަމާއި އުފާވެފައިވާ ސަނީ ލިއޯން މި ޕޯސްޓުގައި ބުނެފައިވަނީ ޑައިމަންޓް ހާރެއް ލިބުމާއި އަދި އެހާ ގިނަ ދުވަހު ޑެނިއަލްއާއި އެކު އުޅެވުމަކީ ދެކެމުން އައި ހުވަފެނެއް ހަގީގަތަކަށް ވުން ފަދަ ކަމެއް ކަމަށެވެ.\nޑެނިއަލް ދެކެ ވަރަށް ލޯބިވާ ކަމަަށް ވެސް ސަނީގެ މި އިންސްޓަގުރާމު ޕޯސްޓުގައިވެއެވެ. މި ޕޯސްޓު ވަނީ އެތައް ބަޔަކަށް ކަމުގޮސްފައެވެ. އެތައް ލައިކެއް ދީފައިވާ މި ޕޯސްޓަށް ހިތުގެ އެމޯޖީ ކޮމެެންޓު ކޮށްފައިވާ ފަރާތްތައް ވެސް މަދެއް ނޫނެވެ.\nހުކުރު ދުވަހު ސަނީ ވަނީ ކައިވެންޏަށް އަހަރު ފުރުމުގެ ތަހުނިޔާ ފިރިމީހާ ޑެނިއަލްއަށް ކިޔުމަށް ޑެނިއަލްއާއި އެކު ނަގާފައިވާ ފޮޓޯއެއް ހިއްސާ ކޮށްފައެވެ.\nމި ޕޯސްޓުގައި ސަނީ އެންމެ ލޯބިވާ މީހާއަށް ކައިވެނީގެ އަހަރު ފުރުމުގެ ތަހުނިޔާ ކިޔާފައިވެއެވެ. އަދި މަރުވުމާއި ހަމައަށް ވެސް އެކީގައިވުމަށް އެދިފައިވެއެވެ. ސަނީގެ ''ރޮކް'' އަދި ''ހީރޯ'' އަކީ ވެސް ޑެނިއަލް ކަމުގައި މި ޕޯސްޓުގައި ބުނެފައިވެއެވެ.\nފައިސާގެ ތުހުމަތެއް ސަނީ ލިއޯންގެ މައްޗަށް\nކުޑައިރުން ފެށިގެން ގަނާގެ ޝިކާރަކަށްވި ވާހަކަ ސަނީ ލިއޯން ކިއާ ދިނީ އަސަރާ އެކު\nއޭޕްރީލް 11, 2021 12:07\nޑައިމަންޑް ކަރުގަ އަޅާ ހާރެކެވެ...އެ ކޮންކަހަލަ ހާރެއް\nއޭޕްރީލް 12, 2021 10:14\nއެކޮއި ކަރުގަ އަޅަން ހޯދި އެއްޗެއް ނޫނޭ އެބުނަނީ. ކޮންމެވެސް ޑައިމަންޑެއްގެ ކަރުގައޯ އަޅުވަނީ


Messi aai Argentina ah hiyydhathi feshumeh\nމެސީ އާއި އާޖެންޓީނާއަށް ހިތްދަތި ފެށުމެއް\nމެޗުގައި މެސީ (ވ) ---\nކޮލަމްބިއާ އަތުން 2-0 ން ބަލިވެ، ކޮޕާ އެމެރިކާގާއި އާޖެންޓީނާ އަށާއި ކެޕްޓަން ލިއޮނަލް މެސީއަށް ހިތްދަތި ފެށުމަކަށް ވެއްޖެ އެވެ.\nބްރެޒިލްގައި މިހާރު ކުރިއަށްދާ މުބާރާތުގައި، އެ ގައުމުގެ ސަލްވާޑޯގައި ހުންނަ ފޮންޓޭ ނޯވާ އެރީނާ ސްޓޭޑިއަމްގައި ކުޅުނު މެޗުގައި، ކޮލަމްބިއާގެ ދެ ލަނޑު ވެސް ޖެހީ މެޗުގެ އެންމެ ފަހު 20 މިނެޓްގަ އެވެ.\nއެންމެ ފަހުން ބޭއްވި ބޮޑު ދެ މުބާރާތުގައި ވެސް އާޖެންޓީނާ އަށް ފެށުން ދިޔައީ ރަނގަޅަކަށް ނޫނެވެ. މިދިޔަ އަހަރު ބޭއްވި ވޯލްޑްކަޕުގައި އާޖެންޓީނާ ކުޅުނު ފުރަތަމަ މެޗު އައިސްލޭންޑު އަތުން އެއްވަރު ވެގެން ނިމުމަކީ އާޖެންޓީނާއަށް ކުރިމަތިވި ލަދުވެތި ނަތީޖާ އެކެވެ.\nއެންމެ ފަހުން ބޭއްވި، ކޮޕާ އެމެރިކާގެ ދެ މުބާރާތުގައި ވެސް ފައިނަލު ކުޅުނު އާޖެންޓީނާއަށް، ކޮލަމްބިއާ އަތުން ކުރިމަތިވި ނަތީޖާއިން މުބާރާތުގައި އިތުރަށް ކުރިއަށްދާނަމަ އާޖެންޓީނާއިން ބުރަ މަސައްކަތެއް ކުރަން ޖެހޭނެ އެވެ. ގުރޫޕް ބީ ގައި ދެން އޮތީ ޕެރަގުއޭ އާއި އޭޝިއާގެ ޗެމްޕިއަން ގަތަރެވެ.\nމެޗުގައި ކޮލަމްބިއާގެ ރޮޖާ މާޓިނޭޒް ވަނީ ހިތްގައިމު މޮޅު ލަނޑެއް ކާމިޔާބު ކޮށްފަ އެވެ. މެޗުގެ 71 ވަނަ މިނެޓްގައި ހަމޭސް ރޮޑްރިގޭޒް ތަނަވަސް ކޮށްދިން ބޯޅަ ހިފައިގެން އޭރިއާގެ ކަނާ ދިމާލުން ވަދެ ގޯލްގެ ދުރު ކަނަށް ބޯޅަ ފޮނުވާލީ އާޖެންޓީނާގެ ދެ ޑިފެންޑަރުންނަށްވެސް ފުރުސަތު ނުދީ އޭރިއާޣެ ރޮނގުމަތިން ކަހަލަ ގޮތަކަށެވެ.\nކޮލަމްބިއާގެ ދެ ވަނަ ލަނޑު 86 ވަނަ މިނެޓްގައި ދުފާން ޒަޕާޓާ ކާމިޔާބު ކުރީ، ޖެފާސަން ލާމާ އެވެ. ގުރޫޕް އޭ ގެ ދެ ވަނަ މެޗުގައި ރޭ، ވެނެޒުއެލާ އާއި ޕެރު ކުޅުނު މެޗު ނިމުނީ ލަނޑެއް ނުޖެހި އެއްވަރު ވެގެންނެވެ.\nމުބާރާތުގައި މިރޭ ތިން މެޗު ކުޅޭނެ އެވެ. ރާއްޖޭގަޑިން މިރޭ 12:00 ގައި ކުޅޭ މެޗުގައި ވާދަ ކުރާނީ، ޕެރަގުއޭ އާއި ގަތަރެވެ. މިރޭ 3:00 ގައި ކުޅޭ މެޗުގައި ވާދަ ކުރާނީ ގުރޫޕް ސީގައި އުރުގުއޭ އާއި އެކްއެޑޯ އެވެ. މިރޭ ފަތިހު 4:00 ގައި ކުޅޭ މެޗުގައި ވާދަ ކުރާނީ އެންމެ ފަހުގެ ޗެމްޕިއަން ޗިލީ އާއި ޖަޕާން އެވެ.\nލަނޑު ނުޖެހުނަސް އެހާ ކަންބޮޑެއް ނުވޭ: މެސީ


September 20, 2021 22:06:37\nފުވައްމުލަކު ޕެޓްރޯލް ޝެޑެއްގައި ނުރައްކާތެރި ހާދިސާއެއް ހިނގައިފިއެވެ.\nފުވައްމުލަކުގައި އިއްޔެ ހިނގި މިހާދިސާގައި ގެއްލުން ލިބިފައިވަނީ ފުވައްމުލަކު އަންހެނަކަށެެވެ. މިހާދިސާ ހިނގާދިޔަގޮތް ކިޔާދެމުން މިހާދިސާގައި އަނިޔާވި އަންހެންމީހާ "ރަށިކަބަރޮ" އަށް ބުނީ އާދައިގެމަތިން ޕެޓްރޯލް ޝެޑަށް ދިޔައީ ސައިކަލަށް ޕެޓްރޯލް އަޅަން ކަމަށެވެ. ގޮސް ޕެޓްރޯލް އަޅަން ފެށުމުން ސައިކަލް ތެދުކޮށްގެން ހުއްޓާ ކުއްލިއަކަށް މުޅި ގަޔަށް ޕެޓްރޯލް އެޅުނީ ކަމަށެވެ. ހަމަ އެއާއިއެކު މުޅި މޫނު އަދި ލައިގެން ހުރި ހެދުން އެއްކޮށްްހެން ތެމި ފޯވިއެވެ. މުޅި މޫނު، އަދި ލޮލުން ދިލަ ނަގަން ފެށިއެވެ. ހާދިސާ ހިނގައިދިޔަ ގޮތް ކިޔާދެމުން ބުނީ އެވަގުތު ލޯ ނުހުޅުވޭ ކަމަށާއި އެހީއަށް އެދި ގޮވި ކަމުގައިވީނަމަވެސް ޕެޓްރޯލް އަޅަން ހުރި ކުއްޖާ އެއްވެސް ކަމެއް ނުކުރެއެވެ. ނަމަވެސް އެވަގުތު އެތެރޭގައި ހުރި ކުއްޖާ އެތަނުން ފެން ހޮޅިއެއް ގެނެސް ފެން ޖެހިއެވެ. ހޮސްޕިޓަލަށް ވެސް ދިޔައީ އެވަގުތު އެސަރަހަށްދަށް އައި ރައްޓެއްސަކާއި އެކުގައި ކަަމަށް އޭނާ ބުންޏެވެ. މިހާދިސާގެ ސަބަބުން ލައިގެން ހުރި ހެދުން އަދި އައިނުވެސް ބޭނުން ނުކުރެވޭ ވަރަށް ހަލާކުވެގެން ދިޔައެވެ. އަދި މިކަމުގެ ސަބުން މިހާރުވެސް މޫނުމަތިންވެސް ދިލަ ނެގުން ރަނގަޅު ނުވާކަމަށްވެސް އޭނާ ބުންޏެވެ.\nމިހާދިސާ ހިނގައި ދިޔަގޮތް މިހާރު ބަލާފައިވާ ކަމަށް ހޯކްސް އިން ވާހަކަ ދެއްކި ފަރާތުން ބުންޏެވެ. އެ ކަން ހިނގަން މެދުވެރިވި ސަބަބަކީ ތެޔޮ އަޅަން ބޭނުންކުރާ ގަން ގެ އެތެރޭގައި ހުންނަ އެއްޗެއް ހަލާކުވެގެން ކަމަށެވެ. މި މެޝިންތަކަކީ ގިނަ ދުވަސްވެފައި ހުރި މެޝިންތަކެއް ކަން ވެސް ފާހަނގަ ވެސް ކުރިއެވެ. އަދި މިހާރު ހުރިހާ މެޝިންތަކެއް ބަދަލު ކުރުމުގެ މަސައްކަތް މިހާރު ކުރަމުންދާކަމަށްވެސް އެފަރާތުން މަޢުލޫމާތު ދިނެވެ.\nތަނުގެ މުޢައްޒަފުންނަށް ފަޔާރ ޓްރެއިނިންގް ނުވަތަ ފަސްޓްއެއިޑް އެނގޭނެތޯ "ރަށިކަބަރޮ" އިން ސުވާލުކުރުމުން އޭނާ ބުނީ ނޭގޭނެ ކަމަށެވެ. އަދި އެފަދަ ތަމްރީނުތަކެއް އަދި ދީފައި ނުވާނެ ކަމަށެވެ. ނަމަވެސް ކުރިއައް އޮތްތަނުގައި އެފަދަ ތަމްރީނުތަކެއް ދިނުމަށް ތައްޔާރުވަމުން އަންނަކަމަށްވެސް އޭނާ ޚަބަރު ދިނެވެ.\nއަލިފާން ހިފާ ޒާތުގެ ސާމާން ގަނެ ވިއްކާ ތަންތަނުގައި ތިބޭ މުޢައްޒަފުން ވާންޖެހޭނީ ފަސްޓްއެއިޑް އަދި ބޭސިކް ފަޔާރ ފައިޓިން ހަދާފައި ކަމަށް ގިނަ ބަޔަކު ދެކެއެވެ. މިއީ މިފަދަ ތަންތަނުގައި ޢަމަލު ކުރާގޮތެވެ.\nފުވައްމުލަކުގައި ސަރުކާރުން ހިނގާ އެފް އެސް އެމް ގެ މުޢައްޒަފަކު ބުނީ އެ ސްޓޭޝަނުގައި މަސައްކަތްކުރާ ހުރިހާ މުއައްޒަފުން ވެސް ތިބީ ފަޔާރ ފައިޓިން ހަދާފައި ކަމަށެވެ. ނަމަވެސް ފަސްޓްއެއިޑް ޓްރެއިނިން އަދި ހަދާފައި ނެތް ނަމަވެސް ހުރިހާ ކުދިންނަށްވެސް އެފަދަ ހާލަތެއްގައި ކަން ކުރަންޖެހޭ ގޮތް ވާނީ ކިޔާދެވިފައި ކަމަށްވެސް އެފަރާތުން މި ނޫހަށް މަޢުލޫމާތު ދިނެވެ. އަދި ވަރަށް އަވަހަށް ފަސްޓްއެއިޑް ވެސް ހެދުމަށް ވަނީ ހަމަޖެހިފައި ކަމަށް ވެއެވެ.\nފުވައްމުލަކަކީ ވެސް މިހާރު ގިނަ އެއްގަމު ދަތުރުފަތުރު ކުރާ އުޅަނދު ހުރި ތަނަކަށް ވުމުގެ ސަބުން ކުރިއަށްވުރެ މިހާރު ޝެޑަށް ބާރު ބޮޑުވާ ވަގުތު ވެސް އަންނަ ކަން ފާހަގަ ކުރެވެއެވެ. ނަމަވެސް މިފަދަ ތަންތަނަކީ ބަރާބަރަށް ސާވިސް ދެވިގެން ސަލާމަތީ ގޮތުން އެޅެން ހުރި ފިޔަވަޅުތަށް އެޅިފައި ހުންނަ ތަނަކަށް ވާންޖެހެއެވެ. އެހެން ނޫނީ ކުރިއަށް އޮތްތަނުގައި މިއަށްވުރެ ހިތާމަވެރި ހާދިސާތަށް ހިނގުމަކީ އެކަށީގެންވާ ކަމެކެވެ.\nމިހާދިސާގައި ގެއްލުން ލިބުނު ފަރާތުން މިހާރު ވަނީ މޯލްޑިވްސް ޕޮލިސް ސާވިސްއަށް މައްސަލަ ހުށަހަޅާފައެވެ. އަދި މި މައްސަލަ ބަލާ ދަޢުވާ ކުރުމަށްވެސް އެދިފައެވެ.\n83.3 % ރުޅިއައި


Sanju Trailer: Ranbir noon meehakah mi nukulheveyne!\nސަންޖޫ ޓްރެއިލާ: ރަންބީރް ނޫން މީހަކަށް މި ނުކުޅެވޭނެ!\n"ސަންޖޫ" ގެ އޮފިޝަލް ޓްރެއިލާ.\nމިހާރު އެންމެ ގިނަ ބަޔަކު އިންތިޒާރު ކުރަމުން އަންނަ ބޮލީވުޑްގެ ފިލްމު "ސަންޖޫ" ގެ ޓްރެއިލާ އާންމުކޮށްފި އެވެ. މި ފިލްމަކީ ބޮލީވުޑްގެ މަޝްހޫރު އެކްޓަރު ސަންޖޭ ދަތް ހަޔާތުގެ މައްޗަށް ތައްޔާރުކޮށް ގެނެސްދޭ ބަޔޮޕިކް ފިލްމެކެވެ.\nފިލްމު ޓްރެއިލާ އާންމު ކުރުމާއެކު އެންމެ ގިނަ ބައެއްގެ ތައުރީފު އޮހެމުން އަންނަނީ މި ފިލްމުގައި ސަންޖޭ ދަތްގެ ރޯލު ކުޅޭ ރަންބީރް ކަޕޫރް އަށެވެ. ޓްރެއިލާއިން އެކަނިވެސް އޭނާގެ ކުޅަދާނަ އެކްޓިން ފެނިގެންދެ އެވެ. ރަންބީރް ނޫން މީހާކަށް މި ރޯލު ނުކުޅެވޭނެ ކަމަށްވެސް ގިނަ ބަޔަކު އަންނަނީ ޝޯޝަލް މީޑިއާގައި ބުނަމުންނެވެ.\nފޮކްސް ސްޓާ ސްޓޫޑިއޯ އާއި ޓުވެންޓިއެތް ސެންޗުރީ ފޮކްސް ގުޅިގެން ގެނެސްދޭ މި ފިލްމު ޑައިރެކްޓުކުރަނީ ރާންޖްކުމާރް ހިރާނީ އެވެ. މި ފިލްމު ޕްރޮޑިއުސްކުރަނީ ރާންޖްކުމާރް އާއެކު ވިދޫ ވިނޯދް ޗޯޕްރާ އެވެ. ފިލްމު ރިލީޒްކުރާނީ އަންނަ މަހު 29 ގަ އެވެ.\nފިލްމުގެ ފުރަތަމަ ޓީޒާ އާންމު ކުރުމުންވެސް ރަންބީރްއަށް ގިނަ ތައުރީފުތަކެއް ލިބުނެވެ. ބައެއް މީހުނަށް ޓިޒާއިން ފެންނަނީ ރަންބީރް ތޯ ނޫނީ ސަންޖޭތޯ ވަކިކުރަން ނޭގެންވެސް އުޅުނެވެ. ސަންޖޭގެ ކެރެކްޓާ ރަންބީރް ދައްކުވައިދީފައި ވަނީ އެހާވެސް މޮޅުކޮށެވެ.\nސަންޖޭ ދަތުގެ ހަޔާތުގެ މުހިންމު ތިން ދުވަސްވަރެއްގެ ކަންތައްތަކެއް މި ފިލްމުގައި ފެނިގެންދާނެ އެވެ. މި ފިލްމުގައި އެންމެ ބޮޑަށް އަލިއަޅުވާލާފައި ވަނީ ނުވަ ދިހައިގެ ކުރީކޮޅު ސަންޖޭ ތަރިއެއްގެ ގޮތުގައި ވިދާލި ގޮތާއި މަސްތުވާތަކެތީގެ ވަބާގައި ޖެހި އޭނާގެ ދިރިއުޅުމަށް އައި ބަދަލުތަކަށެވެ.\nމީގެ އިތުރުން އަތުގައި ގެންގުޅުން މަނާ ހަތިޔާރެއް ބާއްވައިގެން އޭނާގެ ހައްޔަރުކުރި ދުވަސްވަރު ހިނގައިދިޔަ ކަންތައްތަވެސް ފެނިގެންދާނެ އެވެ. އެ ދުވަސްވަރު ސަންޖޭ ލޯބީގެ ގޮތުން ގުޅިގެން އުޅުނު ބަތަަލާއިން ގެ ވާހަކަ މި ފިލްމުގައި ހިމަނާފައިވާއިރު، އެ ބައިތަކުން ފެނިގެންދާނީ ބަތަލާ ސޯނަމް ކަޕޫރާއި އަނުޝްކާ ޝަރްމާ އަދި ޓީވީ ތަރި ކަރިޝްމާ ތަންނާ އެވެ.\nސަންޖޭގެ މިހާރުގެ އަންހެނުން މާނިޔަތާ ދަތްގެ ރޯލުން ފެނިގެންދަނީ ދީއާ މިރްޒާ އެވެ. އަދި މަަންމަގެ ރޯލުން މަނީޝާ ކޮއިރަލާ ފެނިގެންދާނެއިރު އޭނަގެ ބައްޕަ ސުނިލް ދަތްގެ ރޯލުން ފެނިގެންދަނީ ޕަރޭޝް ރާވަލް އެވެ.\nސަންޖޭގެ ރޯލަށް ތައްޔާރުވުމުގެ ގޮތުން ރަންބީރު ވަނީ ބަރުދަން އިތުރުކޮށް ގައިގެ މަސްތައް ވެސް ވަރުގަދަކޮށްލާފަ އެވެ. އަދި ސަންޖޭގެ ޒުވާން ދުވަސްވަރުގެ ރޯލު ކުޅުމަށް ބަރުދަން ލުއިކޮށް ހިއްކާލާފަ އެވެ.


Mulhi game nimumakah genaee referee dhin2vana penalty, eii goas ninmumeh! - One Online\nވޯލްޑް ކަޕް ކޮލިފައިންގައި ޗައިނާ އަތުން 5-0ގެ ނަތީޖާއަކުން ބަލިވި މެޗަށް ފަހު ރާއްޖޭގެ ކޯޗު ޕީޓާ ސެގާޓް ނޫސްވެރިންނަށް މައުލޫމާތުދެނީ -- ވަން ފޮޓޯ/ މުހައްމަދު އައުޒަމް\nމުޅި ގޭމު ނިމުމަކަށް ގެނައީ ރެފްރީ ދިން ދެވަނަ ޕެނަލްޓީ، އެއީ ގޯސް ނިންމުމެއް!\nރާއްޖޭގެ ކުޅުންތެރިން ލަނޑެއް ޖެހުމަށް މަސައްކަތްކުރަމުން ދަނިކޮށް، މުޅި ގޭމު ނިމުމަކަށް ގެނައީ ރެފްރީ ދިން ދެވަނަ ޕެނަލްޓީ ކަމަށާއި އެ ޕެނަލްޓީ ދޭންވީ ސަބަބު ނުވިސްނޭ ކަމަށް ރާއްޖޭގެ ކޯޗު ޕީޓާ ސެގާޓް ބުނެފިއެވެ.\nވޯލްޑް ކަޕް ކޮލިފައިންގައި ޗައިނާ އަތުން 5-0ގެ ނަތީޖާއަކުން މިރޭ ބަލިވި މެޗަށް ފަހު ނޫސްވެރިންނަށް މައުލޫމާތުދެމުން ރާއްޖޭގެ ކޯޗު ސެގާޓް ބުނީ ހުރިހާ ކުޅުންތެރިން ވެސް ވަރަށް މަސައްކަތް ކުރި ކަމަށާއި ގުއާމްއާ ދެކޮޅަށް ކުޅުނު މެޗަށް ފަހު ކުޅުންތެރިން ތިބީ ވަރަށް ވަރުބަލިވެފައި ކަމަށެވެ.\n"ކުޅުންތެރިން ތިބީ ވަރަށް ވަރުބަލިވެފައި. ހާއްސަކޮށް ގުއާމް މެޗާއި އެ މެޗަށް ފަހު ކުރަން ޖެހުނު ދިގު ދަތުރުގެ ސަބަބުން. ޗައިނާއަށް އެކަމާ ކުރިމަތިލާކަށް ނުޖެހޭނެ. އެހެންވީމާ އެ ތަފާތު ވަރަށް ބޮޑަށް ފެނުނު. ދެވަނަ ޕެނަލްޓީ ދޭން ޖެހޭ ސަބަބެއް އަހަރެންނަކަށް ނޭނގޭ. އެ ޕެނަލްޓީގެ ސަބަބުން މުޅި ގޭމު ނިމުމަކަށް އައި. އަހަރެން ޖެހޭނީ ޕެނަލްޓީތައް ދޭން ޖެހުނު ސަބަބު ހޯދަން ފުރަތަމަ ޓީވީން ރީޕްލޭ ބަލަން،" އޭނާ ބުންޏެވެ.\nމެޗުގެ ފަހު ދިހަ މިނެޓުގެ ތެރޭގައި ޗައިނާއަށް ދިން ޕެނަލްޓީއަކީ ރާއްޖޭގެ ޕެނަލްޓީ އޭރިއާ ތެރެއިން ޔައޯ ޝިހައޯއަށް ކެޕްޓަން އަކްރަމް އަބްދުލްޣަނީ ކުރި ފައުލަކާ ގުޅިގެން ދިން ޕެނަލްޓީއެކެވެ. އެ ފައުލާ ގުޅިގެން ރެފްރީ ވަނީ ދެވަނަ ރީނދޫ ކާޑަކާއެކު އަކޫއަށް ރަތް ކާޑެއް ވެސް ދައްކައިފައެވެ.\nކޯޗު ބުނީ ޗައިނާއަށް ފުރަތަމަ ޕެނަލްޓީ ދިން އިރު އަހްމަދު ނޫމާން (ހެލްމެޓް) ޕެނަލްޓީ އޭރިއާ ތެރެއަށް ވެއްޓިފައި އޮތުމުން އެކަމަށް ސަމާލުކަން ދޭން ޖެހުނު ކަމަށާއި އޭގެ ސަބަބުން ޕެނަލްޓީ ދޭން ޖެހުނު ސަބަބު ރަނގަޅަށް ނޭނގުނު ކަމަށެވެ. އަދި 2-0ގެ ނަތީޖާއަކުން ޗައިނާ ކުރީގައި އޮއްވައި ރާއްޖެއަށް ލަނޑެއް ޖެހުނު ނަމަ، މެޗުގެ އޮއިވަރު ބަދަލުކޮށްލެވުނީސް ކަމަށް އޭނާ ބުންޏެވެ.\n"ޗައިނާއަށް މި މޮޅު ހައްގު. ދެ ޓީމުގެ ތެރެއިން މޮޅަށް ކުޅުނީ ޗައިނާއިން. ޗައިނާ ކޯޗު މާސެލޯ ލިއްޕީ ވަނީ އަހަރެމެންގެ ކުޅުން ވަރަށް ރަނގަޅަށް ދަސްކޮށްފައި. މެޗަށް ފަހު އަހަރެންނަށް އޭނާ ނަސޭހަތްތަކެއް ދިން. އެކަމުން އަހަރެން ދަސްކުރާނަން. މިއަދުގެ މެޗަކީ ރަނގަޅު އިމްތިހާނެއް،" އޭނާ ބުންޏެވެ.\nމިރޭގެ އެ ނަތީޖާއާއެކު ޗައިނާ ވަނީ ގޯލުގެ ތަފާތުން "ގްރޫޕު އޭ"ގެ އެއްވަނައަށް ޖެހިލައިފައެވެ. ޗައިނާ އާއި ދެވަނައިގައި އޮތް ސީރިއާ އާއި ތިންވަނައިގައި އޮތް ފިލިޕީންސް އަދި ހަތަރުވަނައިގައި އޮތް ރާއްޖެއަށް ވެސް ލިބިފައިވަނީ ތިން ޕޮއިންޓެވެ. އޭގެ ތެރެއިން ޗައިނާ އާއި ސީރިއާ އިން މިހާތަނަށް ކުޅެފައިވަނީ އެންމެ މެޗެކެވެ. ގްރޫޕުގެ ފުލުގައި އޮތް ގުއާމް ކުޅުނު ދެ މެޗުން ވެސް ވަނީ ބަލިވެފައެވެ.\nކޮލިފައިންގައި ރާއްޖެ ކުޅޭ ތިންވަނަ މެޗަށް ނުކުންނަން ޖެހޭނީ އަންނަ މަހުގެ ދިހަވަނަ ދުވަހުއެވެ. ރަށުން ބޭރުގައި ކުޅޭ އެ މެޗުގައި ރާއްޖެ ނުކުންނަން ޖެހޭނީ ސީރިއާއާ ދެކޮޅަށެވެ. އެ މެޗަކީ ސީރިއާގެ ހޯމް މެޗު ކަމުގައިވީ ނަމަވެސް، އެ މެޗު ކުޅޭނީ ޔުނައިޓެޑް އަރަބް އެމިރޭޓްސް (ޔޫއޭއީ)ގެ ދުބާއީގައެވެ.\nގަތަރު ވޯލްޑް ކަޕުގެ އެންމެ ފަހު ޖާގަ ކޮސްޓަ ރީކާއަށް\nޕެރޫ ބަލިކޮށް އޮސްޓްރޭލިއާ ވޯލްޑް ކަޕަށް، ހީރޯއަކީ ޕެނަލްޓީއަށް ނުކުތް ގޯލްކީޕަރު\nޗިލީގެ މައްސަލަ ބަލައި، އެކުވެޑޯއަށް ވޯލްޑް ކަޕުގައި ކުޅެވޭނެ ކަމަށް ފީފާއިން ބުނެފި\nއޭޝިއަން ޕްލޭ އޮފް ކާމިޔާބުކޮށް، އޮސްޓްރޭލިއާއިން ވޯލްޑް ކަޕާ ދިމާލަށް


SunOnline: Maafaru airport gai border control system gaaimu koffi\nޑިސެންބަރ، 1 2019: ނ. މާފަރު އިންޓަނޭޝަނަލް އެއާޕޯޓް ރަސްމީކޮށް ހުޅުވައުދެއްވުން : އެއާާޕޯޓް ހުޅުވައިދެއްވީ ޕްލޭނިން މިނިސްޓަރ މުހައްމަދު އަސްލަ -- ސަން ފޮޓޯ/ އަހުމަދު އަވްޝަން އިލްޔާސް\nމާފަރު އިންޓަނޭޝަނަލް އެއާޕޯޓުގައި ބޯޑާ ކޮންޓްރޯލް ނިޒާމު ގާއިމުކޮށް ނިންމާލައިފިއެވެ.\nކޮމިއުނިކޭޝަން، ސައިންސް އެންޑް ޓެކްނޮލޮޖީ މިނިސްޓްރީން މިއަދު ބުނީ ނެޝަނަލް ސެންޓާ ފޯ އިންފޮމޭޝަން ޓެކްނޮލޮޖީ (އެންސީއައިޓީ) ގެ މުވައްޒަފުން ބޯޑާ ކޮންޓްރޯލް ނިޒާމު ގާއިމުކޮށް ނިންމާލާފައި ވަނީ މި މަހުގެ 19 ވަނަ ދުވަހު ކަމަށެވެ.\nމިނިސްޓްރީން ބުނީ މާފަރުގައި ބޯޑާ ކޮންޓްރޯލް ނިޒާމް ގާއިމުކުރެވުމާއިއެކު ބައިނަލްއަގުވާމީ ފެންވަރުގައި ހުރިހާ ވައިގެ ބަނދަރުތަކުގައި އަދި ކަނޑުގެ ބަނދަރުތަކުގައި މި ހިދުމަތް ފުރިހަމައަށް ލިބެން ހުންނާނެ ކަމަށެވެ.\nއަދި ބޯޑާ ކޮންޓްރޯލް ނިޒާމަކީ އެންމެ ފަހުގެ ތަރައްގީ އާއި އެކުގައި މަސައްކަތްކުރާ ނިޒާމެއް ކަމަށާއި އެ ނިޒާމު ގާއިމުކުރުމުން ރާއްޖެއަށް އަންނަ ފަތުރުވެރިންނަށް ފަސޭހައިން މާފަރަށް ދަތުރުކުރެވޭނެ ކަމަށް އެ މިނިސްޓްރީން ބުންޏެވެ.\nއަދި އެއީ ގައުމުގެ މިވަގުތު ހާލަތަށް ބަލާއިރު ލިބޭނެ އެންމެ ބޮޑު އެއް ފަސޭހަކަން ވެސް މިނިސްޓްރީން ފާހަގަކޮށްފައިވެއެވެ.\nމި ހަރުކުރެވުނު އާލާތްތައް ބޭނުންކުރަމުންދާއިރު އިތުރު މަސައްކަތްތަކަށް އެންސީއައިޓީގެ ފަރާތުން ދޭންޖެހޭ ހުރިހާ އެހީތެރިކަމެއް ލިބޭނެ ކަމުގެ ޔަގީންކަން މިނިސްޓްރީން ވަނީ ދީފައެވެ.\nއަބޫދާބީގެ ފަންޑުގެ އެހީގައި ތަރައްގީކޮށްފައިވާ މާފަރު އެއާޕޯޓަކީ އެއާބަސް އޭ320 އަދި ބޮއިންގް 737 ޖެއްސޭ އެއާޕޯޓެކެވެ.


Bersyukurlah - Malaio - Maldiviano Traduçãoeexemplos\nVocê procurou por: bersyukurlah (Malaio - Maldiviano)\nހަމަކަށަވަރުން، سبإ ގެ أهل ވެރިން އުޅުނުތާނގައި، އެއުރެންނަށް ކަލާނގެ ކުޅަދުންވަންތަކަމުގެ ހެތްކެއްވިއެވެ. (އެއީ) ދެ ބަގީޗާއެކެވެ. (އެރަށުގެ) ކަނާތްފަރާތުންނާއި، ވާތްފަރާތުންނެވެ. (އަންގަވާފަދައެވެ.) ތިޔަބައިމީހުންގެ ވެރިރަސްކަލާނގެ ދެއްވި رزق ން ތިޔަބައިމީހުން ކައިއުޅޭށެވެ! އަދި ތިޔަބައިމީހުން އެކަލާނގެއަށް شكر ވެރިވާށެވެ! (ތިޔަބައިމީހުންގެ ރަށަކީ) ރަނގަޅު، މޮޅު ރަށެކެވެ. އަދި ތިޔަބައިމީހުންގެ ވެރިރަސްކަލާނގެއީ، ގިނަގިނައިން ފާފަފުއްސަވާ ރަސްކަލާނގެއެވެ.\nnaguguluhan in english (Inglês>Tagalo)criticism (Inglês>Suaíli)hoc ecitis (Latim>Inglês)admission criteria (Inglês>Malaio)caspary (Espanhol>Inglês)makagagahum (Cebuano>Japonês)aster flower name in hindi (Inglês>Hindi)riavvia (Italiano>Inglês)dono taraf (Hindi>Inglês)linke (Espanhol>Inglês)jamaiquinos (Espanhol>Catalão)trompas (Espanhol>Inglês)masterizzare (Italiano>Inglês)noteiktām (Alemão>Francês)pathetic (Inglês>Tagalo)pro domo loro (Latim>Italiano)työttömyysavustus (Finlandês>Inglês)traite avalisée (Francês>Inglês)rajgira flour in tamil meaning (Inglês>Tamil)spłata kapitału (Polonês>Inglês)thank youalot (Inglês>Coreano)alim mensuelle (Francês>Inglês)lihttekst (Estoniano>Russo)wel (Inglês>Galês)namumuno sa bnsa (Tagalo>Inglês)


އެމްޑީޕީގެ ޕާލަމެންޓްރީ ގްރޫޕުގައި އިސްކޮށް ހަރަކާތްތެރިވެވަޑައިގެންނެވި ރައްޔިތުންގެ މަޖިލީހުގެ މާލޭ މެމްބަރު މުހައްމަދު ޝިހާބު އެ ޕާޓީން ބުރާސްފަތި ދުވަހު ވަކިވެވަޑައިގެންފި އެވެ.\nމީގެ ތިން އަހަރު ކުރިން އެމްޑީޕީއާ ގުޅިވަޑައިގެންނެވި ޝިހާބު ބުރާސްފަތި ދުވަހު ވިދާޅުވީ އޭނާ އެ ޕާޓީން ވަކިވެވަޑައިގެންނެވީ ގާނޫނު އަސާސީ އިސްލާހުކުރުމުގެ މަސައްކަތް ބުރާސްފަތި ދުވަހު ނިމުމާ ގުޅިގެން ކަމަށެވެ.\n"އަޅުގަނޑު ކުރިން ވެސް ހިޔާލުކޮށްގެން ހުރީ ގާނޫނު އަސާސީގެ މަސައްކަތް ނިމުމުން އެމްޑީޕީން ވަކިވާން. އަޅުގަނޑު އެމްޑީޕީއާ ގުޅުނުއިރު އޮތް އެންމެ މުހިންމު މަސައްކަތަކީ ގާނޫނު އަސާސީ އިސްލާހުކުރުން. އަޅުގަނޑަށް އޭރު ވިސްނުނު ގޮތުން ވެއްޖިއްޔާ އެއް ހިޔާލެއްގެ އެއް ފިކުރެއްގެ ބަޔަކާ އެކު މަސައްކަތް ކުރެވިއްޖިއްޔާ ގާނޫނު އަސާސީގެ މަސައްކަތް ނިންމުމުގައި ވަރަށް ފޮނި ނަތީޖާއެއް ނެރެވިދާނެ. އެހެންވެ އެ ނަތީޖާ ހާސިލުކުރުމުގެ ބޭނުމުގައި (ގާނޫނު އަސާސީގެ މަސައްކަތް ކުރުން) އަޅުގަނޑު އެމްޑީޕީއާ ގުޅުނީ. މިއަދު އެ މަސައްކަތް ނިމުމުން އަޅުގަނޑު އެމްޑީޕީން މި ވަކިވީ،" އެމްޑީޕީގެ ޕާލަމެންޓްރީ ގުރޫޕުގެ ރައީސްކަން ގާތްގަނޑަކަށް ދެ އަހަރު ވަންދެން ކުރައްވައިފައިވާ ޝިހާބު ވިދާޅުވި އެވެ.\nއޭނާ ވިދާޅުވީ އެމްޑީޕީން ވަކިވެވަޑައިގެންނެވި ނަމަވެސް މިވަގުތު އަދި ސިޔާސީ އެއްވެސް ޕާޓީއަކާ ގުޅިވަޑައިގެންނެވުމުގެ ވިސްނުމެއް ނެތް ކަމަށެވެ. އަދި ވިދާޅުވީ ވަކި ސިޔާސީ ޕާޓީއަކާ ގުޅިވަޑައިގަންނަވާނީ ރައްޔިތުންގެ މަޖިލީހުގެ މަސައްކަތްތައް ކުރިއަށްދާ ގޮތުގެ އިތުރުން ރައްޔިތުންގެ ހިޔާލާއި މަޝްވަރާގެ މަތިން ކަމަށެވެ.\nޝިހާބު އަދި ވިދާޅުވީ އެމްޑީޕީން ވަކިވެވަޑައިގެންނެވީ އެ ޕާޓީއާ މެދު އެއްވެސް ވަރެއްގެ ހިތްހަމަނުޖެހުންތަކެއް އޮވެގެން ނޫން ކަމަށެވެ.\n"އަޅުގަނޑަށް މިހާތަނަށް މަސައްކަތް މި ކުރެވުނީ އެމްޑީޕީގެ ޕާލަމެންޓްރީ ގުރޫޕުގެ ވަރަށް ބޮޑު އެހީތެރިކަމަކާއި އެއްބާރުލުމެއްގެ ދަށުން. އެ ބޭފުޅުންގެ އެހީތެރިކަން އަބަދުވެސް ލިބުނު. އެހެންވެ މި ފުރުސަތުގައި އެ ބޭފުޅުންނަށް ޝުކުރު އަދާކުރަން،" އޭނާ ވިދާޅުވި އެވެ.\nޝިހާބު ވިދާޅުވީ އެމްޑީޕީން ވަކިވެވަޑައިގަތުމަށް ޕާޓީ އޮފީހަށް ސިޓީއެއް ފޮނުއްވައިފައިވާނެ ކަމަށެވެ. އަދި އެ ސިޓީ ލިބިވަޑައިގެންފައިވާ ކަމަށް އެމްޑީޕީގެ އަމީން އާންމު ހާމިދު އަބްދުލް ޣަފޫރު ވެސް ބުރާސްފަތި ދުވަހު ވަނީ ކަށަވަރުކޮށްދެއްވައިފަ އެވެ.\nއެމްޑީޕީގެ ގިނަ ބައްދަލުވުންތަކުގައި ފަހަކަށް އައިސް ޝިހާބު ބައިވެރިވެވަޑައެއް ނުގަންނަވަ އެވެ. އެގޮތުން ޕާޓީގެ ގައުމީ މަޖިލީހުގެ ބައްދަލުވުންތަކާއި އާންމު ބައްދަލުވުންތަކުގައި ޝިހާބު ބައިވެރިވެވަޑައިގެންފައި ވަނީ ފަހަކަށް އައިސް ވަރަށް މަދުންކަން ފާހަގަކޮށްލެވެ އެވެ.\nއެމްޑީޕީގެ ރިޔާސީ ޕްރައިމަރީ އަށް ފަހު ވަރަށް ގިނަ މެމްބަރުން ދަނީ އެ ޕާޓީން ވަކިވަމުންނެވެ. އެގޮތުން ރައްޔިތުންގެ މަޖިލީހުގެ ސ. މެމްބަރު މުހައްމަދު އަސްލަމާއި ހާއްސަ މަޖިލީހުގެ ސ. މެމްބަރު ހުސްނުއްސުއޫދާއި ހާއްސަ މަޖިލީހުގެ ތ. މެމްބަރު ޑރ. ހުސެއިން ރަޝީދު ހަސަނާއި ގައުމީ މަޖިލީހުގެ މެމްބަރު އަދި ކެބިނެޓް ސެކްރެޓްރީ އިބްރާހިމް ދީދީ (ކޭޑީ) ވަނީ ދާދި ފަހުން ޕާޓީން ވަކިވެވަޑައިގެންފަ އެވެ. އޭގެ އިތުރުން އައްޑޫގެ 22 ދާއިރާއެއްގެ ރައީސުން ވެސް ވަނީ މިދިޔަ ހަފުތާގައި އެމްޑީޕީން ވަކިވެފަ އެވެ.\nއެމްޑީޕީގެ ރިޔާސީ ޕްރައިމަރީ އަށް ފަހު ޕާޓީގެ ރައީސް ޑރ. މުހައްމަދު މުނައްވަރު އޮފީހަށް ނުކުމެވަޑައިނުގަންނަވާތީ އޭނާގެ މަސްއޫލިއްޔަތުތައް ނައިބު ރައީސް އިބްރާހިމް ހުސެއިން ޒަކީއާ، ޕާޓީގެ ގައުމީ މަޖިލީހުން މިދިޔަ ހަފުތާގައި ވަނީ ހަވާލުކޮށްފަ އެވެ.\nއަރުޝީފަށް ނެގީ 22/03/2017 17:36\nއެންމެފަހުން އަޕްޑޭޓްކުރީ 22/03/2017 17:36


ނިލަންދެއަތޮޅު ދެކުނުރީ ކުޑަހުވަދޫ މެޖިސްޓްރޭޓް ކޯޓު\nދ.ހުޅުދެލީ މެޖިސްޓްރޭޓް ކޯޓް (އެޑްމިނިސްޓްރޭޓިވް އޮފިސަރ)\nއިއުލާން ނަންބަރު: M8C-A/2019/6\nތާރީޚް: 11 ސެޕްޓެމްބަރ 2019\nނިލަންދެއަތޮޅު ދެކުނުބުރީ ހުޅުދެލީ މެޖިސްޓްރޭޓް ކޯޓް\n- ޖުޑީޝަލް އެލަވަންސް: (އަސާސީ މުސާރައިގެ %20)\n- ސަރވިސް އެލަވަންސް: -/1500ރ (ފަނަރަސަތޭކަ ރުފިޔާ)\n- ލިވިންގ އެލަވަންސް: -/2550ރ (ދެހާސް ފަސްސަތޭކަ ފަންސާސް ރުފިޔާ)\nމަޤާމަށް ކަނޑައެޅިފައިވާ އިތުރު އެލަވަންސްތައް\nމަސައްކަތުގެ ފެންވަރު ބެލުމުގެ ނިޒާމުން ވަޒީފާގެ ކުރިއެރުން ޙައްޤުވާ މާކްހެއް ލިބެމުންދިޔުމާއެކު ޖީ.އެސް.2 ރޭންކުގައި މަދުވެގެން2އަހަރު ދުވަހުގެ މަސައްކަތު ތަޖްރިބާ ލިބިފައި ވުން.\nބޭންކަށް ފޮނުވަންޖެހޭ ފައިސާ ބޭންކަށް ޤަވާޢިދުން ޑިޕޮޒިޓްކުރުމާއި އެކަމާއިގުޅޭ އެންމެހާ ލިޔެކިޔުންތައް ފުރިހަމަކޮށް ބެލެހެއްޓުން\nދައުލަތުގެ މާލިއްޔަތުގެ ޤާނޫނާއި ޤަވާޢިދާ އެއްގޮތްވާ ގޮތުގެމަތިން ކޯޓުގެ ބަޖެޓާއި ފައިސާއާބެހޭ އެއްމެހައި މަސައްކަތްތައް ކުރުމާއި، ކޯޓުގެ މާލީ ހިސާބުތައް ތައްޔާރުކުރުމާއި، ކޯޓުގެ އަހަރީ ބަޖެޓު ކަނޑައެޅިފައިވާ މުއްދަތުތަކަށް ތައްޔާރުކުރުމާއި ޚަރަދު ކުރުމަށް ބޭނުންވާ ހުއްދަތައް ހޯދުމުގެ މަސައްކަތް ކުރުން\n1- ޝަރުޢީދާއިރާގެ ވަޒީފާއަށްއެދޭ ފޯމް\n6- މަޤާމަށް ކުރިމަތިލާ ފަރާތަކީ ޤައުމީ ސަނަދުތަކުގެ ލެވެލް ކަނޑައަޅާފައިވާ ފެންވަރުގެ ކޯހެއް ރާއްޖޭގައި ތަޢުލީމުދޭ މަރުކަޒަކުން ފުރިހަމަކޮށް ސެޓްފިކެޓް ނުލިބޭ ފަރާތެއް ނަމަ، ކޯސް ފުރިހަމަ ކުރެއްވި ކަމުގެ ރަސްމީ ލިޔުން ހުށަހެޅުމަށާއި، އަދި ފުރިހަމަކޮށްފައިވާ ކޯހަކީ ރާއްޖެއިން ބޭރުގެ ޔުނިވަރސޓީއަކާ ގުޅިގެން ރާއްޖޭގައި ތަޢުލީމު ދޭ މަރުކަޒަކުން ކުރިއަށް ގެންގޮސްފައިވާ ކޯހެއް ނަމަ އެކަން އެނގޭނެ ރަސްމީ ލިޔުމާއެކު ސެޓްފިކެޓް ހުށަހެޅުން. (އަސްލާ އެއްގޮތްކަމަށް ސަރުކާރުގެ އޮފީހަކުން ނުވަތަ ޤާނޫނީ ވަކީލެއްގެ އޮފީހުން ތައްގަނޑުޖަހާފައިވާ އަސްލުގެ ކޮޕީ)\nމި މަޤާމަށް ޝަރުޠު ފުރިހަމަވާ ފަރާތްތަކުން ޝަރުޢީ ދާއިރާގެ ވަޒީފާއަށް އެދޭ ފޯމު ފުރިހަމަ ކުރެއްވުމަށްފަހު 2019 ސެޕްޓެމްބަރު 22 ވާ އާދިއްތަ ދުވަހުގެ 13:00 ގެ ކުރިން ދ.ކުޑަހުވަދޫ މެޖިސްޓްރޭޓް ކޯޓަށް ނުވަތަ ދ. ހުޅުދެލީ މެޖިސްޓްރޭޓް ކޯޓަށް ހުށަހެޅުއްވުން އެދެމެވެ.\nއެޑްމިނިސްޓްރޭޓިވް އޮފިސަރގެ މަޤާމަށް އެންމެ ޤާބިލް ފަރާތެއް ހޮވާނީ ލިބިފައިވާ ތަޢުލީމާއި، ތަޖުރިބާއާއި، މަސައްކަތަށް ބޭނުންވާ ހުނަރާއި، މަސައްކަތުގެ ދާއިރާއިން ލިބިފައިވާ ތަޖުރިބާއަށާއި ޤާބިލްކަން ކަށަވަރު ކުރުމަށްޓަކައި ކުރެވޭ އިންޓަރވިއު އަށް ބަލައެވެ. މިގޮތުން މިބައިތަކަށް މާކްސް ކަނޑައެޅިފައިވަނީ:\nލިބިފައިވާ ތައުލީމް: 30 ޕަސެންޓް\nރަސްމީ ދުވަހާއި ބަންދު ދުވަސްތަކުގައިވެސް ގިނަވަގުތު ކޯޓުގެ މަސައްކަތުގައި އުޅެވޭނެ މީހެއްކަމުގައި ވުން\nދަތުރުކުރަން ޖެހިއްޖެ ހާލަތެއްގައި ދަތުރުކުރެވޭނެފަދަ ސިއްޚީ ހާލަތެއްގައި ހުރި ފަރާތަކަށްވުން\nއިނގިރޭސި ބަހާއި ދިވެހި ބަހުން ފަރިތަކަމާއެކު މުޢާމަލާތް ކުރަން އެނގޭ ފަރާތަކަށްވުން\nމައިކްރޯސޮފްޓް އޮފީސް ފަދަ ޕްރޮގްރާމްތައް ފަރިތަކަމާއެކު ބޭނުން ކުރަން އެނގޭ ފަރާތެއް ކަމުގައިވުން\nއިންފޮމޭޝަން ޓެކްނޮލޮޖީއަށް އެކަށީގެންވާ މިންވަރަށް އަހުލުވެރިވެފައިވާ ފަރާތެއް ކަމުގައިވުން\nއިނގިރޭސި ބަހާއި ދިވެހިބަހުގެ ހަމަތަކާއި، އުޞޫލުތަކާ އެއްގޮތަށް ލިޔުންތައް ތައްޔާރުކުރުމުގެ ޤާބިލްކަން ހުރިފަރާތަކަށްވުން\nމަޤާމަށް މީހަކު ހޮވުމުގައި އިސްކަން ދެވޭނެ ކަންތައްތައް\nޝަރުޢީ ދާއިރާގެ ވަޒީފާއަށް އެދި ހުށަހަޅާ ފޯމް ފުރިހަމަކޮށް އަދި ފޯމާއެކު ހުށަހަޅަންޖެހޭ ލިޔުންތައްކަމަށް މިއިޢުލާނުގައި ބަޔާންކުރެވިފައިވާ ލިޔުންތައް ފުރިހަމައަށް ހުށަހަޅާފައިނުވާ ފަރާތްތަކުގެ އެޕްލިކޭޝަން ފޯމްތައް ބާޠިލް ކުރެވޭނެއެވެ.\nއިންޓަރވިއުއަށް ވަޑައިގަންނަވާއިރު ހުށަހަޅާފައިވާ ސެޓްފިކެޓްތަކާއި ލިޔުންތަކުގެ އަސްލު ގެންނަން ވާނެއެވެ.\nވަޒީފާއަށް އެދޭފޯމް ދ.ހުޅުދެލީ މެޖިސްޓްރޭޓް ކޯޓުގެ ކައުންޓަރުން ލިބެންހުންނާނެއެވެ. އަދި މިފޯމް ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަންގެ ވެބްސައިޓް، www.judiciary.gov.mv އިން ޑައުންލޯޑް ކުރެއްވޭނެއެވެ.\nއީމެއިލް މެދުވެރިކޮށް ނުވަތަ ފެކްސް މެދުވެރިކޮށް ހުށަހަޅާ އެޕްލިކޭޝަން ފޯމުތަކާއި ލިޔުންތައް ބަލައެއް ނުގަނެވޭނެއެވެ.\nމި މަޤާމަށް އެދި ހުށަހަޅާ ފަރާތަކީ މަޤާމުގެ ޝަރުޠު ފުރިހަމަވާ މީހެއްކަމުގައި ވުމާއެކު ޝަރުޢީ ދާއިރާގެ މުވައްޒަފުންގެ ޤަވާޢިދު 2011 ގެ 70 ވަނަ މާއްދާގެ (ހ) ގެ6އަދި7ވަނަ ނަންބަރުގައިވާ މީހަކަށް ވެގެން ނުވާނެއެވެ.\nއިތުރު މަޢުލޫމާތު ސާފުކުރައްވަން ބޭނުންފުޅުވާނަމަ، މިކޯޓުގެ ނަންބަރު 6760698 ފޯނަށް ގުޅުއްވައިގެން މަޢުލޫމާތު ސާފުކުރެއްވުން އެދެމެވެ.\n12 މުޙައްރަމް 1441\nސުންގަޑި: 22 ސެޕްޓެންބަރު 2019 1400


H1N1 ge task force Majilihah haaziru kuranee | Mihaaru\nފުލޫ ކްލިނިކަކުން މީހަކު ހިދުމަތް ހޯދަނީ: އެޗް1އެން1 ޖެހިގެން މިހާތަނަށް ހަ މީހަކު ވަނީ މަރުވެފައި --ފޮޓޯ: ހުސެއިން ވަހީދު/މިހާރު\nއެޗް1އެން1ގެ ޓާސްކް ފޯސް މަޖިލިހަށް ހާޒިރުކުރަނީ\n28 މާޗް 2017 - 14:11 13 comments\nރާއްޖޭގައި މިހާރު ފެތުރެމުން ދާ އެޗް1އެން1 ގެ ކަންކަން ބަލާ ޓާސްކް ފޯސް، ރައްޔިތުންގެ މަޖިލިހުގެ ސަރުކާރުގެ މަސްއޫލިއްޔަތު އަދާކުރާ މިންވަރު ބަލާ ކޮމެޓީ އަށް މާދަމާ ރޭ ހާޒިރު ކުރަން ނިންމައިފި އެވެ.\nސްވައިން ފްލޫ ނުވަތަ އެޗް1އެން1 ރާއްޖޭގައި އިތުރަށް ފެތުރުނަ ނުދިނުމަށް ސަރުކާރުން އަޅަމުން އަންނަ ފިޔަވަޅުތަކާ ބެހޭ މައުލޫމާތު ހޯދަން ކޮމެޓީއަށް ހުށަހެޅުއްވީ މި މަހު 15 ގައި ކިނބިދޫ ދާއިރާގެ މެމްބަރު އަބްދުﷲ ރިޔާޒެވެ. ނަމަވެސް އިދިކޮޅު ކޯލިޝަންގައި ހުންނެވި ރިޔާޒަކީ އެ ކޮމެޓީގެ މެމްބަރެއް ނޫނެވެ.\nއެ މައްސަލައަށް ބަހުސް ކުރެއްވި ހުރިހާ މެމްބަރުން ވަނީ ރާއްޖޭގައި ފެތުރެމުން ދާ އެޗް1އެން1ގެ ހާލަތު ބަލަން ތާއީދުކުރައްވާފަ އެވެ. އަދި ސަރުކާރުގެ އެކި އިދާރާތައް މެދުވެރިކޮށް މައުލޫމާތު ހޯދުމުގެ މުހިންމުކަން ބޮޑުކަން ވެސް މެމްބަރުން ފާހަގަކުރެއްވި އެވެ.\nކޮމެޓީގެ މެމްބަރު، އައްޑޫ މީދޫ ދާއިރާގެ ރޮޒެއިނާ އާދަމް ވަނީ ޓާސްކް ފޯސްގެ އިތުރުން އެޑިއުކޭޝަން މިނިސްޓްރީ އާއި ހެލްތު މިނިސްޓްރީގެ އިސް ވެރިން ވެސް ކޮމެޓީއަށް ހާޒިރު ކުރަން ހުށަހަޅުއްވައިފަ އެވެ. ނަމަވެސް ދެ މިނިސްޓްރީގެ އިސް ވެރިން ހާޒިރުކުރާކަށް ކޮމެޓީއަކުން ނުނިންމަ އެވެ. ކޮމެޓީ މެމްބަރުންގެ އިއްތިފާގުން ނިންމީ ހަމައެކަނި ޓާސްކް ފޯސް ހާޒިރުކުރުމަށެވެ.\nއެޗް1އެން1 ޖެހިގެން މަރުވި މީހުންގެ އަދަދު މިހާރު ވަނީ ހަޔަކަށް އަރައިފަ އެވެ. ހެލްތް ޕްރޮޓެކްޝަން އޭޖެންސީ (އެޗްޕީއޭ) އިން އިއްޔެ އާއްމުކުރި މައުލޫމާތުތައް ދައްކާ ގޮތުން މި އަހަރުގެ މިހާތަނަށް އެޗް1އެން1 އަށް 546 މީހަކު ޓެސްޓްކުރި އިރު 199 މީހަކު ވަނީ ޕޮޒިޓިވް ވެފަ އެވެ.\nރޯގާއާ ގުޅިގެން ސްކޫލްތައް ބަންދުކުރުމަށް ފަހު މިދިޔަ އާދީއްތަ ދުވަހު އަލުން ހުޅުވި ނަމަވެސް އިއްޔެ އަނެއްކާ ވަނީ މިހަފުތާ އަށް ބަންދުކޮށްފަ އެވެ. އެގޮތަށް ނިންނީ ސްކޫލްތަކަށް ހާޒިރުވާ ދަރިވަރުން މަދުކަމުންނެވެ.\nއިތުރު ލިޔުންތައް ރައްޔިތުންގެ މަޖިލިސް އައިޖީއެމްއެޗު ވައިރަލް ހުން ކެއްސުން ބަލިތައް ސްވައިން ފްލޫ ހެލްތު މިނިސްޓްރީ\nޓާސްކް ފޯސް އެންގީ ކޮމެޓީއަށް ހާޒިރުވާން ދަތިވާ ކަމަށް\nސްވައިންފްލޫ ފެތުރޭތީ މަޖިލީހުގެ ސަމާލުކަމަށް ގެނެސްފި\nސްވައިން ފްލޫއަށް މާ ބޮޑު ހައްލެއް ނާދޭ: މެމްބަރުން


Ibrahim Mansoor - Majlis Election 2019 Coverage\nMilandhoo Dhaairaa Shaviyani Atoll\nށ. މިލަންދޫ ސްކޫލުގެ ހިސާބު ޓީޗަރެއްގެ ވަޒީފާ އިން 2005 ގައި ތައުލީމީ ދާއިރާގައި ޚިދުމަތް ކުރައްވަން ފެއްޓެވި އިބްރާހިމް މަންސޫރު ވަނީ ރާއްޖޭގެ އެކި ސްކޫލްތަކުގައި މަސައްކަތް ކުރައްވައިފަ އެވެ. އޭގެ ތެރޭގައި އަމީނިއްޔާ ސްކޫލާއި ހުޅުމާލޭގައި ހިންގާ ގާޒީ ސްކޫލް ހިމެނެ އެވެ. ތައުލީމީ ދާއިރާއާ 2015 ވަނަ އަހަރު ދުރަށް ޖެހިވަޑައިގެންނެވި އިރު ހުންނެވީ މެޕްސް ކޮލެޖުގެ އެސިސްޓެންޓް މެނޭޖަރުގެ މަގާމުގަ އެވެ. އޭނާ ވަނީ ޑިޕްލޮމާ އޮފް ޓީޗިން އަދި ޑިޕްލޮމާ އިން ބިޒިނަސް އެޑްމިނިސްޓްރޭޝަން ހާސިލް ކުރައްވައިފަ އެވެ.\nއިބްރާހިމް މަންސޫރު ވަނީ މިލަންދޫ ކުޑަ ކަތީބުކަމުގެ މަގާމު 2008 އިން ފެށިގެން ދެ އަހަރުގެ މުއްދަތަށް އަދާކުރައްވައިފަ އެވެ.\nސިޔާސީ ދާއިރާ އަށް އަލުން ނުކުންނެވުމުގެ ޚިޔާލު އޭނާ ގެންގުޅުއްވަން ފެއްޓެވީ މީގެ ދެ އަހަރެއްހާ ދުވަސް ކުރިންނެވެ. އެކަމަށްޓަކައި އޭނާގެ އަމާޒަކަށް ހެއްދެވީ ރައްޔިތުންގެ މަޖިލީހެވެ. އެ ފުރުސަތު މި ފަހަރު ހޯއްދަވާފައި ވަނީ ޖުމްހޫރީ ޕާޓީގެ ތެރެއިންނެވެ. އޭނާގެ ބޭނުމަކީ އަނެއްކާވެސް ރައްޔިތުންނާ ގާތުން ޚިދުމަތް ކުރެއްވުމެވެ.\nއޭނާ ވަނީ މިލަންދޫ ޔޫތު މޫވްމަންޓުގެ ރައީސްގެ މަގާމުގައި ހުންނަވައިގެން އިޖުތިމާއީ ގޮތުން ރަށަށް ހިދުމަތްކުރައްވައިފަ އެވެ. އެ މުއްދަތުގައި މިލަންދޫގައި ބޭއްވި އިޖްތިމާއީ އަދި ޚާއްސަކޮށް ކުޅިވަރުގެ އެކި ހަރަކާތްތައް ހިންގެވުމުގައި އޭނާ އިސް ދައުރެއް އަދާކުރެއްވި އެވެ.\nދާއިރާގެ ރައްޔިތުންނަށް އިބްރާހިމް މަންސޫރުގެ މެސެޖަކީ "ތައުލީމީ، ގާބިލް ޒުވާނަކަށް މި ފަހަރު ފުރުސަތު ދެއްވުމެ"ވެ. އެއީ އަބަދުވެސް އާ މޫނަކަށް ފުރުސަތު ދޭ ދާއިރާއެއް ކަމަށް އޭނާ ވިދާޅުވި އެވެ.\nMDP Maamigili Dhaairaa View Profile


Ey Uhuthaa Eve. Thibaa Havaru Thunfuhssakah Nuvaasheve! - Vaguthu\nއޭ އުޚްތާއެވެ. ތިބާ ހަވަރު ތުންފުއްސަކަށް ނުވާށެވެ!\n8 މަސް ކުރިން ( މެއި 9, 2018 )\n"ހަވަރުތުންފުހި" މިއީ ދިވެހިންގެ ތެރޭގައި ބޭނުންކޮށް އުޅުނު ހަރުބަހެކެވެ. މިބަހުގެ މާނައަކީ ޝަހުވާނީ ގޮތުން ތިމާ ކައިރިއަށް އަންނަ ކޮންމެ ފިރިހެނަކާ ގަބޫލުވާ އަންހެނާއެވެ.\nކިޔާލަން ހުތުރަސް މިއީ ނުދައްކައި ފަރުޖެހެން އޮތް ވާހަކައެެއް ނޫނެވެ. ސައްތައިން ސައްތަ މުސްލިމު ގައުމެއްގައި މުސްލިމުކަމުގެ ތާޖު އަޅައިގެން އުޅޭ" ހަވަރުތުންފުހިން" މިގައުމުގައި ވަރަށް ގިނައެވެ.\n" ހަވަރުތުންފުއްސޭ" ބުނުމަކީ ހުރިހާ އަންހެނުންނަށް ބުނާ ބަދުބަހެއް ނޫނެވެ. ނަމަވެސް އެއީ ގައުމުގެ ބައެއް އަންހެނުންގެ ގޮސްފައިވާ ދަށުދަރަޖައިގެ ވާހަކައެވެ.\nދިވެހިރާއްޖެ އިސްލާމްކަންމަތީ އޮންނަތާ އެތަކެއް އަހަރެއްވަނީ ވެފައެވެ. އިހު ރާއްޖޭގައި އުޅުނު އަންހެނުންނަކީ އިއްފަތްތެރިކަމަށް ނަން މަޝްހޫރު މީހުންނެވެ. ނަމަވެސް ޒަމާނީ އޮއިވަރާއި އެކު އަދުގެ ރާއްޖެއަށް މިވަނީ ދުނިޔޭގެ އެތަށް ގައުމެއްގެ އާދަކާދަތަށް އައިސްފައެެވެ. ކުރުގޮތަކަށް ބުނާނަމަ ދިވެހިންގެ އާދަކާދަ ވަޅުޖެހި ޔޫރަޕްގެ ނުވަތަ ހުޅަނގުގެ ކާފަރުންގެ އާދަތަށް މިވަނީ މި މުޖުތަމައުގައި ހަރުލާފައެވެ.\nރާއްޖޭގެ އާބާދީގެ 60 އިންސައްތަ އަންހެނުން ހިއްސާކުރާއިރު އޭގެ ތެރެއިން 30 އިންސައްތައަކީ އުމުރުން 18 އަހަރާއި 28 އަހަރާއި ދެމެދުގެ މީހުންނެވެ. ރާއްޖޭގައި ފުރާވަރުގެ ގިނަ އަންހެނުން ދިރިއުޅޭއިރު އޭގެ ތެރެއިން ސަލާމަތުގެ އައްސޭރިއަށް ވާސިލް ވެވިފައިވަނީ މަދު ބަޔަކަށެވެ.\nއެހެނީ ފުރާވަރުގެ ގިނަ އަންހެން ކުދިން ދުނިޔަވީ އެދުންވެރިކަމާއި ޝަހުވަތުގެ އަނދަވަޅުގެ ތެރޭގައި ކަސްތޮޅު އެޅިފައިވާތީއެވެ. ނިވާކަން ކުޑަ ހެދުން އަޅައިގެން މަގުތަކަށް ނުކުންނަ އަންހެނުން މިވަނީ އިތުރުވެފައެވެ. މީރުވަސްދުވާ ސެންޓާއި އަތަރުފަދަ ތަކެތި ބޭނުންކޮށްގެން މަގުތަކަށް ނުކުންނަ އަންހެނުން މިވަނީ އިތުރުވެފައެވެ. ފައިސާއަށް ހަށިގަނޑު ނީލަން ކިޔާ އަންހެނުން މިގައުމުގައިި ހާހުން ގުނާލެވޭނެއެވެ. އަދި މަސްތުވާތަކެއްޗާއި މިނޫންވެސް ބައެއް ވަބާތަކުގެ މަޅީގައި ހައްޔަރުވެފައިވާ އަންހެނުންގެ އަދަދުވެސް ނުހަނު ގިނަ ގުނައެވެ.\nއަދުގެ ރާއްޖޭގެ ފުރާވަރަށް އަރައިގެން އަންނަ ގިނަ އަންހެން ކުދިން ފޯރިއާއި އެކު ކުރާ އެއް ކަމަކީ ގްރޫޕް ހަދައިގެން ޕާޓީކުރުމެވެ. ޕާޓީކުރުމުގެ ތެރޭގައި ބުއިން ހުއްދަ ނޫން އެތަކެއް އެއްޗެއް ބޮއި ދެޖިންސު މަސްހުނިވެގެން އެތަކެއް ވައްތަރެއް ޖައްސައެވެ. މިއީ މުސްލިމުން ކުރަން ހެޔޮވާވަރުގެ ކަމެއް ތޯއެވެ؟\nހަމަ ޔަޤީނުންވެސް އެއީ އިސްލާމްދީނުގެ އަޤީދާގައިވާ ކަމެއް ނޫނެވެ. އަދި އެއީ މާތް ﷲ އެކަމަށް ބާރު އަޅުއްވާފައިވާ ކަމެއްވެސް ނޫނެވެ. އަދި އެއީ އިސްލާމީ ޝަރީއަތުގައި ބޮޑު އަކުރުން ފަވާލެވޭ ބޮޑެތި މުންކަރާތްތަކެވެ.\nކަންމިގެން ހުރިއިރު މި ދިވެހި މުޖުތަމައަކީ އިއްފަތްތެރި މުޖުތަމައަކަށް ހަދަން އެބަޖެހެއެވެ. އަދި މިގައުމުގެ ޒުވާން ކަނބަލުންނަކީ ހަރުދަނާ އަދި އިސްލާމް ދީނުގެ ކަންކަމަށް ފަރުވާތެރި ބަޔަކަށް ހަދަން އެބަޖެހެއެވެ. މި ހަރާކާތްތަކާއި ފާޙިޝް ކަންކަން ކުރުމުގައި ވަގުތުތަށް ބޭކާރު ކުރާ ބަޔަކަށް ދިވެހި އަންހެނުން ވެގެން ނުވާނެއެވެ. އަދި ހުޅަނގުގެ ކާފަރު ކުލައިގައި ދިވެހި އަންހެނުން ޖެހިގެން ނުވާނެއެވެ.\nއަންހެނުންގެ ވާހަކަ ދައްކާއިރު އިސްވެ ދިޔަ ކަންކަމުގައި ފިރިހެނުންގެ ދައުރުވެސް ބޮޑެވެ. މިގައުމުގައި މުންކަރާތްތަކަށް ފާޅުގައި އަރައިގަންނަ އަންހެނުން އުޅޭ ފަދައިން މުންކަރާތްތަކަށް އަރައިގަންނަ ފިރިހެނުންވެސް އުޅެއެވެ.\nވުމާއި އެކު ގައުމު އިސްލާހްކޮށް ސަލާމަތުގެ އައްސޭރިއަށް ގައުމުގެ އޮޑި ބަނދަރުކުރުމަށް އެންމެން އެއް އަޑަކުން އެއް އަންބާއެއް ކިޔަމާތޯއެވެ.\nމެއި 9, 2018 - 16:05\nމެއި 9, 2018 - 17:15\nދެންކޮބާ ހަވަރު ތުންފުއްސޭ ތިކިޔާ އަންހެނުންގެ ކައިރިއަށްދާ ފިރިހެނުންނަށް ކިޔާނަން؟؟؟އެމީހުންނަށްވެސް އެކަށީގެންވާ ރީތި ނަމެއް ދޭންވާނެއެއްނުން.މިސާލަކަށް "ހަވަރު ފައިފުހި".ވ.ގުޅޭ ނަމެއް މީވެސް.ތިފަދަ ކުށްތައް ކުރުމުގަ ދެބައިމީހުންގެ ހިއްސާ އޮތްއިރު އެއްބަޔަކަށް ނަންދީފަ އަނެއްބަޔަކަށް ނަންނުދިނުމަކީ ބޭއިންސާފެއް.\nމެއި 9, 2018 - 17:45\nއޭ ބަލަ އަލީ ޔާމީނު، ފިރިހެނުންގެވެސް އިތްފަތް އޮވޭ، ހަވަރު އަންހެނުންނަށްވުރެ ހަވަރު ފިރިހެނުން ރާއްޖޭގައި ގިނައީ\nމެއި 10, 2018 - 14:58\nއާޓިކަލް ރަގަޅައް ކިޔާބަލަ ފާޑުފާޑު ކޮމެންޓު ނުލިޔެ.....! މުޖުތަމައު ރަގަޅު މެސެޖެށްވެސް ދިނަސް ތިކަހަލަ މޮޔާން ނުވިސްނޭނެ\nމެއި 10, 2018 - 15:02\nއާޓިކަލް ރަގަޅައް ކިޔާބަލަ ކަލޭމެން ރަގަޅު އެއްވެސް ގޮތެއްނެތް.....\nމުޖުތަމަޢު ރަގަޅު މެސެޖެއް ދިނުމުގަ އެއްޗެށް ނުބުނެވޭނެ ދޯ


ޖީ އެސް4 (ޖެނެރަލް ސާރވިސް 2) / އޮފިސަރ ގްރޭޑް 2\nމޯލްޑިވްސް ލޭންޑް އެންޑް ސާރވޭ އޮތޯރިޓީ/ އެޑްމިން، އެޗް.އާރަ ޔުނިޓް، ކ. މާލެ\n(އިތުރުގަޑީގައި ކުރާ މަސައްކަތްތަކަށް ހަމަޖެހިފައިވާ އުސޫލުން ފައިސާ ދެވޭނެ)\nމަޤާމުގެ މަސައްކަތާ ގުޅޭ ދާއިރާއަކުން ދަށްވެގެން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުން. ނުވަތަ\nމަތީ ސާނަވީ އިމްތިޙާނަކުން2މާއްދާއިން ދަށްވެގެން 'އީ' ގްރޭޑް ލިބިފައިވުމާއެކު، ހަޔަރ ސެކަންޑްރީ ސްކޫލް ސެޓްފިކެޓް އިމްތިޙާނުގައި 'ދިވެހި' މިމާއްދާއިން ދަށްވެގެން 'ސީ' ގްރޭޑް ލިބިފައި ވުން، ނުވަތަ\nސާނަވީ އިމްތިޙާނަކުން2މާއްދާއިންދަށްވެގެން 'ޑީ' ގްރޭޑްލިބިފައިވުމާއެކު، ސެކަންޑްރީ ސްކޫލް ސެޓްފިކެޓް އިމްތިޙާނުގައި 'ދިވެހި' މިމާއްދާއިން ދަށްވެގެން 'ސީ' ގްރޭޑް ލިބިފައިވުމާއެކު، މަޤާމުގެ މަސައްކަތު ދާއިރާއެއްގައި2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން.\nފައިސާ ފިޔަވައި އޮފީހަށް ލިބޭ ތަކެތި ބަލައިގަތުމާއި އޮފީހުން ޙަވާލުކުރަންޖެހޭ ތަކެތި ޙަވާލުކުރުން.\nއޮފީހަށް އަންނަ ޓެލެފޯން ކޯލްތަކަށް ޖަވާބުދިނުން.\nއޮފީހުން ފޮނުވޭ ލިޔެކިޔުންތަކާއި، އަންނަ ލިޔެކިޔުންތައް މާސްޓަރ ފައިލްގައި ފައިލްކޮށް ބެލެހެއްޓުން.\nއޮފީހަށް ލިބޭ ލިޔެކިޔުން (ސިޓީ/ފެކްސް) ބަލައިގަނެ، އީ-ގަވަރމަންޓް ނިޒާމްގެ ތެރެއިން ކަމާބެހޭ ވެރިޔަކަށް ފޮނުވުން.\nއީ-ގަވަރމަންޓް ނިޒާމް ހިންގުމަށް ބޭނުންވާ އެޑްމިނިސްޓްރޭޓިވް ސަޕޯޓް ދިނުން.\nއޮފީހުގެ ޑިސްޕެޗް ކުރެވޭ ސިޓީތަކުގެ ރިކޯޑް ބެލެހެއްޓުން.\nސެކްޝަނަށް އަންނަ ލިޔެކިޔުންތަކަށް ޖަވާބު ތައްޔާރުކޮށް ފޮނުވުން.\nއޮފީހުގެ ސްޓޮކް ބެލެހެއްޓުން\nއަލަށް ވަޒީފާއަށް ނުކުންނަ ފަރާތްތަކަށް ބޭނުންވާ ޖާގައާއި، ގޮނޑި، މޭޒު އަދި ކޮމްޕިއުޓަރާއި ޓެލެފޯން ކަމާބެހޭ ސެކްޝަންތައް މެދުވެރިކޮށް ހޯދުން.\nއޮފީހުގެ ޔައުމިއްޔާއަށް ބޭނުންވާ މަޢުލޫމާތު ސެކްޝަންތަކުން ހޯދައި، ލިޔެ ބެލެހެއްޓުން.\nވަކި ސެކްޝަނަކާއި ޙަވާލުކުރެވިފައިނެތް އިދާރީ އެންމެހާ ކަންތައްތައް ކުރުމާއި، ބެލެހެއްޓުން.\nސެކްޝަންގެ މުވައްޒަފަކު ސަލާމުގައި ނުވަތަ ޗުއްޓީގައި ހުރުމުގެ މަސައްކަތަށް ދަތިވާނަމަ، އެމުވައްޒަފަކު ކުރާ މަސައްކަތްތަކުގެ ތެރެއިން ވަކި ގަޑިއަކަށް ނިންމަން ޙަވާލުކުރާ މަސައްކަތްތައް ކުރުން.\nމީގެ އިތުރުން ސެކްޝަނުން ހަވާލުކުރާ ވަޒީފާގެ ދާއިރާއާއި ގުޅުންހުރި މަސައްކަތްތައްކުރުން.\nސުންގަޑި: 20 އޮގަސްޓު 2015ވާ ބުރާސްފަތި ދުވަހުގެ މެންދުރު 12:00 ގެ ކުރިން\nއިންޓަރވިއު ބޭއްވޭނެ މުއްދަތު: އޯގަސްޓު މަހުގެ ތެރޭގައި މޯލްޑިވްސް ލޭންޑް އެންޑް ސާރވޭ އޮތޯރިޓީ/ މިނިސްޓްރީ އޮފް ހައުސިންގ އެންޑް އިންފްރާސްޓްރަކްޗަރގައި ބޭއްވޭނެއެވެ.\nސިވިލް ސަރވިސްގެ ވަޒީފާއަށް އެދޭ ފޯމު (ވަޒީފާއަށް އެދޭ ފޯމު ދޫކުރުމާއި ބަލައިގަތުމަށް ހަމަޖެހިފައިވަނީ މޯލްޑިވްސް ލޭންޑް އެންޑް ސަރވޭ އޮތޯރިޓީއިންނެވެ. އަދި މިއޮތޯރިޓީގެ(http://www.surveyofmaldives.gov.mv) ވެބްސައިޓުން ވަޒީފާއަށް އެދޭ ފޯމު ޑައުންލޯޑް ކުރެވޭނެއެވެ. )\nވަޒީފާގެ ދާއިރާއާ ގުޅޭ ކުރުމުއްދަތުގެ ކޯހާއި ވާރކްޝޮޕް، ސެމިނަރ ފަދަ ތަމްރީނު ޕްރޮގްރާމްތަކުގެ ސެޓްފިކެޓް ނުވަތަ ބައިވެރިވިކަމުގެ ލިޔުންތައް (މުއްދަތު އެނގޭ ގޮތަށް)\nވަޒީފާއަށް އެދޭ ފަރާތުގެ ވަނަވަރު.(ސީވީ)\nވަޒީފާގެ ދާއިރާއާ ގުޅޭ ކުރުމުއްދަތުގެ ކޯހާއި ވާރކްޝޮޕް، ސެމިނަރ ފަދަ ތަމްރީނު ޕްރޮގްރާމްތަކުގެ ސެޓްފިކެޓް ނުވަތަ ބައިވެރިވި ކަމުގެ ލިޔުންތަކާއި އަދި ސީވީ ފިޔަވައި އެޕްލިކޭޝަން ފޯމާއާއެކު ހުށަހަޅާ ހުރިހާ ލިޔުންތަކުގެ ކޮޕީ.


Varugadha2kolhigandu annaathee raajje samaalu vegene | Mihaaru\nމިއަދު ރާއްޖެ މަތިން ނަގާފައިވާ ސެޓެލައިޓް ފޮޓޯއެއް\nއިންޑިއާ ކަނޑުގެ ސަރަހައްދުގައި އުފެދިފައިވާ ބާރުގަދަ ދެ ކޮޅިގަނޑެއްގެ އަސަރު ރާއްޖެއަށް ކޮށްފާނެ ކަމަށް ބެލެވޭތީ، އެ ދެ ކޮޅިގަނޑަށް އަންނަމުންދާ ބަދަލުތައް ބަލަމުން އަންނަ ކަމަށް މެޓް އޮފީހުން މިއަދު ބުނެފި އެވެ.\nމެޓް އޮފީހުން ބުނީ ސްރީ ލަންކާގެ ޓްރިންކޮމަލީގެ އިރު ދެކުނުން 500 ކިލޯމީޓަރު ދުރުގައި އުފެދިފައިވާ ކޮޅިގަނޑެއްގެ ބާރު ގަދަމުން އަންނަ ކަމަށާއި މާދަމާގެ ވަގުތެއްގައި އެ ކޮޅިގަނޑު ތޫފާނަކަށް ބަދަލުވެދާނެ ކަމަށް ބެލެވޭ ކަމަށެވެ. މި ކޮޅިގަނޑު ތޫފާނަކަށް ވެއްޖެ ނަމަ ދަތުރުކުރާނީ ހުޅަނގަށް ކަމަށާއި މި މަހުގެ ތިން ވަނަ ދުވަހު ދެކުނު އިންޑިއާގެ އައްސޭރިފަށަށް އަރާނެ ކަމަށް ބެލެވޭ ކަމަށް މެޓް އޮފީހުން ބުންޏެވެ.\nރާއްޖޭގެ އިރު ދެކުނުގައި ވެސް ކޮޅިގަނޑެއް އުފެދިފައިވާ ކަމަށާއި މި ކޮޅިގަނޑުގެ ސަބަބުން ބުރާސްފަތި ދުވަހުން ފެށިގެން ހަފުތާ ބަންދު ތެރޭގައި ވެސް ވައި ގަދަވެ ކަނޑުތައް ގަދަވާނެ ކަމަށް މެޓުން ވަނީ ލަފާކޮށްފަ އެވެ.\nމި ދެ ކޮޅިގަނޑުން ރާއްޖެ އަށް ކުރާނެ އަސަރުތައް ދެނެގަނެ، މެޓް އޮފީހުން ކަނޑައަޅާފައިވާ ސަމާލު އަދި އިންޒާރުގެ މެސެޖުތައް މެދުވެރިކޮށް މައުލޫމާތު ދެމުން ގެންދާނެ ކަމަށް މޫސުމާ ބެހޭ އިދާރާ އިން ބުންޏެވެ.\nކުރިއަށް އޮތް ތިން ދުވަހު ރާއްޖޭގެ އެކި ހިސާބުތަކަށް ވިއްސާރަކޮށް ބައެއް ހިސާބުތަކަށް ގުގުރުން ވެސް އެކަށީގެންވާ ކަމަށް ވަނީ ލަފާކޮށްފަ އެވެ.\nމޫސުން މޫސުން ލަފާކުރާ ގޮތް\n10 ކޮމެންޓް, 74 ރިއެކްޝަންސް\nދެކޮޅިގަނޑު އަންނާތީވެ ރާއްޖެއޮތީ ސަމާލުވެގެން ކޮވިޑް ވަޑައިގެންއިރުވެސް ރާއްޖެއޮތީ ސަމާލުވެން ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ އެކަމަކު ވީކަމެއްހަރާން ވައްކަން ކުރުންނޫންކަމެއް ނުކުރި މިފަހަރުވެސް ތިޔަލިބުނީ ވެރިން ވައްކަންކުރާނެ އިތުރުފުރުސަތެއް ބަޖެޓް ފާސްކުރިތާ އަދި 24 ގަޑިއިރުނުވޭ މުސީބާތަކައްފަހު މުސިބާތެއް ދެންފެންނާނީ ބަޖެޓް ހުލިކޮއްލާތަން ބުރެވިއޭކިޔާފަ\nމިގައުމުގަ އެންމެ މޮޅަށް ސަމާލުވާނީ، ދެން ނުކުންނާނީ ބޮއްކުރައެއްގަ، އެވީ މުޅި އެމްއެންޑީއެފް އެކމާ ނުކުންނަން، ނުތުވުން ނުވެސް ހުއްޓުވާނެ.... އެހެންގައުމުތަކުގަ މިފަދަ އިންޒާރެއް ދީފަވަނިކޮށް ނުނުކުމެވޭނެ، ނުކުތަކަ ނުދޭނެ.\nޔޫ ހާދަ މޮޅޭ މެޓް އޮފީހުގެ އެންމެން ވަޒީފާއިން ވަކިކޮއްފަ ޔޫ އެކަނި ރާއްޖޭގެ މޫސުން ކިޔާދީބާ ރާއްޖޭގެ ރަށްޔިތުންނަށް އެހެންވީޔަ\n1 ހަފްތާ ކުރިން ބުނި ތޫފާން ނިވާރުގެ އަސަރުވެސް ރާއްޖެ އަށް ކުރާނެކަމަށް. ދެން އަނެއްކާ2ދުވަސް ފަހުން ބަދަލުކޮށްފި ނުކުރާނެކަމަށް.\nވާރޭ ވެހެންފަށީމަ 12 ގަޑިއިރު ފަހުން ބޯކޮށްވާރޭ ވެހޭނެ ކަމަށް އެލާޓް ނެރޭނެ.\nމެޓުން ލަފާކުރާނީ. ޣައިބުގައިވާ ކަންކަން މެޓަކަށް ނޭގޭނެ\nދެން މާސްޓަރ ދާންވީނުން މެޓް އޮފީސް ހިންގަން. ޝަހާދެއް،\nއިލްމު ދެއްވާފައިވާ ވަރަކަށް ނޫނީ ކަންތަށްތަކެއް ނޭގޭނެއެވެ. މޫސުމަކީ ވެސް ޢިލްމުގެ އަލީގަގި ލަފާ ކުރެވޭ ގޮތަށް ބުނެވޭ ކަމެކެވެ.\nއަބަދުވެސް ކޮންމެވެސް މީހަކާ ދިމާކޮށްފައި ނޫނީ ލިޔެލާނެ ހަމަ އެއްވެސް އެއްޗެއް ނޭނގޭ މީހުން އުޅޭނެ.\nއެލާޓް ނެރޭ ވަގުތުން ފެށިގެން އޮއްނާނީ ގަދައަވި. މިދިޔަ ހަފްތާގަ ވެސް ކޮންމެވެސް ނަވާރެކޭ ކިޔާގެން އުޅުނު.


Kartik ah producer Sajid ge filmeh | Mihaaru\nކާތިކަށް ޕްރޮޑިއުސަރު ސާޖިދުގެ ފިލްމެއް\n17 މެއި 2021 - 08:05\nދާދި ފަހުން ކަރަން ޖޯހަރްގެ ދަރްމާ ޕްރޮޑަކްޝަންގެ "ދޯސްތާނާ 2" އިން ވަކިކުރި އެކްޓަރު ކާތިކް އާރިޔަން އާ ފިލްމަކަށް ސޮއިކޮށްފި އެވެ.\nފިލްމީ ޚަބަރުތައް ގެނެސްދޭ ނޫސްތަކުން ބުނި ގޮތުގައި އަރަމުން އަންނަ ޒުވާން އެކްޓަރު ސޮއިކުރީ މިހާތަނަށް ކާމިޔާބު އެތައް ފިލްމެއް ގެނެސްދީފައިވާ ޕްރޮޑިއުސަރު ސާޖިދު ނަދިއަދުވާލާގެ ކުންފުނި ނަދިއަދުވާލާ ގްރޭންޑްސަން އިން ހަދާ ވަރަށް ތަފާތު އަސަރުގަދަ ލޯބީގެ ފިލްމަކަށެވެ.\nނަމަވެސް ފިލްމުގެ ނަމެއް އަދި އިއުލާނެއް ނުކުރެ އެވެ. އެކަމަކު މި ފިލްމު ޑައިރެކްޓްކުރާނީ މިދިޔަ އަހަރު ރިލީޒްކޮށް، އަހަރުގެ ނެޝަނަލް އެވޯޑްސްގައި އެންމެ މޮޅު ސޯޝަލް ފިލްމުގެ އެވޯޑް ކަށަވަރުކުރި މަރާޓީ ބައޮގްރަފިކަލް ޑްރާމާ "އާނަންދީ ގޯޕީ" ގެ ޑައިރެކްޓަރު ސަމީރް ވިދުވަންސް އެވެ.\nޕިންކްވިލާ އިން ބުނި ގޮތުގައި ކާތިކް ލީޑަށް ލައިގެން ސަމީރް ހަދާ ފިލްމުގެ ޝޫޓިން ފެށުމުގެ ކުރިން ވާން ތައްޔާރީތައް މިހާރު ވަމުން އަންނަ އިރު ރާވާފައި އޮތީ މި އަހަރުގެ ފަހުކޮޅު ފިލްމުގެ ޝޫޓިން ފަށާށެވެ. އަދި ވަރަށް އަވަހަށް ފިލްމަށް ބަތަލާ އަކު ވެސް ހަމަޖައްސާނެ އެވެ.\nމިދިޔަ އަހަރު ރިލީޒްކުރި "ލަވް އާޖް ކަލް" އުން ފެނިގެން ދިޔަ ކާތިކްގެ ކުރިއަށް ހުރި ފިލްމުތަކުގެ ތެރޭގައި ޝޫޓިން ނިންމާފައި އޮތް "ދަމާކާ" އާއި ޝޫޓިން ނުނިމި އޮތް "ބޫލް ބުލައްޔާ 2" އާއި ޝޫޓިން ފަށަން އޮތް ޝާހްރުކް ޚާން ޕްރޮޑިއުސްކުރާ "ފްރެޑީ" ގެ އިތުރުން ޑައިރެކްޓަރު ހެންސަލ މެހެތާގެ ފިލްމެއް ހިމެނެ އެވެ.\nކާތިކް، 30، އަކީ 2018 ގެ "ސޯނޫ ކޭ ޓިޓޫ ކީ ސްވީޓީ" އިން ވިދައިލި އެކްޓަރެކެވެ.


Pele huri gein nikkunan ladhun: Dharifulhu | ThePress\nޕެލޭ ހުރީ ގެއިން ނިކުންނަން ލަދުން: ދަރިފުޅު\n11 February 2020, 12:00\nފުޓުބޯޅައިގެ ތާރީހުގައި ދުނިޔެދުށް އެންމެ ހުނަވެރި ކުޅުންތެރިޔާ ކަމަށް ގިނަ ބަޔަކު އިއްތިފާގުވާ ޕެލޭ (މ) އަށް މިހާރު ހިނގާބިނގާވެ އުޅެން އުނދަގޫ/ފޮޓޯ: އޭއެފްޕީ\nދުނިޔެ ދުށް އެންމެ ކުޅަދާނަ ފުޓުބޯޅަ ކުޅުންތެރިންގެ ލިސްޓުގެ އެންމެ ކުރިން ޖާގަ ހޯދާފައިވާ ބްރެޒީލްގެ ލެޖެންޑަރީ ފޯވަޑް ޕެލޭ މިވަގުތު ހުރީ، އޭނާގެ ބަލި ހާލަތު ހުރި ގޮތުން ގެއިން ބޭރަށް ނިކުންނަންވެސް ލަދުން ކަމަށް އޭނާގެ ފިރިހެން ދަރިފުޅު ބުނެފިއެވެ.\nދުނިޔޭގެ ތައްޓަށް ކުޅޭ ފުޓުބޯޅަ މުބާރާތުގެ ތަށި،3ފަހަރެއްގެ މަތިން އުފުލާލާފައިވާ ޕެލޭއަށް މިހާރު އިތުރު އެހީއަކާ ނުލާ އެކަނި ހިނގާބިނގާވެސް ނުއުޅެވޭ ކަމަށް އޭނާގެ ދަރިފުޅު ބުނެއެވެ.\nކުޑަކަމުދާ ނިޒާމުގައި އިންފެކްޝަނެއް އުފެދި، ހޮސްޕިޓަލަށް ގެންގޮސް ޕެލޭއަށް ފަރުވާ ދޭން ފެށީ މިދިޔަ އަހަރުގެ ތެރޭގައެވެ. މީގެ އިތުރުން، އުމުރުން 79 އަހަރުގެ ޕެލޭގެ އުނަގަނޑަށްވެސް މައްސަލަތަކެއް ކުރިމަތިވެ، ހިނގާބިނގާވެ އުޅުމަށް ފްރޭމެއް ބޭނުންވާކަން މި ފަހުން ފެނުނު މަންޒަރުތަކުން އެނގެއެވެ.\nޕެލޭ ވަނީ އޭނާގެ ކެރިއަރުގައި ދުނިޔޭގެ ރެކޯޑް އަދަދަކަށް ގޯލު ޖަހާފައެވެ. އޭނާގެ 21 އަހަރުގެ ކެރިއަރުގައި ޕެލޭ ވަނީ 1363 ފެނިލުމެއްގައި، 1281 ގޯލު ޖަހާފައެވެ. އޭގެ ތެރޭގައި ބްރެޒީލްގެ ޖާޒީގައި އޭނާ ފެނިގެންދިޔަ 91 ފެނިލުމެއްގައި ޖަހާދިން 77 ގޯލުވެސް ހިމެނެއެވެ.\nމިހިނގާ 2020 ވަނަ އަހަރަކީ ޕެލޭ އެންމެ ފަހު ފަހަރަށް ވާލްޑް ކަޕް ތަށި އުފުލާލިތާ 50 އަހަރު ފުރޭ އަހަރެވެ.\nބޭރު ކުޅިވަރު ލައިފްސްޓައިލް ސިއްހަތު


އެންމެހެޔޮ އަންހެނާ – Ilm\nއަބޫހުރައިރާ ރިވާ ކުރައްވާފައިވާ ހަދީޘްގައި ވެއެވެ. ރަސޫލާ صلى الله عليه وسلم قال: ” تُنْكَحُ الْمَرْأَةُ لِأَرْبَعٍ: لِمَالِهَا، وَلِحَسَبِهَا، وَجَمَالِهَا، وَلِدِيْنِهَا، فَاظْفَرْ بِذَاتِ الدِّيْنِ تَرِبَتْ يَدَاكَ”. (رواه البخاري ومسلم )\nބުއްދިވެރި، މުރޫއަތްތެރި، ދީންވެރި ފިރިހެނާއަށް އެހެން ހުރިހާ އެއްޗަކަށްވުރެ މުހިންމުވާނީ ދީންވެރި، ރިވެތި އަޚްލާޤެއް ލިބިފައިވާ މީހެކެވެ. އެހެންކަމުން އޭނާ ރަޙްމަތްތެރީންގެ ގޮތުގައި އިޚްތިޔާރުކުރާނީ އެންމެ ތަޤުވާވެރި އެންމެ ޚުލުޤުހެޔޮ މީހުންނެވެ. އަދި އޭނަގެ ދަރިންގެ މަންމައެއް ގޮތުގައި އޭނާ އިޚްތިޔާރު ކުރާނީ އެންމެ ޚުލުޤުހެޔޮ، ﷲއާއި އެއިލާހުގެ ރަސޫލަށް ތަބާވުމުގައި އެންމެ ކުރިއަރާފައިވާ މިހާއެވެ. އެހެން ނުވާންވީ ކީއްވެތޯއެވެ؟ ނަބިއްޔާ ޞައްލަﷲ ޢަލައިހިވަސައްލަމަ ޙަދީޘްކުރައްވާފައިވެއެވެ. تخيروا لنطفكم فانكحوا الأكْفاء وأنكحوا إليهم “ތިޔަބައިމީހުންގެ ނުޠުފާތަކަށްޓަކާ ރަނގަޅު ދަނޑެއް އިޚްތިޔާރުކުރާށެވެ. އަދި (ދީންވެރިކަމާއި އަޚްލާޤުގެ ގޮތުން) ކުފޫ ހަމަވާ ބަޔަކާއި ކައިވެނި ކުރާށެވެ! އަދި އެފަދަ ބަޔަކާއި (ތިޔަބައިމީހުންގެ ދަރީން) ކައިވެނިކޮށްދޭށެވެ!” ދީންވެރި ޚުލުޤުހެޔޮ އަންހެނަކީ، މި ދުނިޔޭގައި ހޯދައި، ރައްކާތެރިވާންޖެހޭ ކަންޒެކެވެ. ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރެއްވިކަމުގައި ޞަޙީޙް މުސްލިމުގައި ވާރިދުވެފައިވެއެވެ. الدنيا متاع وخير متاع الدنيا المرأة الصالحة “ދުނިޔެ އަކީ ވަގުތީއުފަލެކެވެ. އަދި މިދުނިޔޭގެ ވަގުތީ އުފާތަކުގެ ތެރެއިން އެންމެ ރަނގަޅުވެގެންވަނީ ޞާލިޙު އަންބެކެވެ.”އެހެންކަމުން އޭނާގެ ޙަޔާތުގެ ބައިވެރިއެއްކަމުގައި އެފަދަ މީހަކު އިޚްތިޔާރުކޮށްފި މީހާ އުފާ ޙާޞިލުކޮށްފިކަން ކަށަވަރެވެ.


buruniyaz: އިސްލާމް ދީނުގައި ޢުޤޫބާތާއި އޭގެ ވައްތަރުތައް\nޒަމާނާއި ތަން ބަދަލުވިއަސް ޙުކުމަށް ބަދަލު ނާންނަ ކަހަލަ މައްސަލަތަކުގައި، އިސްލާމް ދީން ވަނީ ކަނޑައެޅިގެންވާ ޚާއްސަ ޙުކުމްތަކެއް ކަނޑައަޅާފައެވެ. ޒަމާނާއި ތަން އަދި މުޖްތަމަޢު ބަދަލުވަމާއި، ގުޅިފައިވާ މައްސަލަތަކުގެ ޙުކުމް އިސްލާމީ ޝަރީޢަތުގައި ގެނެސްފައިވަނީ، ޙުކުމުގެ މައިގަނޑު ޤަވާޢިދުތަކެކެވެ. ވީމާ ޙުކުމް ތަންފީޒު ކުރާގޮތާއި ޙުކުމްވެސް މިފަދަ މައްސަލަތަކުގައި ތަފާތުވާނެއެވެ\nވައްކަން ކުރާމީހާއަށް ދީނުގައި ކަނޑައެޅިފައިވާ ޙައްދަކީ އަތް ބުރި ކުރުމެވެ. ދަލީލަކީ : وَالسَّارِقُ وَالسَّارِقَةُ فَاقْطَعُواْ أَيْدِيَهُمَا جَزَاء بِمَا كَسَبَا نَكَالاً مِّنَ اللّهِ މާނައަކީ: ''ވައްކަން ކުރާ ފިރިހެނާއާއި ވައްކަން ކުރާ އަންހެނާއާއި ދެ މީހުންގެ އަތްތައް ފަހެ ތިޔަބައި މީހުން ބުރިކުރާށެވެ. އެއީ އެ ދެމީހުން ކުޅަ ކުށަށް ޖަޒާއެއްގެ ގޮތުން މާތް ﷲ ގެ ޙަޟުރަތުން ވާ ޢިބްރަތެއްގެ ގޮތުގައެވެ.''\nއުސާމާގެފާނު މި އަންހެނާގެ ޙައްދު ޤާއިމް ނުކުށް ދޫކުރެއްވުމަށް، ކީރިތި ރަސޫލާ އަރިހުގައި ދެންނެވުމުން، ކީރިތި ރަސޫލާ -ޞައްލަﷲ ޢަލައިހި ވަސައްލަމަ- ކޯފާފުޅުވެ އެކަލޭގެފާނުގެ މޫނުފުޅުގެ ކުލަ ބަދަލުވެގެން ދިޔައެވެ. އަދި ޙަދީޘްކުރެއްވިއެވެ. ''ކަލޭގެފާނު ﷲ ގެ ޙައްދަކާމެދު ޝަފާޢަތް އެދެނީހެއްޔެވެ؟" އަދި އެ ވަގުތު އުސާމާގެފާނު، މި ކުށަށް ތައުބާވެވަޑައިގަތެވެ. އަދި ފަހުން މީހުންތައް އެއް ކުރައްވާ ޚުޠުބާ ދެއްވާ ކީރިތި ރަސޫލާ ޙަދީޘް ކުރެއްވިއެވެ. وَالَّذِي نَفْسِي بِيَدِهِ لَوْ أَنَّ  فَاطِمَةَ بِنْتَ مُحَمَّدٍ  سَرَقَتْ لَقَطَعْتُ يَدَهَاމާނައަކީ: ''ތިމަންކަލޭގެފާނުގެ ފުރާނަފުޅު އެފަރާތެއްގެ އަތްޕުޅުގައިވާ ފަރާތް ގަންދެއްވާ ހުވާކުރައްވަމެވެ. މުޙައްމަދުގެފާނުގެ ދަރިކަނބަލުން ފާޠިމަތުގެފާނު ވައްކަން ކުރެއްވިއަސް، ތިމަންކަލޭގެފާނު އެކަމަނާގެ އަތްޕުޅު ކަނޑުއްވާ ހުށީމެވެ.''\nإِنَّمَا جَزَاء الَّذِينَ يُحَارِبُونَ اللّهَ وَرَسُولَهُ وَيَسْعَوْنَ فِي الأَرْضِ فَسَاداً أَن يُقَتَّلُواْ أَوْ يُصَلَّبُواْ أَوْ تُقَطَّعَ أَيْدِيهِمْ وَأَرْجُلُهُم مِّنْ خِلافٍ أَوْ يُنفَوْاْ مِنَ الأَرْضِ ذَلِكَ لَهُمْ خِزْيٌ فِي الدُّنْيَا وَلَهُمْ فِي الآخِرَةِ عَذَابٌ عَظِيمٌ މާނައަކީ: ''މާތް ﷲ އާއި އެކަލާނގެ ރަސޫލާއާއި ދެކޮޅުވެރިވެ ހަނގުރާމަ ކޮށް އުޅޭ މހުންނާއި ފަސާދަ ކުރުމުގެ ގޮތުން ބިމުގައި މަސައްކަތް ކޮށް އުޅޭ މީހުންގެ ޖަޒާއެއްކަން ވާކަން ކަށަވަރީ، އެ ބައި މީހުން ޤަތުލުވެވުމެވެ. ނުވަތަ ޞަލީބަށް އެރުވުމެވެ. ނުވަތަ ތަފާތުވާ ގޮތުގައި އެބައި މީހުންގެ އަތްތަކާއި ފައިތައް ބުރި ކުރުމެވެ. ނުވަތަ ރަށުން އަރުވާލުމެވެ. އެހެނީ އެބައި މީހުންނަށް ދުނިޔޭގައިވެސް ހުރީ ނިކަމެތި ކަމެވެ. އަދި އާޚިރަތުގައި އެބައި މީހުންނަށް ބޮޑުވެގެންވާ ޢަޛާބު ހުއްޓެވެ.''\nޒިނޭ ކުރުމުގެ ޙައްދު ސާބިތުވާ އާޔަތަކީ ނޫރު ސޫރަތުގެ ދެވަނަ އާޔަތެވެ. : الزَّانِيَةُ وَالزَّانِي فَاجْلِدُوا كُلَّ وَاحِدٍ مِّنْهُمَا مِئَةَ جَلْدَةٍ وَلَا تَأْخُذْكُم بِهِمَا رَأْفَةٌ فِي دِينِ اللَّهِ إِن كُنتُمْ تُؤْمِنُونَ بِاللَّهِ وَالْيَوْمِ الْآخِرِ وَلْيَشْهَدْ عَذَابَهُمَا طَائِفَةٌ مِّنَ الْمُؤْمِنِينَ މާނައަކީ: ''ޒިނޭ ކުރާ އަންހެނާއާއި ޒިނޭ ކުރާ ފިރިހެނާއާއި ދެމީހުން ކުރެ ކޮންމެ މީހަކު، ދުއްރާއިން ސަތޭކަފަހަރު ޖަހައި އަދަބު ދޭށެވެ. މާތް ﷲ އަށާއި އާޚިރަތް ދުވަހަށް ތިޔަބައި މީހުން އީމާންވާ ކަމުގައި ވަނީނަމަ މާތް ﷲ ގެ ޙުކުމް ހިންގުމުގައި އެ ދެމީހުންނާ މެދު އޯގާވެރިކަމެއް ތިޔަބައި މީހުން، ނުހިފާހުށިކަމެވެ. އަދި އެ ދެ މީހުންނަށް އަދަބު ދެވޭތަނަށް މުއުމިނުންގެ ބަޔަކު ޙާޟިރުވެ އެތަން ދެކޭހުށި ކަމެވެ.''\nހ - ޒިނޭގެ ޙައްދު ޤާއިމުކުރެވޭނީ، ޢަދުލުވެރި ހަތަރު ހެކިވެރިން، ދެ މީހަކު ޒިނޭ ކުރިތަން، ހަމަ ލޮލުން ޔަޤީންކަމާއެކު، އޭގެ ހުރިހާ ތަފްޞީލަކާއެކު ފެނުނުކަމަށް ބުނެ ހެކިވެރިވެގެންނެވެ. ހަތަރު މީހުން ނެތް ނަމަ އެ ވާހަކަ ދެއްކި މީހުންގެ މައްޗަށް ޤަޛްފު ކުރުމުގެ ކުށް ސަބިތުވެ، ޤަޛްފް ކުރުމުގެ ޙައްދު ޖެހޭނެއެވެ. އެއީ 80 އެތިފަހަރެވެ. ނޫރު ސޫރަތުގެ4ވަނަ އާޔަތުގައި މާތް ﷲ ވަޙީ ކުރައްވަނީ: وَالَّذِينَ يَرْمُونَ الْمُحْصَنَاتِ ثُمَّ لَمْ يَأْتُوا بِأَرْبَعَةِ شُهَدَاء فَاجْلِدُوهُمْ ثَمَانِينَ جَلْدَةً وَلَا تَقْبَلُوا لَهُمْ شَهَادَةً أَبَداً وَأُوْلَئِكَ هُمُ الْفَاسِقُونَ\nށ - ޒިނޭގެ ޙައްދު ޤާއިމު ކުރެވުމުގެ އަނެއް ޝަރުޠަކީ، އެއްވެސް ޝުބުހާއެއް މި މައްސަލައިގެ ތެރެއަށް ނުވަނުމެވެ. ކީރިތި ރަސޫލާ ޙަދީޘް ކުރައްވާފައިވަނީ: اِدْرَءُوا الحُدُودَ بِالشُّبُهَاتِ މާނައަކީ: ''ޝުބުހާ އެއް އޮވެއްޖެނަމަ ޙައްދު ދުރު ކުރާށެވެ."\nމާޢީޒްގެ މައްޗަށް ޒިނޭގެ ޙައްދު ޤާއިމު ކުރެއްވުމަށްފަހު ކީރިތި ރަސޫލާ ޙަދީޘް ކުރެއްވީ: اجْتنبُوا هَذه القَاذُوْرَات الَّتي نهى اللّه عَزَّ وَجَل عَنْها فَمَنْ ألمَّ فَلْيَسْتَتر بستر اللّه عَزَّ وَجَلَّ، فَإنَّه مَنْ يبد لنَا صَفْحتُه نَقُم عَليْه الحَد މާނައަކީ: ''ކުރުން ﷲ ނަހީ ކުރައްވާފައިވާ މި މުޑުދާރު ކަންތަކުން ކަލޭމެން ދުރުހެލިވާށެވެ. އަދި އެ ކަން ކުރެވިއްޖެ މީހާ ފަހެ، ﷲ އޭނާ ސިތުރު ކުރެއްވީމާ އެ ކުށް ސިތުރު ކުރާށެވެ. ހަމަ ކަށަވަރުންވެސް ތިމަންކަލޭގެފާނަށް އޭނާ ކުޅަ ފާފަ ހާމަކޮށްފި މީހަކަށް ޙައްދު ޤާއިމު ކުރަމެވެ.''\nމިކަން ބަޔާން ކުރައްވައި، ސޫރަތުއް ޒުމަރްގެ 53 ވަނަ އާޔަތުގައި ވަޙީ ކުރައްވަނީ: قُلْ يَا عِبَادِيَ الَّذِينَ أَسْرَفُوا عَلَى أَنفُسِهِمْ لَا تَقْنَطُوا مِن رَّحْمَةِ اللَّهِ إِنَّ اللَّهَ يَغْفِرُ الذُّنُوبَ جَمِيعاً إِنَّهُ هُوَ الْغَفُورُ الرَّحِيمُމާނައަކީ: "ބުނާށެވެ. އޭ ތިމާމެންގެ އަމިއްލަ ނަފްސުތަކުގެ މައްޗަށް ފާފަކޮށް އިސްރާފުކޮށްފައިވާ އަހަރެންގެ އަޅުތަކުންނެވެ. ﷲ ގެ ރަޙްމަތާމެދު އުއްމީދު ކަނޑާ ނުލާށެވެ. ހަމަ ކަށަވަރުން، ﷲ އަޅުތަކުންގެ ހުރިހާ ފާފަތައް، އެއްކޮށް ފުއްސަވާލައްވަތެވެ. ހަމަ ކަށަވަރުން އެކަލާނގެ އީ ގިނަގިނައިން ފާފަ ފުއްސަވާ، ރަޙީމްވަންތަ މާތް ރަސްކަލާނގެއެވެ."\nއަދި، ސޫރަތުލް ފުރްޤާން ގެ 68-71 ވަނަ އާޔަތުގައި ވަޙީ ކުރައްވަނީ: وَالَّذِينَ لَا يَدْعُونَ مَعَ اللَّهِ إِلَهاً آخَرَ وَلَا يَقْتُلُونَ النَّفْسَ الَّتِي حَرَّمَ اللَّهُ إِلَّا بِالْحَقِّ وَلَا يَزْنُونَ وَمَن يَفْعَلْ ذَلِكَ يَلْقَ أَثَاماً * يُضَاعَفْ لَهُ الْعَذَابُ يَوْمَ الْقِيَامَةِ وَيَخْلُدْ فِيهِ مُهَاناً * إِلَّا مَن تَابَ وَآمَنَ وَعَمِلَ عَمَلاً صَالِحاً فَأُوْلَئِكَ يُبَدِّلُ اللَّهُ سَيِّئَاتِهِمْ حَسَنَاتٍ وَكَانَ اللَّهُ غَفُوراً رَّحِيماً * وَمَن تَابَ وَعَمِلَ صَالِحاً فَإِنَّهُ يَتُوبُ إِلَى اللَّهِ مَتَاباً މާނައަކީ: ''އަދި އެބައި މީހުންނަކީ މާތް ﷲ އާ އެކު އެހެން އިލާހަކަށް އަޅުކަންކޮށް ގޮވާ ނަހަދާ މީހުންނެވެ. އަދި މާތް ﷲ ހުރުމަތްތެރި ކުރައްވާފައިވާ ފުރާނައެއް ޙައްޤު ގޮތެއްގައި ނޫނީ ޤަތުލު ނުކުރާ މީހުންނެވެ. އަދި ޒިނޭ ނުކުރާ މީހުންނެވެ. އެއިން ކަމެއް ކޮށްފި މީހާ އެކަމުގެ ޢުޤޫބާތާއި ބައްދަލު ކުރާނެއެވެ. * އެ މީހަކަށް ޤިޔާމަތް ދުވަހު، ޢަޛާބު ދެގުނައަށް އިތުރު ވެގެން ދާނެއެވެ. އަދި އިހާނަތިކަން ލިބި ނިކަމެތި ކުރެވިގެންވާ ހާލު އެ ޢަޛާބު ތެރޭގައި އެ މީހަކު ދެމިހުންނާނެއެވެ. * ތައުބާވެ، އީމާންވެ، ހެޔޮ ޢަމަލަކުން ޢަމަލު ކުރަ މީހަކު މެނުވީއެވެ. ފަހެ އަބައި މީހުންނާ މެދު މާތް ﷲ، އެބައިމީހުންގެ ކުށްފާފަތައް ހެޔޮކަންތަކަށް ބަދަލު ކުރައްވާނެތެވެ. މާތް ﷲ އީ ފާފަ ފުއްސަވާ ރަޙްމަތްވަންތަ ކަލާނގެ ކަމުގައި ވެއެވެ. އަދި ތައުބާވެ ހެޔޮ ޢަމަލު ކޮށްފި މީހާ، ފަހެ ހަމަ ކަށަވަރުން އެ މީހާ އީ ތައުބާވުމަކުން މާތް ﷲ ކިބައަށް ތައުބާވެ ރުޖޫޢަ ވާ މީހެކެވެ."\nޤަޛްފު ކުރުމުގެ މާނައަކީ، ޢިއްފަތްތެރި އަންހެނެއްގެ ބޮލުގައި ޒިނޭގެ ތުހުމަތު އެޅުވުމެވެ. ނުވަތަ ބައްޕަ ނެތް ކަމަށް ބުނުމެވެ. ޤަޛްފް ކޮށްފައި އެ އަންހެން މީހާ ޒިނޭ ކުރިކަން ސާބިތު ކުރެވޭ ހަތަރު ހެކިން ނުގެނެސްފިނަމަ އޭނާގެ މައްޗަށް ޤަޛްފުގެ ޙައްދު ޖެހޭނެއެވެ. އެއީ 80 އެތިފަހަރެވެ. މި ކަމުގެ ދަލީލަކީ ސޫރަތުއް ނޫރްގެ ހަތަރުވަނަ އާޔަތެވެ. މާތް ﷲ ވަޙީ ކުރައްވަނީ : وَالَّذِينَ يَرْمُونَ الْمُحْصَنَاتِ ثُمَّ لَمْ يَأْتُوا بِأَرْبَعَةِ شُهَدَاء فَاجْلِدُوهُمْ ثَمَانِينَ جَلْدَةً وَلَا تَقْبَلُوا لَهُمْ شَهَادَةً أَبَداً وَأُوْلَئِكَ هُمُ الْفَاسِقُونَ މާނައަކީ: ''އަބުރުވެރި ޢިއްފަތްތެރި އަންހެނުންނާއި ޒިނޭއާއި މަތިކޮށް (ޤަޛްފުކޮށް) އުޅޭ މީހުން، އެއައްފަހު ޒިނޭ ކުރިކަމުގެ މައްޗަށް ހަތަރު ހެކީން ނުގެނައިނަމަ، އެބައި މީހުން (އެއިން ކޮންމެ މީހަކު) އަށްޑިހަ އެތިފަހަރުން ހައްދު ތިޔަބައި މީހުން ޖަހާށެވެ. އަދި ދުވަހަކުވެސް އެބައި މީހުންގެ ހެކިބަހެއް ތިޔަބައި މީހުން ޤަބޫލު ނުކުރާށެވެ. އެ ބައި މީހުންނީ ދީނުގެ ޙުކުމްތަކަށް ކިޔަމަންވުމުގެ ދާއިރާއިން ބޭރުވެގެންވާ މީހުންނެވެ. ''\nމުރުތައްދުވުމަކީ، މުސްލިމަކު އިސްލާމް ދީނުން ބޭރުވާފަދަ ޢަމަލެއް ކޮށް ނުވަތަ ބަހެއް ބުނުމެވެ. މިކަން ކަނޑައަޅާނީ ޤާޟީއެކެވެ. ފަހަރެއްގައިވެސް ވަކި ފަރުދަކު މީހަކީ މުރުތައްދެކޭ ބުނެ، މުސްލިމަކު ދީނުން ބޭރުކޮށްގެން ނުވާނެއެވެ. އެހެނީ އެއީ ވަރަށް ވެސް ބޮޑު ކަމެކެވެ. ކީރިތި ރަސޫލާ ޙަދީޘް ކުރައްވާފައިވަނީ: مَنْبَدَّل دِينَه فَاقتُلُوه މާނައަކީ: ''ދީން ބަދަލުކޮށްފި މީހާ ފަހެ ޤަތުލު ކުރާށެވެ.''\n1 - ޤިޞާޞް އޮންނަނީ ހަމަ އެކަނި، ގަސްދުގައި މީހުން މެރުމާއި ގަސްދުގައި ޒަޚަމް ކުރުމުގައެވެ. އޮޅުމަކުން މީހަކު މެރުނަސް ޤިޞާޞެއް ނޯންނާނެއެވެ. އަދި ޒަޚަމްވެސް ހަމަ މި ބީދައެވެ. މާތް ﷲ ވަޙީ ކުރައްވަނީ: يَا أَيُّهَا الَّذِينَ آمَنُواْ كُتِبَ عَلَيْكُمُ الْقِصَاصُ فِي الْقَتْلَى


ވޯޓް ދިނުމުގެ ހައްޤު ލިބިފައިވާ މީހުންގެ ރަޖިސްޓްރީ އާންމުކުރުމާއި ޝަކުވާ ހުށަހެޅުމުގެ ފުރުސަތު - R. Fainu Council\nވޯޓް ދިނުމުގެ ހައްޤު ލިބިފައިވާ މީހުންގެ ރަޖިސްޓްރީ އާންމުކުރުމާއި ޝަކުވާ ހުށަހެޅުމުގެ ފުރުސަތު\nފައިނު ކައުންސިލް އިދާރާ 12:54 AM އިޢުލާން\n10 އޭޕްރީލް 2021 ގައި ބޭއްވުމަށް ހަމަޖެހިފައިވާ ލޯކަލް ކައުންސިލްތަކުގެ އިންތިޚާބާއި އަންހެނުންގެ ތަރައްޤީއަށް މަސައްކަތްކުރާ ކޮމެޓީގެ އިންތިޚާބުގެ ވޯޓް ދިނުމުގެ ހައްޤު ލިބިފައިވާ މީހުންގެ ރަޖިސްޓްރީ މިއިޢުލާނާއިއެކު އާންމުކުރީމެވެ.\nމިރަޖިސްޓްރީއާއިގުޅޭގޮތުން ޝަކުވާ ހުށަހަޅަން ބޭނުންވާ ފަރާތްތަކުން،9ފެބްރުއަރީ 2021 ވާ އަންގާރަ ދުވަހުން ފެށިގެން 20 ފެބުރުއަރީ 2021 ވާ ހޮނިހިރު ދުވަހުގެ 13:00 ގެކުރިން އެޝަކުވާއެއް ހުށަހެޅުއްވުން އެދެމެވެ. ޝަކުވާ ފޯމް ބަލައިގަތުމާއި ދޫކުރުމަށް ހަމަޖެހިފައިވަނީ ރަސްމީ ބަންދު ނޫން ކޮންމެ ދުވަހަކު ހެނދުނު 9:00 އިން މެންދުރުފަހު 1:00 އަށް، އަދި ރަސްމީ ބަންދު ކޮންމެ ދުވަހަކު މެންދުރުފަހު 3:00 އިން ހަވީރު 5:00 އަށެވެ.\nތާރީޚް ހ: 27 ޖުމާދުލްއާޚިރު 1442 ތާރީޚް މ: 09 ފެބްރުއަރީ 2021\nގުޅުންހުރި ފައިލް: ވޯޓް ދިނުމުގެ ޙައްޤު ލިބިފައިވާ މީހުންގެ ރަޖިސްޓްރީ ރ. ފައިނު\nވޯޓް ދިނުމުގެ ހައްޤު ލިބިފައިވާ މީހުންގެ ރަޖިސްޓްރީ އާންމުކުރުމާއި ޝަކުވާ ހުށަހެޅުމުގެ ފުރުސަތު Reviewed by ފައިނު ކައުންސިލް އިދާރާ on 12:54 AM Rating: 5


America sifainnaa gulhigen anehkaa ves thamreen eh fashaifi\nމިއަދު ބޭއްވި ރަސްމިއްޔާތުގެ ތެރެއިން-- ފޮޓޯ: އެމްއެންޑީއެފް\nދިވެހި ސިފައިންނާއި އެމެރިކާ ސިފައިން ގުޅިގެން "އެކްސަސައިޒް ފްލޭޝް މެޓަލް" ފަށައިފި\nދިވެހި ސިފައިންނާއި އެމެރިކާގެ ނޭވީ ސީލް ގުޅިގެން "އެކްސަސައިޒް ފްލޭޝް މެޓަލް 19-01" މޯލްޑިވްސް ނޭޝަނަލް ޑިފެންސް ފޯސް (އެމްއެންޑީއެފް) ގެ ސެންޓްރަލް އޭރިއާ ހެޑްކްއޯޓަޒް، ލ. ކައްދޫގައި މިއަދު ފަށައިފި އެވެ.\nމިއަދުން ފެށިގެން އަންނަ މަހުގެ 17 ވަނަ ދުވަހުގެ ނިޔަލަށް ކުރިއަށް ގެންދިޔުމަށް ހަމަޖެހިފައިވާ "އެކްސަސައިޒް ފްލޭޝް މެޓަލް" ފެއްޓުމުގެ ގޮތުން އެމްއެންޑީއެފް ސެންޓްރަލް އޭރިއާގެ ހެޑްކުއޯޓަޒް ކައްދޫގައި ވަނީ ހާއްސަ ރަސްމިއްޔާތެއް މިއަދު ބާއްވާފަ އެވެ.\nއެއްގަމާއި ކަނޑުގެ ސަރަޙައްދުތަކުގައި ކުރިއަށް ގެންދިޔުމަށް ހަމަޖެހިފައިވާ އެ ތަމްރީނުތައް ކުރިއަށް ދަނީ އެމްއެންޑީއެފް ސެންޓްރަލް އޭރިއާ، ކައްދޫގައެވެ. އަދި އެ ތަމްރީނުތަކުގައި އެމްއެންޑީއެފް ސްޕެޝަލް ފޯސަސް އާއި އެމްއެންޑީއެފް މެރިންކޯ އަދި އެމްއެންޑީއެފް ކޯސްޓްގާޑުގެ ސިފައިން ބައިވެރިވެ އެވެ.\nއޭގެ އިތުރުން މުދައްރިބުންގެ ގޮތުގައި އެމެރިކާގެ ނޭވީ ސީލްގެ ސިފައިން އެ ތަމްރީނުތަކުގައި ހަރަކާތްތެރި ވެއެވެ.\nއެ އެކްސަސައިޒް ފެށުމުގެ ގޮތުން ބޭއްވި ހާއްސަ ރަސްމިއްޔާތުގައި، އެމްއެންޑީއެފް ސެންޓްރަލް އޭރިއާގެ އޮފިސަރުންނާއި، އެމެރިކާ އަސްކަރިއްޔާގެ ނޭވީ ސީލްގެ ސިފައިންގެ އިތުރުން އެކްސަސައިޒްގައި ބައިވެރިވާ ދިވެހި ސިފައިން ވެސް ބައިވެރިވެފައި ވެއެވެ.\nމިދިޔަ ބުރާސްފަތި ދުވަހު ވެސް ސިފައިންނާއި އެމެރިކާ ސިފައިން ގުޅިގެން ހިންގި "އެކްސަސައިޒް ބެލެންސް މެޓަލް 19-01" ކާމިޔާބުކަމާއެކު ވަނީ ނިންމާލާފަ އެވެ.\nއެ ތަމްރީނުގައި މުދައްރިބުންގެ ގޮތުގައި ހަރަކާތްތެރިވެފައި ވަނީ އެމެރިކާ އަސްކަރިއްޔާގެ ސްޕެޝަލް ފޯސަސްގެ ސިފައިންނާއި އެމްއެންޑީއެފްގެ ސްޕެޝަލް ފޯސަސްގެ ސިފައިންނެވެ.\nއެމްއެންޑީއެފް ސެންޓްރަލް އޭރިއާގައި އޯގަސްޓު މަހުގެ 01 އިން 22 އަށް ކުރިއަށް ގެންދިޔަ އެ ތަމްރީންގައި އެމްއެންޑީއެފްގެ ސްޕެޝަލް ފޯސަސް، މެރިންކޯ އަދި ކޯސްޓްގާޑްގެ ސިފައިން ވަނީ ބައިވެރިވެފަ އެވެ.


Moosumee roagaa aai hun baarah fethurenee! Samaaluvey!\nމޫސުމީ ރޯގާއާއި ހުން\nހައްޖުން މީހުން އެނބުރި އަންނަން ފެށުމާއި އެކު މޫސުމީ ރޯގާ ހަލުއިކަމާއެކު ދަނީ ފެތުރެމުން\nކ. މާލެ | 16 ސެޕްޓެންބަރ 2017 | ހޮނިހިރު 11:18 | 8,376\nމިއަހަރުގެ ކުރީކޮޅު ފެތުރުނު އެޗްވަންއެންވަން އަށް ޓެސްޓްކުރުމަށް އޭޑީކޭގައި ހެދި ފުލޫ ކުލިނިކަށް ދެއްކުމަށް ކިއު ހަދައިގެން ތިބިބައެއް - އަޝްވާ ފަހީމް\nހައްޖު މޫސުމަށް ފަހު ހައްޖުވެރިން އެނބުރި އަންނަން ފެށުމާއިއެކު، މި ދުވަސްވަރާއި ދިމާކޮށް ރާއްޖޭގައި ވެސް އަރިދަ ފުސް ރޯގާއާއި ވައިރަލްހުމުގެ އިތުރުން އެހެނިހެން އާއްމު ބަލިތައް ފެތުރިގެންދެއެވެ.\nހައްޖުވެރިން އެނބުރި އަންނަންފެށުމާއިއެކު، މިދުވަސްވަރު އަނެއްކާ ވެސް ރާއްޖޭގައި މިވަނީ ހަލުވިކަމާއިއެކު ހުމާއި،ބޭރަށް ހިންގުމާއި، އަރިދަފުސް ރޯގާގެ ބަލިމަޑުކަން ފެތުރެން ފަށާފައެވެ. އެހެންކަމުން މިކަމަށް ރައްޔިތުން ހޭލުންތެރިވެ ތިބުން މުހިއްމެވެ. ޚާއްސަކޮށް މިފަދަ އާއްމު ބަލިތަކުގެ މައުލޫމާތު ފުރިހަމައަށް އެނގުން ވަރަށް މުހިއްމެވެ.\nއެގޮތުން މި ބަލާލަނީ އަރިދަފުސް ރޯގާ ފެތުރެން މެދުވެރިވާ ސަބަބާއި ޖެހުމުން ދިފާއުވެ، އަދި ރަށްކާތެރިވުމަށް ކުރެވިދާނެ ކަންތައްތަކަށެވެ.\nއާންމުގޮތެއްގައި މީހުންގިނަ ތޮށްޖެހިގެން މީހުން ދިރިއުޅޭ، ވައިބަދަލުނުވާނޭހެން ބެދިފައި ހުންނަ ތަންތަނުގައި، އަރިދަފުސްރޯގާ ފެތުރޭ މިންވަރު އަވަސްވެފައި އިތުރެވެ. އަދި ދެމޫސުން ދޭތެރެ އާއި، ފިނިމޫސުމާއި، ފިނި މާހައުލު ތަކުގައި ދިރިއުޅޭ މީހުންގެ މެދުގައި، ބަލި ފެތުރޭލެން އަވަސްވެފައި އާންމެވެ. އެގޮތުން ހައްޖުގެ އަޅުކަން އަދާކުރުމަށް އެތައްލައްކަ ބަޔަކު ދުނިޔޭގެ އެކި ހިސާބުތަކުން އެއްތަނަކަށް ޖަމާވެއެވެ. އަދި އެކަމުގެ ސަބަބުން ގައިންގަޔަށް އަރާބަލިތައް ފެތުރުމަށް މަގުފަހިވެދެއެެވެ. އަދި އެ ބިމުގެ ހޫނުކަމާއި ހަނަފަސްކަމުގެ ސަބަބުން މި ބަލި އިތުރަށް ފެތުރުމަށް މަގުފަހިކުރުވައެވެ. ދުނިޔޭގެ ވަރަށް ގިނަ ހިސާބުތަކުގައި އަހަރުގެ އެކި ދުވަސްވަރު މޫސުމީ އަރިދަފުސް ރޯގާ ފެތުރެމުން ދެއެވެ. އެގޮތުން ކޮންމެ މޫސުމެއްގައި ޖެހޭ ރޯގާގެ ވައިރަސް އަދި އެވައިރަސްގެ ސްޓްރެއިން ގެ ވައްތަރު ތަފާތު ވުމަކީ ވެދާނެ ގޮތެކެވެ.\nމިސަބަބާ ހުރެ މޫސުމީ އަރިދަފުސް ރޯގާ ޖެހުމުގެ ފުރުޞަތު ކޮންމެ މީހަކަށް ވެސް އޮވެދާނެ އެވެ. އާންމު ގޮތެއްގައި ދުޅަހެޔޮ ޞިއްޙަތު ރަގަޅު މީހުންނަށް މޫސުމީ އަރިދަފުސް ރޯގާ ޖެހުނު ނަމަވެސް މާބޮޑު އުދަނގޫތަކެއް ނުވެދާނެ އެވެ. އަދި ބޭހެއް ބޭނުން ކުރުމަކާ ނުލައި އޭގެ ޒާތުގައި ރަގަޅުވެސްވެއެވެ.\nމޫސުމީ އަރިދަފުސް ރޯގާ ވެސް ފެތުރެނީ އާންމުކޮށް ޖެހޭ އަރިދަފުސް ރޯގާއެކޭ އެއްގޮތަށެވެ. އެގޮތުން މިބަލި ފެތުރެނީ ކެއްސާ ކިނބި އަޅާ ހެދުމުގެ ތެރޭގައި އަނގަޔާއި ނޭފަތުން ބޭރުވެގެންދާ ތަކެތި، ސަލާމަތުން ހުރިމީހާގެ ހަށިގަނޑަށް ނޭވާލުމުގެ ޒަރީޢާއިން ވާޞިލްވުމުންނާއި، ވައިރަސް އާއި ތަޣައްޔަރުވެފައި ހުރި އެއްޗެއްގައި އަތްލުމަށް ފަހު އެއަތްނުދޮވެ، އަނގަޔަށް ނުވަތަ ނޭފަތަށްލުން، ނުވަތަ ލޮލުގައި އަތްލުން ފަދަ ކަމެއް ކުރުމުގެ ތެރޭގައެވެ.\nބަލީގެ ޖަރާސީމް ހަށިގަނޑަށް ވަނުމަށް ފަހު، ހަށިގަނޑުގައި ގިނަވެ، އިތުރުވެ، އޭގެ ސަބަބުން ބަލީގެ އުދަނގޫތައް ބަލިމީހާ އަށް ކުރިމަތިކުރުވުމަށް ވަކި މުއްދަތެއް ބޭނުން ވެއެވެ. އެގޮތުން މޫސުމީ އަރިދަފުސް ރޯގާ ޖައްސާ ވައިރަސް ފުރަތަމަ ފަހަރަށް މީހާގެ ހަށިގަނޑަށް ވަނުމަށް ފަހު އޭގެ އަލާމާތްތައް ފެނުމަށް 3-1 ދުވަހާއި ދެމެދުގެ މުއްދަތެއް ނަގައެވެ. އަދި އެހެން މީހުންގެ ގައިންގަޔަށް ބަލި އަރަނީ ބަލީގެ އަލާމާތްތައް ފެނުމުގެ 1 ދުވަސް ކުރިންނާއި އަލާމާތްތައް ފެނުމަށް ފަހު 7-5 ދުވަހާއި ދެމެދުގެ މުއްދަތުގައި ހޭދަވާ ދުވަސްތަކުގައެވެ. ހަށިގަނޑުގެ ދިފާޢީ ބާރު ދަށްވެފައިވާ މީހަކަށް ބަލިޖެހިއްޖެނަމަ ބަލި ފަތުރާ މުއްދަތު ދިގުވެގެން ދިއުން އެކަށީގެންވެއެވެ. މިސާލަކަށް ކުޑަކުދިންނަށް މިމުއްދަތު 10 ދުވަހަށް ދެމިގެންދިއުމަކީ ވެދާނެ ގޮތެކެވެ.\nއަލާމާތްތައް: އަރިދަފުސް ރޯގާގެ އަލާމާތްތަކާއި ވަރަށް އެއްގޮތެވެ. އެގޮތުން ބަލިމީހާގެ ފުށުން ފެންނަ އަލާމާތްތަކުގެ ތެރޭގައި، ހުންއައުން، ހުންވައްތަރުވުން، ހީކެރުވުން، ބޮލުގައި ރިހުން، ގައިގައި ރިހުން، ވަރުބަލިވުން ، ނޭފަތުން ފެން ނުވަތަ އަރިދަފުސް އައުން، ނޭފަތް ބެދުން، ކަރުތެރެ ހަލާކުވެ ފާރުވުން، ފަދަ ކަންތައްތައް ހިމެނެއެވެ. ބައެއް މީހުންނަށް ޚާއްޞަކޮށް ކުޑަކުދިންނަށް ހޮނޑުލުމާއި ބޭރަށްހިންގުން ކުރިމަތިވެއެވެ.\nރައްކާތެރިވުމަށް ކުރެވިދާނެ ކަންތައްތައް·\nކެއްސައި ކިނބިހި އަޅާއިރު އަނގަޔާއި ނޭފަތް ނިވާކުރުން: އެގޮތުން ރުމާލަކުން ނުވަތަ ޓިޝޫ އަކުން އަނގަޔާއި ނޭފަތް ރަގަޅަށް ނިވާކުރެވިދާނެއެވެ. މިއީ ބަލިމީހުން ކައިރީގައި ތިބޭމީހުންގެ ހަށިގަނޑަށް ފެތުރުން ކުޑަކުރެވޭނެ ގޮތެކެވެ.\nދެއަތްތިލަދޮވެ ސާފުކޮށް ބެހެއްޓުން: ސައިބޯނި ނުވަތަ އެނޫނަސް އެންޓި ސެޕްޓިކް ލިކުއިޑެއް ބޭނުން ކޮށްގެން އަތްދޮވެ ހެދުމަކީ އަތުގައި ހަރުލައި ތަތްވެފައި ހުންނަ ލޮލަށް ނުފެންނަ ކުދިކުދި ޖަރާސީމްތައް ނެތިކޮށްލާނެ ކަމެކެވެ.\nބަލިޖެހިފައިވާ މީހުންނާއި މާބޮޑަށް ގައިގޯޅިވެ ނޫޅުން: ބަލިޖެހިފައިވާ މީހުން ކެއްސާ ކިނބިހި އަޅާއިރު ބޭރުވާ ޖަރާސީމް ވަރަށް ފަސޭހައިން ކައިރީގައި ތިބޭ މީހުންގެ ހަށިގަނޑަށް ވާޞިލްވާގޮތް ވެއެވެ. ގައިގޯޅިވެއުޅުން ނުވަތަ ބަލިމީހާގެ ކައިރީގައި އުޅުން ކަމުގައި ބެލެވެނީ ބަލިމީހާ އާއި 1މީޓަރުގެ ކައިރި އިމެއްގެ ތެރޭގައި ހޭދަކުރާނަމަ އެވެ. ބަލިޖެހިފައިވާ މީހުންނާއި ގާތްގަނޑަކަށް7ދުވަހުގެ މުއްދަތަށް ދުރަށް ދިއުން ރަގަޅެވެ.\nބަލިވެއްޖެނަމަ ގޭގައި މަޑުކުރުން: ބަލިވެއްޖެނަމަ ދެންތިބި މީހުންގެ ޞިއްޙަތަށް ރައްކާތެރިވުމުގެ ގޮތުން އާންމުން އެއްވެއުޅޭތަންތަނަށް ނުދިއުން ބުއްދިވެރިއެވެ. މިސާލަކަށް މަސައްކަތްކުރަން އޮފީހަށް ދިއުން، ސުކޫލަށްދިއުން، ފަދަ ކަންތައްތައް ދެތިން ދުވަސްވަންދެން ހުއްޓާލެވިދާނެއެވެ.\nޖުމްލަގޮތެއްގައި ގެއާއި ގޯތިތެރެ އަދި އަމިއްލަ ސާފުތާހިރުކަމަށް ޚާއްސަ އިސްކަމެއް ދިނުމަކީ ތިމާއަށާއި އެހެން މީހުންނަށް ރޯގާ ފެތުރުނަ ނުދިނުމަށް އެޅިދާނެވަރަށް މުހިއްމު ފިޔަވަޅުތަކެވެ. އަދި ރޯގާ ޖެހުމުންނާއި ޖެހުމުގެ ކުރީންވެސް ތާޒާ ކާތަކެތި އަަދި ކެއުމުގައިވެސް ތާޒާ މޭވާ އާއި ތަރުކާރީގެ ބާވަތްތައް ހިމެނުމަށް އާދަކުރަންވާނެއެވެ.


MMPRC hiyaanaathuge R. Fuh'giri massala: Sun Siyam'ge kunfunnah...\nކުރިކް ރިޒާގެ އެކައުންޓުން 1،117،000 ޑޮލަރު ސަން ސިޔާމުގެ ސަން ކޮންސްޓްރަކްޝަން އެންޑް އިންޖިނިއަރިންގ ޖަމާކުރި\nއެފައިސާ ސަން ސިޔާމުގެ ސަން އިންވެސްޓްމަންޓް އެކައުންޓަކަށް ޖަމާކުރުމަށްފަހު، ރައީސް ޔާމީނަށް ފޯރުކޮށްދިން\nކުރިކް ރިޒާއާއި ސަން ސިޔާމުގެ ކުންފުނިން ހިންގީ ޑޮލަރު މާރުކުރުމުގެ މުއާމަލާތެއް ކަމަށް ދައްކަން މަސައްކަތް ކޮށްފައިވޭ\nކ. މާލެ | 29 ސެޕްޓެންބަރ 2020 | އަންގާރަ 16:41 | 6,302\nކުރީގެ ރައީސް ޔަމީން އަދި ސަން ސިޔާމް: ރައީސް ޔާމީންގެ ސަރުކާރުން އެމްއެމްޕީއާރުގެ ތެރެއިން ބޮޑެތި ހިޔާނާތްތަކެއް ހިންގާފައިވޭ - ރާއްޖެ އެމްވީ\nމޯލްޑިވްސް މާކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ) ގެ ހިޔާނާތުގެ ފައިސާ އިން މަނީ ލޯންޑަރ ކުރުމުގައި ކުރީގެ ރައީސް އަބްދުﷲ ޔާމީނާއެކު ބައވެރިވި ކަމުގެ ތުހުމަތު ކުރެވޭ ސަން ކޮންސްޓްރަކްޝަން އެންޑް އިންޖިނިއަރިންގ ޕްރައިވެޓް ލިމިޓެޑަށް ގާނޫނީ ވަކީލެއް އައްޔަން ކުރުމަށް 10 ދުވަހުގެ ފުރުސަތެއް ކްރިމިނަލް ކޯޓުން ދީފި އެވެ.\nސަން ކޮންސްޓްރަކްޝަން އެންޑް އިންޖިނިއަރިންގ ޕްރައިވެޓް ލިމިޓެޑަކީ ރައީސް ޔާމީންގެ ޒަމާންވީ ރަހުމަތްތެރި ބޭފުޅެއް ކަމަށްވާ، ރައްޔިތުންގެ މަޖިލީހުގެ ދ. މީދޫ ދާއިރާގެ މެމްބަރު އަދި މޯލްޑިވްސް ޑިވަލޮޕްމަންޓް އެލަޔަންސް (އެމްޑީއޭ) ގެ ލީޑަރު އަހުމަދު ސިޔާމް މުހައްމަދުގެ ކުންފުނިތަކުގެ ތެރެއިން ކުންފުންޏެވެ. މި މައްސަލާގައި ސިޔާމުގެ އެހެން ކުންފުންޏެއް ކަމަށްވާ ސަން އިންވެސްޓްމަންޓް ޕްރައިވެޓް ލިމިޓެޑް ވެސް ހިމެނެއެވެ.\nއެމްއެމްޕީއާރުސީގެ ހިޔާނާތުގައި ހިމެނޭ، ރ. ފުއްގިރި ކުށްޔަށް ދިނުމުގައި ކޮރަޕްޝަނާއި މަނީ ލޯންޑަރ ކުރުމުގެ ތުހުމަތުތަކެއް ކުރެވޭތީ، ސަން ކޮންސްޓްރަކްޝަން އެންޑް އިންޖިނިއަރިންގ ޕްރައިވެޓް ލިމިޓެޑުގެ މައްޗަށް ދައުލަތުން އުފުލި ދައުވާގެ ފުރަތަމަ އަޑުއެހުން އަންގާރަ ދުވަހު ކްރިމިނަލް ކޯޓުގައި، ކުރިއަށްދިޔަ އިރު އެއަޑުއެހުމަށް އެކުންފުނީގެ ފަރާތުން ވަޑައިގެންނެވީ އެކުންފުނީގެ ބޯޑުން ނިންމައިގެން ބަދަލުގައި، އަލީ އަމީރު ކިޔާ ބޭފުޅެކެވެ. ގާނޫނީ ވަކިލެއް އައްޔަން ކުރަން ފުރުސަތަކަށް އެދިވަޑައިގެންނެވުމުން މި މައްސަލަ ބައްލަވާ ގާޒީ އަހުމަދު ޝަކީލު ވަނީ، ގާނޫނީ ވަކީލެއް އައްޔަން ކުރަން 10 ދުވަހުގެ ފުރުސަތެއް ދެއްވާފަ އެވެ. އަދި ދެން މިމައްސަލާގައި އަޑުއެހުމެއް ބޭއްވޭނީ، އަންނަ ނޮވެމްބަރު މަހުގެ 15 ވަނަ ދުވަހު ކަމަށާއި އެދުވަހުގެ އަޑުއެހުމަށް ދައުވާއަށް ޖަވާބުދާރީވުމަށް ތައްޔާރުވެވަޑައިގެން، ވަޑައިގެންނެވުމަށް ގާޒީ އެދިލެއްވި އެވެ.\nދައުލަތުން އުފުލި ދައުވާގައި މައިގަނޑުގޮތެއްގައި ބުނެފައިވަނީ، ޓޫރިޒަމް މިނިސްޓްރީ އާއި އެމްއެމްޕީއާރުސީ މެދުވެރިކޮށް، ޓޫރިސްޓް ރިސޯޓެއްގެ ގޮތުގައި ތަރައްގީ ކުރުމަށް ރ. ފުއްގިރި ކުށްޔަށް ދޫކުރުމުގެ މުއާމަލާތާ ގުޅިގެން، ރައީސް ޔާމީން، މަގާމުގެ ނުފޫޒު ބޭނުންކޮށްގެން، ކ. މާލެ، މއ. ކުރިކީލަހިޔާ، އަހުމަދު ކްރިކް ރިޒާ، މެދުވެރިކޮށް ރިޝްވަތުގެ ގޮތުގައި، 1،117،000 (އެއްމިލިއަން އެއްލައްކަ ސަތާރަހާސް) ޑޮލަރު ހޯދައި، ސަން ކޮންސްޓްރަކްޝަން އެންޑް އިންޖިނިއަރިންގ ޕްރައިވެޓް ލިމިޓެޑާއި، ސަން އިންވެސްޓްމަންޓް ޕްރައިވެޓް ލިމިޓެޑް ބޭނުންކޮށްގެން އެ ފައިސާ މަނީ ލޯންޑަރ ކުރުމަށްޓަކައި ފަށަލަކޮށްފައިވާ ކަމަށެވެ.\nބޭންކް އޮފް ސިލޯކްގައިވާ ކުރިކް ރިޒާގެ އެކައުންޓެއް 1،117،000 (އެއް މިލިއަން އެއްލައްކަ ސަތާރަ ހާސް) ޑޮލަރު ސްޓޭޓް ބޭންކް އޮފް އިންޑިއާގައި ހުޅުވާފައިވާ ސަން ސިޔާމުގެ ސަން ކޮންސްޓްރަކްޝަން އެންޑް އިންޖިނިއަރިންގ ކުންފުނީގެ އެކައުންޓަށް ޖަމާކޮށް، އަދި ސަން ސިޔާމުގެ އެހެން ކުންފުންޏެއް ކަމަށްވާ ސަން އިންވެސްޓްމަންޓް ކުންފުނި މެދުވެރިކޮށް، ރައީސް ޔާމީންއަށް ފައިސާ ފޯރުކޮށްދީފައިވާ ކަމަށް ދައުލަތުން ބުނެއެވެ. ކުރިކް ރިޒާއާއި ސަން އިންވެސްޓްމަންޓް ކުންފުނީގެ ދެމެދުގައި ހިންގާފައިވާ މުއާމަލަތަކީ ޑޮލަރު މާރުކުރުމުގެ ނަމުގައި ހިންގާފައިވާ މުއާމަލާތެއް ދައްކަން މަސައްކަތް ކޮށްފައިވާ ކަމަށް ވެސް ދައުލަތުން ބުނެއެވެ.\nރައީސް ޔާމީންއަށް 1،117،000 (އެއްމިލިއަން އެއްލައްކަ ސަތާރަ ހާސް) ޑޮލަރު ފޯރުކޮށްދީފައިވަނީ ސަން އިންވެސްޓްމަންޓް ކުންފުނިންނެވެ. އެކުންފުނީގެ މައްޗަށް ދައުލަތުން އުފުލާފައިވާ ދައުވާގެ އަޑުއެހުމެއް އަދި މިހާތަނަށް ބާއްވާފައެއް ނުވެއެވެ.\nމި މައްސަލައާ ގުޅިގެން، ރައީސް ޔާމީނާއި މި މައްސަލާގައި ތުހުމަތު ކުރެވޭ ފަރާތްތަކުގެ އަތުން، 591،118،915.20ރ (ފަަސް ސަތޭކަ ނުވަދިހަ އެއް މިލިއަން އެއް ލައްކަ އަށާރަ ހާސް ނުވަސަތޭކަ ފަނަރަ ރުފިޔާ ވިހި ލާރި) ހޯދުމަށް ދައުލަތުން މަސައްކަތް ކުރާނެ ކަމަށް ޕްރޮސެކިއުޓަރ ޖެނެރަލްގެ އޮފީހުން ބުނެފައިވެއެވެ.


Kylie Jenner ge fain fenna bodu lakunuge hageegai ! - AO News\nއުމުރުން 23 އަހަރުގެ އެމެރިކާގެ ޒުވާން ބިލިއަނަރު ކައިލީ ޖެނާގެ ފައިން ފެންނަ ބޮޑު ލަކުނުގެ ހަގީގަތް އޭނާވަނީ ދާދިފަހުން ފޭނުންނާ ހިއްސާކޮށްފައެވެ.\n“ކީޕިންގ އަޕް ވިތް ދަ ކާޑޭޝިއަން” ޝޯވް އިން އެތައްބައެއްގެ މަގްބޫލުކަން އެންމެ ފުރަތަމަ ހޯދާފައިވާ މި ފަންނާނުގެ ލަކުނާ ބެހޭގޮތުން ވާހަކަ ދައްކަމުން އޭނާ ބުނީ، އެއީ އުމުރުން އެންމެ5އަހަރުގައި ކެންޑަލް އާއި އެކު ފީކޮއި ކުޅެން އުޅުމުގައި ލިބުނު ވަރަށް ބޮޑު އަނިޔާ އަކުން ލާފައިވާ ލަކުނެއް ކަމަށެވެ.\n“ބޮޑު ދަގަނޑު ތޭރިތައް ހުރި ގޭޓެއްގެ ފަހަތުގައި ފިލާއޮވެ އެތައް އިރެއް ވީއިރުވެސް ކެންޑަލް އަކަށް އަހަރެން ނުފެނުނު. ދެން ގިނައިރު ވުމުން ބަންދުކޮށްފައިވާ އެގޭޓުގެ މަތިން އަރައިގެން ދާން މަސައްކަތް ކުރަނިކޮށް ކައްސާލައިގެން ގޭޓުގެ ތޭރި އެއް ފައިގެ ފަލަމަސްގަނޑަށް ހެރުނީ. ފައިގެ ތެރެއަށް އެއްކޮށް ދަގަނޑު ތޭރި އިނީ ހެރިފައި” ކައިލީ އާއި އޭނަގެ ކުރީގެ ލޯބިވެރިޔާ ޓްރެވިސް އާއި އެކު މެގަޒިން އަކަށް ކުރި ފޮޓޯޝޫޓެއްގައި ލަކުނު ވަރަށް ބޮޑަށް ފާޅުވާގޮތަށް ދައްކާލުމަށްފަހު ލަކުނާ ބެހޭގޮތުން ފޭނުން ކުރި ސުވާލަކަށް ޖަވާބުދެމުން ކައިލީ ބުނެފައިވެއެވެ.\nބިލިއަނަރަކަށް ވެހުރެ ސޯޝަލް މީޑިއާއަށް އެލަކުނު ފެންނަ ގޮތަށް ހެދުން އެޅުމާއި ލަކުނު ފެންނަ ގޮތަށް ފޮޓޯނަގައި ހަދަން އެއްވެސް ލަދެއް ނުގަންނަކަމަށް އޭނާބުނެއެވެ. ކައިލީގެ ލަކުނާ ބެހޭގޮތުން މީޑިއާތަކަށް މައުލޫމާތު ދިނުމާއެކު އެތައް ފޭނުންނެއް އޭނާއަށް ވަނީ ތައުރީފްކޮށްފައެވެ. އެގޮތުން އެކަކު ބުނެފައިވަނީ އޭނަގެ ނިތްކުރީގައި ބޮޑުލަކުނެއް ހުންނަ ކަމަށާއި ކުރިން ލަދުގަތް ނަމަވެސް މިހާރު ކައިލީގެ ފައިގަ އިންނަ ލަކުނު ފާޅުބޮޑުކޮށް ފެންނަ ގޮތަށް ނަގާފައިވާ ފޮޓޯތައް ފެނުމުން އޭނަވެސް މިހާރު ލަދުނުގަންނަ ކަމަށެވެ. އިތުރު ފޭނަކު ބުނެފައިވަނީ ކައިލީ އަށް، އޭނަގެ ލަކުނު މީހުންނަށް ފެންނަ ގޮތަށް އުޅޭނަމަ ވަކި އޭނާގެ ލަކުނު މީހުންނަށް ފެނިދާނެތީ ރުޅިގަދަވެ ލަދުނުގަންނަކަމަށާއި ކައިލީގެ ސަބަބުން އޭނައަށް މިއަދު ލިބުނީ އިތުރު ހިތްވަރެއް ކަމަށެވެ.\n2019 ވަނަ އަހަރު ފޯބްސް ގައި ބުނެފައިވާގޮތުން އުމުރުން 21 އަހަރުގައި ކައިލީ ބިލިއަނަރަކަށްވީ އިރު އޭނަގެ މިލްކިއްޔާތުގައި އެއްބިލިއަން އެމެރިކަ ޑޮލަރު ހުއްޓެވެ. ކައިލީގެ މިލްކިއްޔާތުގައި ވާ ފައިސާގެ އެންމެ ފަހުގެ ތަފްސީލްގައި ބުނެފައިވަނީ 2020ވަނަ އަހަރު އޭނަގެ މިލްކިއްޔާތުގައި ހުރި ޑޮލަރުގެ އަދަދަކީ 900މިލިއަން އެމެރިކާ ޑޮލަރެވެ.\nކައިލީ އަކީ ކާޑޭޝިއަން އާއިލާގެ އެންމެ ހަނގު މެމްބަރެވެ. ކައިލީ ޖެނާ އާއި މަޝްހޫރު ލަވަކިޔުންތެރިޔާ ޓްރޭވިސް ސްކޮޓްގެ، ސްޓޯމީ ނަމަކަށް ކިޔާ އަންހެން ދަރިޔަކު އެބަހުއްޓެވެ.\nރިއަލިޓީޝޯވްކައިލީޖެނަރކީޕިންގ އަޕް ވިތްދަކާޑޭޝިއަންސް\nކިމްކާޑޭޝިއަން ވަރިވާން ފޯމް ލައިފި\nކައިލީގެ “ރައިޒް އެންޑް ޝައިން” ޓިކްޓޮކް 1 ބިލިއަން މީހުން ބަލައިފި\nކައިލީ އާ ވަކިވާންޖެހުނީ އޭނަ ގިނަދަރިން ބޭނުންވާތީ: ޓްރެވިސް ސްކޮޓް\nކިމް ކަޑާޝިއަން އާއި ކެނަޔޭ ވެސްޓަށް ހަތަރުވަނަ ކުއްޖާ ލިބެނީ


Hayyarukuree "terrorist" eh kamah thuhumathu kurevey Ameen | Mihaaru\nސަލްޓަން ޕާކްގެ ބޮމުގެ ހަމަލައާ ގުޅިގެން އަމީން ހޯދަން އިއުލާން ކުރި ދުވަސްވަރު ފުލުހުން 2007 ގައި އާންމުކުރި، އޭނާގެ ދެ ފޮޓޯ\nހައްޔަރުކުރީ "ޓެރަރިސްޓެއް" ކަމަށް ތުހުމަތު ކުރެވޭ އަމީން\n24 އޮކްޓޯބަރ 2019 - 08:46 62 comments\nރާއްޖޭގައި ފުޅާ ދާއިރާއެއެއްގައި ހަރުކަށި ފިކުރު ފަތުރަމުންދާ އަދި ރާއްޖެ އިން ބޭރުގައި ހިންގާ ހަނގުރާމަވެރި ޖަމާއަތަތްކަށް ދިވެހިން ފޮނުވާ ކަމުގެ ތުހުމަތުގައި ރޭ ހައްޔަރުކުރީ "ޓެރަރިސްޓެއް" ކަމަށް އެމެރިކާ އިން ތުހުމަތު ކުރާ މުހައްމަދު އަމީން ކަން "މިހާރު" އަށް އެނގިއްޖެ އެވެ.\nފުލުހުން ހިންގި ޚާއްސަ އޮޕަޜޭޝަނެއްގައި އަތުލައިގަތް އަމީނަކީ އެމެރިކާ އިން ޓެރަރިސްޓުންގެ ގޮތުގައި ކަނޑައަޅާ މީހުންގެ ލިސްޓުގައި ހިމެނުނު ފުރަތަމަ ދިވެހި މީހާ އެވެ. އަމީނަކީ ޓެރަރިސްޓެއް ކަމަށް ކަނޑައަޅައި، އެމެރިކާގެ ޑިޕާޓްމަންޓް އޮފް ދަ ޓްރެޒަރީޒް އޮފީސް އޮފް ފޮރިން އެފެއާޒް ކޮންޓްރޯލް (އޯއެފްއޭސީ) އިން އޭނާ އަށް މާލީ ދަތިކުރުމުގެ ފިޔަވަޅު އެޅީ މިދިޔަ އޯގަސްޓް މަހު އެވެ.\nއުމުރުން 35 އަހަރުގެ އަމީނަށް ފުލުހުން ކުރާ އެއް ތުހުމަތަކީ ހަނގުރާމަވެރި ޖަމާއަތްތަކަށް ދިވެހިން ރެކްރޫޓް ކުރުމެވެ. އޭނާއާ ގުޅޭ އިތުރު މައުލޫމާތެއް ދިވެހި ފުލުހުން އަދި ހާމައެއް ނުކުރެ އެވެ.\nއަމީނަކީ ސަލްޓަން ޕާކް ބޮމުގެ ހަމަލާއާ ގުޅިގެން ވެސް ހައްޔަރުކުރަން އުޅުމުން ރާއްޖޭން ބޭރަށް ގޮސް ފިލައިގެން އުޅުނު މީހެކެވެ. އޭރު އޭނާ ހޯދަން އިންޓަޕޯލުން ރެޑް ނޯޓިސް ނެރުނުނެވެ. ނަމަވެސް 2011 ވަނަ އަހަރު ލަންކާ އިން ހައްޔަރުކޮށް ރާއްޖެ ގެނައުމަށް ފަހު ހުންނަނީ ދޫކޮށްލައިފަ އެވެ. އަމީން، އޭރު ލަންކާ އިން ހައްޔަރުކުރީ ވަގު ޕާސްޕޯޓެއް ގައި އެ ގައުމަށް އެތެރެވާން އުޅެނިކޮށެވެ. އޭނާ އަތުން ދިވެހި ޕާސްޕޯޓަކާއި ޕާކިސްތާންގެ ޕާސްޕޯޓެއް ފެނުނެވެ.\nޓެރަރިސްޓުންގެ ލިސްޓެއް އެމެރިކާ އިން ހަދަން ފެށީ، އެ ގައުމަށް ސެޕްޓެމްބަރު 11، 2001 ގައި ދިން ޓެރަރިސްޓް ހަމަލާ އަށް ފަހު އެވެ.\nDhivehi "terrorist" akah America in dhathikurumuge fiyavalhu alhaifi\nއެމެރިކާ އިން ބުނި ބުނެފައިވާ ގޮތުގައި، އަމީނަކީ ސީރިއާ އާއި އަފްޣާނިސްތާނުގައި ވަރަށް އިސް މީހެއްގެ ގޮތުގައި އައިސިސް އަށް މަސައްކަތް ކޮށްދޭ މީހެކެވެ. ކުރިން ސީރިއާ އަށް ހަނގުރާމަވެރިން ފޮނުވުމަށް ފަހު މިހާރު ފޮނުވަނީ އަފްޣާނިސްތާނަށް ކަމަށް ވެސް ބުނެފައިވެ އެވެ. އަދި މާލީ ގޮތުންނާއި އެހެނިހެން ގޮތްގޮތުން ވެސް އެހީތެރިވެ އެވެ.\nއެމެރިކާ އިން ބުނެފައިވަނީ އަމީނަކީ އައިސިސްގެ އިރާގު ގޮފި (އައިސިސް-ކޭ) އަށް ހަނގުރާމަވެރިން ރެކްރޫޓްކުރާ މީހެއް ކަމަށެވެ. މިދިޔަ އޭޕްރީލް މަހާ ހަމައަށް ވެސް އަމީނަކީ އައިސިސް އަށް މީހުން ހޯދުމުގައި ހަރަކާތްތެރިވަމުން އަންނަ މީހެއްކަން އެނގޭ ކަމަށާއި އޭނާގެ މި މަސައްކަތުގައި އެހެން މީހުން ވެސް ބައިވެރިކުރާ ކަމަށް އެމެރިކާ އިން ބުންޏެވެ. އަމީންގެ ބައިވެރިން ހަނގުރާމަވެރިން ހޯދަން ހަފުތާ އަކު 10 ވަރަކަށް ބައްދަލުވުން ބާއްވާ ކަމަށާއި އޭގެ ބައެއް ބައްދަލުވުންތައް އޭނާގެ ގޭގައި ވެސް ބާއްވާކަން އެމެރިކާ އިން ހާމަކޮށްފައިވެ އެވެ.\nޓެރަރިޒަމްގެ ކުށްތައް ހުއްޓުވަން ޚާއްސަ ބާރުތަކެއް ފުލުހުންނަށް ލިބޭ ގޮތަށް ޓެރަރިޒަމްގެ ގާނޫނަށް މި މަހު ގެނައި އިސްލާހުގައިވާ ގޮތުން ސަރުކާރުގެ ހުއްދަ ނެތި ހަނގުރާމަވެރި ސަރަހައްދަކަށް ދިއުމާއި ޓެރަރިސްޓް ޖަމާއަތަކަށް ތާއީދު ކުރުމަކީ ކުށެކެވެ. އަދި އެ ގާނޫނުގެ ދަށުން ވަނީ ޓެރަރިސްޓު ޖަމާއަތްތަކަކީ ކޮބައިކަން ވެސް ކަނޑައަޅައިފަ އެވެ.\nސީރިއާ ގައި ހިނގާ ދާޚިލީ ހަނގުރާމައިގައި ބައިވެރިވުމަށް ދިވެހިންގެ ތެރެއިން ގިނަ ބަޔަކު ގޮސްފައިވާއިރު، އޭގެ ތެރެއިން ބައެއް މީހުން ވަނީ ހާލުގައި ޖެހިފަ އެވެ. އެ ގައުމުގެ އެކި ކޭމްޕަތަކުގައި ތިބި އެ މީހުން ރާއްޖެ ގެނެވޭތޯ ބަލަމުން އަންނަ ކަމަށް ރައީސް އިބްރާހިމް މުހައްމަދު ސޯލިހު ދާދި ފަހުން ވަނީ ވިދާޅުވެފަ އެވެ. ސީރިއާގެ ހަނގުރާމައިގައި ބައިވެރިވި ގިނަ ދިވެހިންތަކެއް މަރުވެފައިވެ އެވެ. އެކަމަކު ސައްހަ އަދަދެއް ސަރުކާރުގެ ކަމާބެހޭ ފަރާތްތަކަށް ވެސް މިހާތަނަށް ސާފެއް ނޫނެވެ\nއިތުރު ލިޔުންތައް ހައްދުފަހަނައެޅުން އިސްލާމް ދީން ޖިހާދު ޓެރަރިޒަމް ޓެރަރިސްޓް ހަމަލާ ފުލުހުން


Jalu islaahu vaanee oficerun ge visnun badhaluvegen: Imran\nކ. މާފުށީގައި ބޭއްވި ޖަލްސާގައި ހޯމް މިނިސްޓަރު އިމްރާން އަބްދުﷲ ވާހަކަ ދައްކަވަނީ -- ފޮޓޯ: ހޯމް މިނިސްޓްރީ\nސަރުކާރުން ތަސައްވަރު ކުރާ ފަދަ ތަނަކަށް ޖަލު ހެދުމަށްޓަކައި ޖަލުތަކަށް ގެންނަން ޖެހޭ ހެޔޮ ބަދަލުތަކެއް ގެނެވޭނީ މޯލްޑިވްސް ކަރެކްޝަންސް ސާވިސްގެ އޮފިސަރުންގެ ވިސްނުމަށް އެ ހެޔޮ ބަދަލުތައް ގެނެވިގެން ކަމަށް ހޯމް މިނިސްޓަރު އިމްރާން އަބްދުﷲ މިރޭ ވިދާޅުވެއްޖެ އެވެ.\nކަރެކްޝަންސް ސާވިސްގެ 48 ވަނަ އަހަރީ ދުވަހުގެ މުނާސަބަތުގައި ކ. މާފުށީގައި ބޭއްވި ޖަލްސާގައި ވާހަކަ ދައްކަވަމުން އިމްރާން ވިދާޅުވީ ރާއްޖޭގެ ޖަލުތަކަކީ ސަލާމަތީ މުއައްސަސާތަކުން ބަލަހައްޓަމުންދާ ހައްދުފަހަނައަޅާފައިވާ އަނިޔާވެރި އަމަލުތަކެއް ހިނގާ "ހުރަގެއެއް" ކަމުގައި ބުނާ ބުނުމަށް ބަދަލު ގެނެވިއްޖެ ކަމަށެވެ.\nޖަލުތަކަށް ގެންނަންވީ ބަދަލުތައް މިހާރު ދެނެގަނެވިފައިވާ ކަމަށާއި އެއާއެކު އެކަށީގެންވާ ހަލުވި މިނެއްގައި ފިޔަވަޅު އެޅިފައި ނުވި ނަމަވެސް ކޮންމެ ވެސް މިންވަރަކަށް ޖަލުތަކަށް އިސްލާހީ ބަދަލުތަކެއް ގެނެވިއްޖެ ކަމަށެވެ. އަދި އިތުރަށް އިސްލާހު ކުރަން ޖެހޭ ކަންކަން އިސްލާހު ކުރުމަށް ފުރިހަމަ ކުރަން ޖެހޭ ކަންކަން ފުރިހަމަ ކުރުމަށް ކޮމިޝަނާ އޮފް ޕްރިޒަންސްއާއި ކަރެކްޝަންސްގެ ހުރިހާ އޮފިސަރުންނަށް އިމްރާން އިލްތިމާސް ކުރެއްވި އެވެ.\nއިމްރާން ވިދާޅުވީ ސަރުކާރުން ގަބޫލު ކުރާ ސިޔާސަތަކީ ޖަލުތަކަކީ ކުށްކުރާ މީހުން ބަންދުކޮށް އެ މީހުންނާ މެދު އިހާނެތިކޮށް އަދި އަނިޔާވެރިކޮށް އަމަލު ހިންގާ ތަނެއްގެ ގޮތުގައި ނޫން ކަމަށެވެ. ސަރުކާރުން ދެކޭ ސިޔާސަތުގައި، ކުށް ކުރާ މީހުން ޖަލުގައި ބަންދު ކުރަނީ މުޖުތަމައުގެ ސަލާމަތާއި ރައްކާތެރި ކަމަށް އިތުރު ގޮތެއް ނޯންނާނެތީ މުޖުތަމައުގެ ސަލާމަތް ކުރުމަށާއި އެފަދަ މީހުން އިސްލާހު ކޮށް ކުށް ތަކުރާރު ނުކުރާ ބައެއްގެ ގޮތުގައި އަލުން މުޖުތަމައަށް ގެނައުމަށެވެ.\nނަމަވެސް ސަރުކާރުން ތަސައްވަރު ކުރާ ފަދަ ތަނަކަށް ޖަލު ހެދުމަށްޓަކައި އެންމެ ބޮޑު ބަދަލެއް އަންނަން ޖެހޭނީ ކަރެކްޝަންސްގެ އޮފިސަރުންނަށް ކަމަށް އިމްރާން ވިދާޅުވި އެވެ. ސަރުކާރުގެ ސިޔާސަތުތައް ކިތަންމެ ރަނގަޅުވީ ނަމަވެސް އެ ތަންފީޒު ކުރަން ތިބި ބަޔަކީ އޮފިސަރުން ކަމަށް އޭނާ ވިދާޅުވި އެވެ.\nކ. މާފުށީގައި ބޭއްވި ޖަލްސާގެ ތެރެއިން -- ފޮޓޯ: ހޯމް މިނިސްޓްރީ\n"ޖަލުގައި މީހުން ބަންދު ކުރުމުގައި އަޅުގަނޑުމެން މި ގެންގުޅޭ ފަލްސަފާ ތި އޮފިސަރުން ބަލައިގަންނަން ޖެހޭ. ޖަލުގައި ބަންދުކޮށްފައި ހުންނަ މީހާއާ މެދު ދެކޭ ގޮތް އެބަ ބަދަލު ވާން ޖެހޭ. އެ މީހާ އަލުން މުޖުތަމައަށް އިސްލާހުވެފައިވާ މީގެއްގެ ގޮތުގައި ނެރުމަށްޓަކައި ތި ބޭފުޅުން އެ މީހުންނާ މެދު އަމަލު ކުރަންވާނީ ހެޔޮ މަގު ދައްކާ ބައެއްގެ ގޮތުގައި." އިމްރާން ވިދާޅުވި އެވެ.\nއިމްރާން އިތުރަށް ވިދާޅުވީ ކަރެކްޝަންސް ސާވިސްގެ ކާމިޔާބީ މި ސަރުކާރުން މިންކުރުމަށް ބަލާނެ މިންގަނޑަކީ ޖަލު ގޮޅިގައި ބަންދުކުރެވިފައި ތިބޭ މީހުންގެ އަދަދަކަށް ނޫން ކަމަށެވެ. އަދި ޖަލު ހުކުމް ތަންފީޒުކޮށް މީހަކު ޖަލުން ނުކުމެ އިސާހިތަކު ކުރިއަށްވުރެ ބޮޑު ކުށަކަށް އަރައިގެންފިނަމަ ބެލެވޭނީ ޖަލުގައި އޭނާ އިސްލާހު ކުރުމުގައި ބަދަލުގައި ކުރިއަށްވުރެ ބޮޑު ކުށްވެރިއަކަށް ހެދީ ކަމަށެވެ.\nމޯލްޑިވްސް ކަރެކްޝަނަލް ސާވިސް މާފުށީ ޖަލު މާފުށި + އިމްރާން އަބްދުﷲ މިނިސްޓްރީ އޮފް ހޯމް އެފެއާޒް


ބުދަ ،27 ޖެނުއަރީ 2021 / 14:08\nމަތީގައިވާ ވީޑިއޯއިން ފެންނަ ދެ މީހުންނަކީ މާފަންނު ގެއަކުން ވައްކަންކޮށްފައިވާ މައްސަލައަކާ ގުޅިގެން އިންވެސްޓިގޭޝަން ޑިޕާޓްމަންޓުން ކުރަމުންދާ ތަހުގީގަށް ހޯދަމުންދާ ދެ މީހުންނެވެ. ވީމާ މި ދެ މީހުންނާބެހޭ އެއްވެސް މަޢުލޫމާތެއް ލިބިފައިވާނަމަ ޖެނެރަލް އިންވެސްޓިގޭޝަން ޑިޕާޓްމަންޓްގެ ނަމްބަރު 9631696 އަށް ގުޅުއްވައި މިމައްސަލައިގެ އިންސިޑެންޓް ނަންބަރު ވިދާޅުވެ، އެމައުލޫމާތެއް ހިއްސާކުރެއްވުން އެދެމެވެ. މިމައްސަލައިގެ އިންސިޓެންޑް ނަންބަރަކީ 475287 އެވެ. މިފަދަ … ތަފްސީލް\nމަސްތުވާތަކެތީގެ މައްސަލައަކާ ގުޅިގެން މީހަކު ހޯދަނީ\nބުދަ ،27 ޖެނުއަރީ 2021 / 11:49\nޅ. ނައިފަރު ޕޮލިސް ސްޓޭޝަނުން ތަހުގީގު ކުރަމުންދާ މަސްތުވާތަކެތީގެ މައްސަލައަކާ ގުޅިގެން މީހަކު ހޯދުމުގެ މަސައްކަތް ފުލުހުން ދަނީ ކުރަމުންނެވެ. މިމައްސަލައާ ގުޅިގެން ހޯދަމުންދަނީ މާލެ، ދަފްތަރު ނަންބަރު 4976، އިބްރާހީމް އަޒުމީލް (41އ) އެވެ. ވީމާ އިބްރާހީމް އަޒުމީލްއާގުޅޭ އެއްވެސް މަޢުލޫމާތެއް ލިބިފައިވާނަމަ ޅ.ނައިފަރު ޕޮލިސް ސްޓޭޝަންގެ ނަމްބަރު 9792187 ށް ގުޅުއްވައި ޙިއްސާކުރެއްވުން އެދެމެވެ. މިފަދަ ކަންކަމުގައި … ތަފްސީލް\nއޭސީ އިންޑޯ ޔުނިޓަކާއި އައުޓްޑޯ ޔުނިޓެއް ވަގަށް ނެގި މައްސަލައަކާ ގުޅިގެން ދެމީހަކު ހޯދަނީ\nބުދަ ،27 ޖެނުއަރީ 2021 / 10:13\nމަތީގައިވާ ވީޑިއޯއިން ފެންނަ ދެ މީހުންނަކީ މާފަންނު ގެއެެއްގެ ސިޑިގޮޅިތެރޭގައި ބަހައްޓާފައިހުރި އޭސީ އިންޑޯ ޔުނިޓަކާއި އައުޓްޑޯ ޔުނިޓެއް ވަގަށް ނަގާފައިވާ މައްސަލައަކާ ގުޅިގެން އިންވެސްޓިގޭޝަން ޑިޕާޓްމަންޓުން ކުރަމުންދާ ތަހުގީގަށް ހޯދަމުންދާ ދެ މީހުންނެވެ. ވީމާ މި ދެ މީހުންނާބެހޭ އެއްވެސް މަޢުލޫމާތެއް ލިބިފައިވާނަމަ ޖެނެރަލް އިންވެސްޓިގޭޝަން ޑިޕާޓްމަންޓްގެ ނަމްބަރު 9631696 އަށް ގުޅުއްވައި މިމައްސަލައިގެ އިންސިޑެންޓް ނަންބަރު … ތަފްސީލް\nޓެކްސީ ޑްރައިވަރުންނަށް ހިންގާ ތަމްރީނު ޕްރޮގްރާމްގެ މިއަހަރުގެ ފުރަތަމަ ޕްރޮގްރާމް ފަށައިފި\nއަންގާރަ ،26 ޖެނުއަރީ 2021 / 20:58\nޓެކްސީގެ ހިދުމަތަށް އަލަށް ނުކުންނަ މީހުންނާއި މި ހިދުމަތުގައި ތިބި މީހުންނަށް އިތުރަށް އަހުލުވެރިކުރުވުމަށް ހިންގާ ތަމްރީނު ޕްރޮގްރާމުގެ މި އަހަރުގެ ފުރަތަމަ ޕްރޮގްރާމް ފަށައިފިއެވެ. ޓްރެފިކް މެނޭޖްމަންޓް ޑިޕާޓްމަންޓުން ކުރިއަށް ގެންދާ މިތަމްރީނު ޕްރޮގްރާމުގައި، އެއްގަމު ދަތުރު ފަތުރުގެ ގާނޫނާއި ގަވާއިދުތަކާ ގުޅޭގޮތުން މައުލޫމާތު ދިނުމަށް ހަމަޖެހިފައިވެއެވެ. އަދި އެކްސިޑެންޓްތަކާއި މަގުމަތީގައި ދިމާވާ އެކި މައްސަލަތައް … ތަފްސީލް\nމޯލްޑިވްސް ޕޮލިސް ސަރވިސްގެ 2019 އިން 2024 އަށް އެކުލަވާލައިފައިވާ ސްޓްރެޓީޖިކް ޕްލޭންގެ ރޯޑް އެންޑް މެރިޓައިމް ޕޮލިސިންގައި އެކުލެވޭ، ސަރުކާރު މުއައްސަސާތަކާއި ސަރުކާރު ހިއްސާވާ ކުންފުނިތަކުގެ މުވައްޒަފުންނަށް އަމާޒުކޮށްގެން ހިންގާ ޓްރެފިކް އެވެއާނަސް ޕްރޮގްރާމްގެ ދަށުން ޑްރައިވަރުންނަށް މައުލޫމާތު ދިނުމުގެ ޕްރޮގްރާމެއް ކުރިއަށް ގެންގޮސްފިއެވެ. މި ޕްރޮގްރާމް ކުރިއަށް ގެންގޮސްފައިވަނީ އެސްޓީއޯގެ ޑްރައިވަރުންނަށެވެ. މި ޖަނަވަރީ މަހުގެ … ތަފްސީލް\nކުށްމަދު އަމާން މާހައުލެއް ރަށްރަށުގައި ގާއިމުކުރުމާއި ރައްޔިތުންނާ ގާތުން ހިދުމަތްދިނުމަށް ފުލުހުން ކުރަމުންދާ މަސައްކަތްތަކުގެ ތެރެއިން، ހދ. އަތޮޅުގައި މަސައްކަތްކުރާ ފުލުހުން އެ އަތޮޅުގައި ހާއްސަ އޮޕަރޭޝަނެއް ހިންގައިފިއެވެ. އެ އަތޮޅުގައި ފުލުހުންގެ ހިދުމަތް ގާއިމުވެފައި ނެތް ރަށްރަށަށް މި ޖަނަވަރީ މަހުގެ5އިން ފެށިގެން 19 އަށް އެކި ދުވަސްމަތިން ޒިޔާރަތްކޮށް، އެ … ތަފްސީލް\nހޯމަ ،25 ޖެނުއަރީ 2021 / 10:40\nފުލުހުންގެ ސްޕެޝިއަލް ކޮންސްޓެބުލަރީ ކޮންސްޓަބަލްގެ ވަޒީފާއަށް އެދި ފޯމް ހުށަހެޅުމުގެ ފުރުޞަތު ހުޅުވާލައިފިއެވެ. ފުލުހުންގެ ސްޕެޝިއަލް ކޮންސްޓެބުލަރީގެ ވަޒީފާއަށް ވަނުމަށް ފޯމު ހުށަހެޅުމުގެ ފުރުސަތު ހުޅުވާލާފައިވަނީ ޖަނަވަރީ 24 ވަނަ ދުވަހުން ފެށިގެން އަންނަ ފެބްރުއަރީ މަހުގެ7ވަނަ ދުވަހުގެ 16:00 އާ ހަމައަށެވެ. މި ވަޒީފާއަށް އެދި ހުށަހަޅާ ފަރާތްތަކުގެ ތެރެއިން ހޮވޭ … ތަފްސީލް\nއާދިއްތަ ،24 ޖެނުއަރީ 2021 / 15:17\nއެކި މައްސަލަތަކުގައި ފުލުހުންގެ ބެލުމުގެ ދަށަށް ގެނެސްފައިވާ ބައެއް ތަކެތީގެ ވެރިފަރާތް ހޯދުމުގެ މަސައްކަތް ފުލުހުންދަނީ ކުރަމުންނެވެ. މި ތަކެއްޗަކީ ހުޅުމާލެ އަދި މާލޭގެ އެކި ސަރަހައްދުތަކުން ތުހުމަތު ކުރެވިގެން ހުއްޓުވައި ސުވާލުކުރި ބައެއް މީހުންގެ އަތުން ފެނިފައިވާ ތަކެއްޗެވެ. އަދި އެ ތަކެތީގެ ވެރިފަރާތް އެ މީހުންނަށް ބުނެދެވިފައި ނުވާތީ އެ ތަކެތި ވަނީ ފުލުހުންގެ ބެލުމުގެ ދަށަށް … ތަފްސީލް


ހާޑްޑިސްކުގެ މައްސަލާގައި ރައީސް މައުމޫނާ ސުވާލު ކުރަން ޖެހޭ ގާނޫނީ ހުއްޖަތެއް ނެތް: މައުމޫން ހަމީދު\nފުލުހުން ބޭނުން ކުރީ ގާނޫނުން ލިބިގެން ނުވާ ބާރެއް\nކ. މާލެ 13 ޖެނުއަރީ 2017 | ހުކުރު 21:56 4,487\nމަޝްހޫރު ގާނޫނީ ވަކީލް މައުމޫނު ހަމީދު - އަވަސް\nގެއްލިގެން ފުލުހުންނަށް ރިޕޯޓް ކޮށްފައިވާ ޕީޕީއެމް ހާޑްޑިސްކްގެ މައްސަލާގައި ޕީޕީއެމްގެ ރައީސް އަދި ކުރީގެ ރައީސް މައުމޫން އަބްދުލް ގައްޔޫމްއާ ސުވާލު ކުރަން ޖެހޭ އެއްވެސް ގާނޫނީ ހުއްޖަތެއް ނެތް ކަމަށް ގާނޫނީ ވަކީލް މައުމޫން ހަމީދު ވިދާޅުވެއްޖެއެވެ.\nހާޑްޑިސްކްގެ މައްސަލާގައި ފުލުހުން ރައީސް މައުމޫނާ ސުވާލު ކޮށްފައިވާތީ އެކަމަށް ފާޑުވިދާޅުވެ މައުމޫން ހަމީދު ކުރެއްވި ޓްވީޓެއްގައި ވިދާޅުވީ ގާނޫނާ ހިލާފަށް ފުލުހުން ރައީސް މައުމޫނާ ސުވާލު ކުރުމަކީ ފުލުހުން ކުރި ކުށެއް ކަމަށެވެ. އަދި ސުވާލު ކުރި ފުލުހުންނަކީ ކުށްވެރިން ކަމަށް ބުނުމުގެ ފުރުސަތު އެބަ އޮތް ކަމަށް މައުމޫން ހަމީދުގެ ޓްވީޓުގައި ވިދާޅުވެފައި ވެއެވެ.\n.@PoliceMv had no legal grounds to question @maumoonagayoom\nOfficers who did so, committedacrime. Literally criminals in uniform? pic.twitter.com/7CygE2znmm\n— Maumoon Hameed (@maanhameed) January 12, 2017\nމީގެ އިތުރުން މައުމޫން ހަމީދު ވިދާޅުވީ ފުލުހުން ކިތަންމެ އިޙްތިރާމާއެކު ސުވާލު ކުރި ނަމަވެސް ފުލުހުން އެ ބޭނުން ކުރީ އެ މީހުންނަށް ގާނޫނީ ގޮތުން ލިބިގެން ނުވާ ބާރެއް ކަމަށާއި އެއީ ކުށަށް އަރައިގަތުން ކަމަށް މައުމޫން ހަމީދު ސުފަ ކުރެއްވިއެވެ.\nމައުމޫން ހަމީދު އޭނާގެ އެ ވާހަކަތައް ސާބިތު ކޮށްދިނުމުގެ ގޮތުން ފުލުހުންގެ ގާނޫނުގެ ބައެއް މާދާތައް ވަނީ ޓްވީޓް ކުރައްވާފައެވެ. އެގޮތުން ފުލުހުންގެ ގާނޫނުގެ 13 ވަނަ މާއްދާގެ (ބ) މައުމޫން ހަމީދު ވަނީ ފާހަގަ ކުރައްވާފައެވެ.\nއެ މާއްދާގައި ބުނެފައި ވަނީ މޯލްޑިވްސް ޕޮލިސް ސާވިސްގެ އެއްވެސް މުވައްޒަފަކު ފުލުހުންގެ ދައުރު އަދާ ކުރުމުގައި ނުވަތަ އެ މީހަކަށް ހަވާލު ކުރެވިފައިވާ އެއްވެސް މަސައްކަތެއް ފުރުހަމަ ކުރުމުގައި ގަސްދުގައި އެނގިހުރެ އެ މީހަކަށް ބާރާއި އިޙްތިޔާރު ލިބިފައިވާ ދާއިރާގެ ބޭރުން އެހެން މީހެއްގެ މައްޗަށް ބާރު ހިންގައިފި ނަމަ ނުވަތަ އެނޫން ގޮތަކަށް ވެސް އަމަލު ކޮށްފި ނަމަ އެ މީހަކު އެ ކުރަނީ ކުށެއް ކަމަށެވެ.\nހާޑްޑިސްކުގެ މައްސަލާގައި ރައީސް މައުމޫން ކުރެއްވި ޓްވީޓެއްގައި ވިދާޅުވެފައި ވަނީ އެމަނިކުފާނާ ސުވާލުކުރުމަށް ދިޔަ ފުލުހުން ހާޑް ޑިސްކްތަކާ ގުޅޭ އެއްވެސް މައުލޫމާތެއް އެނގިލައްވާތޯ ސުވާލު ކުރި ކަމަށެވެ.\nރައީސް މައުމޫން ވިދާޅުވީ އެކަމާ ގުޅޭ އެއްވެސް މައުލޫމާތެއް އެނގިނުލައްވާ ކަމަށާއި، އެކަމާ ގުޅޭ ގޮތުން ސުވާލުކުރަންޖެހޭނީ ގާނޫނާ ޚިލާފަށް ގަދަކަމުން ޕީޕީއެމްގެ އޮފީހުގައި ހުރި ތަކެތި ގެންދިޔަ މީހުންނާ ކަމަށެވެ.


Azu gehlidhanethy ehves bireh nuganey, Badhegenves nugengulheveyne: Saeed\nއަޒޫ އަދި ސައީދު---\nއަޒޫ ގެއްލިދާނެތީ އެއްވެސް ބިރެއް ނުގަނޭ، ބަނދެގެނެއްވެސް ނުގެންގުޅެވޭނެ: ސައީދު\n28 އޮކްޓޯބަރ 2021 - 19:25:13\nފިލްމީ ދާއިރާއިން މަޝްހޫރު ދެމަފިރިންގެ ވާހަކަދައްކާނަމަ އަޒޫއާއި ސައީދުއަކީ މިސާލެކެވެ.\nކައިވެންޏަކަށްފަހު ދަރިއަކު ލިބުމާއި ހަމައިން ފިލްމީދާއިރާއާއި އަޒޫ ދުރުގައި އުޅުނު ނަމަވެސް މިހާރުވެެސް މަދުމަދުން ނަމަވެސް ފިލްމުތަކުން ފެންނަ އަޒޫ އާއި ސައީދުގެ ލޯބީގެ ވާހަކައަކީ ވެސް މަޝްހޫރު ވާހަކައެކެވެ.\nމިދެމަފިރިން ބައިސްކޯފުގެ ޝޯއަކަށް ދިން އިންޓަވިއުއެއްގައި ވާހަކަދައްކަމުން ވަނީ ދިރިއުޅުމުގެ ގިނަ ކަންތައްތަކެއް ހިއްސާކޮށްފައެވެ.\nއެކަކު އަނެކަކާއި ސުވާލުކުރާ ގޮތަށް ކުރިއަށްދިޔަ އެ ޝޯގައި ސައީދު ކައިރީ "އަޒޫ ގެއްލިދާނެހެން ހީވި ވަގުތެއް އާތޯ އަދި މިހާރު ހަޔާތުގެ ބައިވެރިޔާގެ ގޮތުގައި ހުރީތީ ބުނެލާނީ ކީކޭތޯ؟" އެހުމުން ސައީދު ބުނެފައިވަނީ އެއްވެސް އިރެއްގައި އަޒޫ ގެއްލިދާނެ ކަމުގެ ބިރެއް ނެތް ކަމަށެވެ.\nއެއީ ކީއްވެތޯ ސުވާލުކުރުމުން އޭނާ ބުނީ އަބަދުވެސް ގަބޫލުކުރާ އެއްކަމެއް އިންނަކަމަށެވެ. އެއީ ބަދެގެންވެސް އެއްވެސް މީހަކު ނުގެންގުޅެވޭނެ ކަމާއި، ހުންނަން ބޭނުންވާ މީހަކު ހުންނާނެ ކަމެވެ. އެހެންކަމުން ހިފަހައްޓައިގެން އުޅުނަސް ދާންހުރި މީހަކު ދާނެ ކަމަށް އޭނާ ބުނެއެވެ.\nސައީދު ބުނީ އަޒޫ އެކަމާ ވަރަށް ޝަކުވާވެސް ކުރާނެ ކަމަށެވެ. އަޒޫ ބުނީ ރަށްޓެހިވެގެން އުޅުނުއިރުވެސް "ދިޔަޔަސް އޯކޭ" ކަމަށް ސައީދު ބުނާކަމަށެވެ. ނަމަވެސް ގެއްލިދާނެތީ ވަރަށް ގުޅާލާ ދައްކާލި ދުވަސްވަރެއްވެސް އާ ކަމަށެވެ.\nސައީދު ގަބޫލުކުރާގޮތުގައި ދެމީހެއްގެ ގުޅުން ވަރަށް ކުޑަކުޑަކަމަކުންވެސް ކެނޑިގެން ހިނގާދާނެއެވެ. ނަމަވެސް ދެމީހުން ވަކިވާނެ ނުވަތަ ގުޅުން ރޫޅިގެން ހިނގައިދާނެއޭ ހިތަށްނާރާ ކަމަށާއި އެފަދަ ކަންކަމާއި ދެމީހުންވެސް ނުވިސްނާ ކަމަށް ސައީދު ބުނެއެވެ. އަދި ދެމީހުންވެސް ހަމައެކަނި ވިސްނަނީ ގުޅުން އިތުރަށް ރަނގަޅު ކުރެވޭނެ ގޮތްތަކާއިމެދު ކަމަށާއި ދެމީހުންގެ މުސްތަގުބޮލާއިމެދު ކަމަށް އަޒޫވެސް ބުންޏެވެ.\nއަޒޫ އާއި ސައީދު ބުނީ ދެމީހުންގެ ދެމެދުގައި ކުދިކުދި މައްސަލަތައް ޖެހުނު ނަމަވެސް ހައްލުނުވާވަރު މައްސަލައެއް ނުޖެހޭ ކަމަށެވެ. އަދި ދެމީހުންނަށް ވާހަކަދައްކައިގެން ހައްލުނުކުރެވޭނެ މައްސަލައެއް ދިމާ ނުވާކަމަށްވެސް އެދެމަފިރިން ބުނެއެވެ. މީގެ އިތުރުން ވާހަކަނުދެއްކި ގުޅުން ކެނޑިގެންދާ ހިސާބަށް ނުދާނެކަމަށްވެސް އެދެމަފިރިން ބުނެއެވެ.\nއަޒޫއަކީ ހަޔާތުގެ ބައިވެރިއަކަށް އަންބެއްގެ ގޮތުންވެސް އަދި ދަރިއެެއްގެ މަންމައެއްގެ ގޮތުންވެސް މީހަކަށް ލިބޭނެ އެންމެ “ޕާފެކްޓް” މީހާ ކަމަށް ސައީދު ގަބޫލުކުރެއެވެ. އަދި ދިރިއުޅުމުގެ ކަންކަމާއި އޭނައަށް ކޮށްދެންޖެހޭ ކަންކަމުގެ އިތުރުން މަސައްކަތުގެ މާހައުލުވެސް އަޒޫ މެނޭޖް ކުރާލެއް ފުރިހަމަ ކަމުގެ ވާހަކައިން އަޒޫއަށް ސައީދު ވަނީ ތައުރީފުކޮށްފައެވެ.\nމިދެމަފިރިންގެ ކައިވެންޏަށް މިހާރު ހަތަރު އަހަރު ވެފައިވާއިރު މިދެމަފިރިންގެ ފުރަތަމަ ދަރިފުޅު ލިބިފައިވަނީ 2019 ވަނަ އަހަރުގެ މެއި މަހުގެ 18 ވަނަ ދުވަހުއެވެ.\nމިހާރު ލޯބި ލޯބި ރައިޝާއަށް ދެ އަހަރު ވެފައިވާއިރު، އަޒޫއާއި ސައީދުގެ ގިނަ ވަގުތުތައް ހޭދަކުރާތަން ފެންނަނީ ދަރިފުޅާއިއެކުއެވެ. ހާއްސަކޮށް އަޒޫގެ ހުރިހާ ވަގުތެއްހެން ހޭދަކުރާތަން ފެންނަނީ ދަރިފުޅާއިއެކުއެވެ. އަޒޫގެ ސޯޝަލް މީޑިއާގެ ސްޓޯރީތަކުންވެސް މުޅިންހެން ފެންނަނީ ދަރިފުޅާއިއެކު ވަގުތު ހޭދަކުރާ މަންޒަރުތަކެވެ. ނޫނީ ދަރިފުޅުގެ ކިޔުޓް ވީޑިއޯއެއް ނުފެންނަ ދުވަހެއް ނުދެއެވެ.\nއަޒޫވަނީ ދަރިފުޅު ލިބުމާއިއެކު ފިލްމީ ދާއިރާއިންވެސް ބްރޭކެއް ނަގާފައެވެ. އަދި މިހާރު ހުރިހާ ވަގުތެއްވެސް ފޯކަސް ކުރަން ބޭނުންވަނީ ދަރިފުޅަށް ކަމަށް އަޒޫ ވަނީ މީގެ ކުރިންވެސް ބުނެފައެވެ.\nއެހެންނަމަވެސް ފިލްމީ ދާއިރާއާއި ދުރަށް ނުދާ ކަމަށާއި ރަނގަޅު އޮފާއެއް ލިބިއްޖެނަމަ އަދިވެސް ފެންނާނެ ކަމަށް އަޒޫ ވަނީ ބުނެފައެވެ. މިވަގުތައް އަޒޫ ދަނީ “ޕާފެކްޓް މޯމް” އެއްގެ ރޯލް އަމިއްލަ ދިރިއުޅުމުގައި އަދާކުރަމުންނެވެ.


Dharumavantha Hospital ge ICU furumaa gaathah,6meehaku ventilator gai - One Online\nދަރުމަވަންތަ ހޮސްޕިޓަލް --- ވަން ފޮޓޯ: މުހައްމަދު އައުޒަމް\nދަރުމަވަންތަ ހޮސްޕިޓަލުގެ އައިސީޔޫ ފުރުމާ ގާތަށް، ހަ މީހަކު ވެންޓިލޭޓަރުގައި\nދަރުމަވަންތަ ހޮސްޕިޓަލުގެ އައިސީޔޫ ގާތްގަނޑަކަށް ފުރިފައިވާ ކަމަށް ރައީސް އޮފީހުގެ ތަރުޖަމާނު މުހައްމަދު މަބްރޫކު އަބްދުލްއަޒީޒު ވިދާޅުވެއްޖެއެވެ.\nހެލްތު އެމްޖެންސީ އޮޕަރޭޝަން ސެންޓަރު (އެޗްއީއޯސީ) ގައި މިރޭ ބޭއްވި ނޫސްވެރިންގެ ބައްދަލުވުމުގައި މަބްރޫކް ވިދާޅުވީ، ދަރުމަވަންތަ ހޮސްޕިޓަލުގެ ޑީއެޗް 11ގެ އައިސީޔޫގައި ޖުމްލަ ނުވަ މީހަކަށް ފަރުވާދެމުން އަންނަ ކަމަށާއި ހަ މީހަކަށް ވެކްޓިލޭޓަރުގައި ފަރުވާދެމުން އަންނަ ކަމަށެވެ.\nމަބްރޫކް ވިދާޅުވީ، ރާއްޖޭގައި ރެކޯޑް މިންވަރަކަށް މީހުން ކޮވިޑަށް ޕޮޒިޓިވްވަމުންދާ އިރު، އެންމެ ކަންބޮޑުވާ އެއް ކަމަކީ އެނދުމަތިކޮށްގެން ފަރުވާދޭން ޖެހޭ މީހުންގެ އަދަދު އިތުރުވުން ކަމަށެވެ.\n"އެންމެ ކަންބޮޑުވާ އެއް ކަމެއްގެ ގޮތުގައި ފާހަގަކޮށްލެވެނީ ބައްޔަށް ބޭސް ކުރުމަށް ހުންނަ މެޑިކަލް ފެސިލިޓީތަކުގައި ހުރި އަދަދުތައް. 200 އެއްހާ މީހުން މިވަގުތު ހޮސްޕިޓަލައިޒް ކުރެވިފައިވޭ. އޭގެ ތެރެއިން ހަ މީހަކު މިވަގުތު ވަނީ ދަރުމަވަންތަ ހޮސްޕިޓަލު ޑީއެޗް 11ގެ ވެންޓިލޭޓަރުގައި. ދަރުމަވަންތަ ހޮސްޕިޓަލުގެ އައިސީޔޫ ގާތްގަނޑަކަށް މިހާރު މިއޮތީ ފުލްވެފައި،" މަބްރޫކް ވިދާޅުވިއެވެ.\nމަބްރޫކް އިތުރަށް ވިދާޅުވީ ކޮވިޑަށް ޕޮޒިޓިވްވާ މީހުންގެ އަދަދު އިތުރުވަމުންދާ އިރު، ސިއްހީ ހިދުމަތްތެރީންގެ އަަދަދުވެސް މަދު ކަމަށާއި އެހެންކަމުން ސިއްހީ ނިޒާމަށް ކުރިއަށްވުރެ ބޮޑަށް ބާރުބޮޑުވެފައިވާ ކަމަށެވެ.\nމިއަދު އެކަނިވެސް ރާއްޖެއިން 601 މީހަކު ކޮވިޑަށް ޕޮޒިޓިވްވެފައިވެއެވެ. މި ފަހަކަށް އައިސް ރާއްޖޭގައި އެވްރެޖުކޮށް ކޮންމެ ދުވަހަކު 400 އަށްވުރެ ގިނަ މީހުން ކޮވިޑަށް ޕޮޒިޓިވްވެއެވެ. އަދި މިވަގުތު 181 މީހަކަށް ހޮސްޕިޓަލުތަކުން އަންނަނީ ފަރުވާދެމުންނެވެ.\nގުޅޭ ޓެގު ހެލްތު ޕްރޮޓެކްޝަން އެޖެންސީ (އެޗްޕީއޭ) ހެލްތް ޕްރޮޓެކްޝަން އެޖެންސީ ދަރުމަވަންތަ ހޮސްޕިޓަލް ކޮވިޑް 19


Lanka Gai Haluvi Kamaai Eku Humeh Fethurenee - Vaguthu\nލަންކާގައި ހަލުވިކަމާއި އެކު ހުމެއް ފެތުރެނީ\nއަވައްޓެރި ސްރީލަންކާގައި ހަލުވިކަމާއި އެކު ހުމެއް ފެތުރެމުންދާ ކަމަށާއި، އެކަމަށް ސަމާލުވެތިބުމަށް އެޤައުމުގެ ކަމާއި ބެހޭ އިދާރާތަކުން އިލްތިމާސްކޮށްފިއެވެ.\nމިކަމާއި ގުޅިގެން މީޑިއާތަކާއި މަޢުލޫމާތު ޙިއްސާކުރަމުން އެމްބިލިޕިޓިޔާ ހޮސްޕިޓަލުގެ މެޑިކަލް ސުޕްރިޑެންޓް، އެން.އެސް. ދަރްމަތިލަކާ ބުނެފައިވަނީ، އިންފްލުއެންޒާ ޖެހިގެން އެ ހޮސްޕިޓަލުން އެކަނިވެސް 30 މީހުނަށް ފަރުވާދެމުންދާ ކަމަށެވެ.\nމި ހުން މިހާރު ލަންކާގެ ދެކުނުގެ ސަރަޙައްދުތަކުން އެހެން ހިސާބުތަކަށް ވެސް ފެތުރެން ފަށާފައިވާކަމަށް، އެޤައުމު އިދާރާތަކުން ހާމަކޮށްފައިވާއިރު، ލަންކާގެ ހެލްތް މިނިސްޓްރީން މީގެ ކުރިން ބުނެފައިވަނީ، ދެކުނުުގެ ޕްރޮވިންސްތަކުން އެކަނިވެސް 2500 އަށްވުރެ ގިނަ މީހަކު އިންފެކްޓުވެފައިވާ ކަމަށެވެ.\nމި ހުން ފެތުރުން ކޮންޓްރޯލް ނުވެ ލަންކާގެ ބޮޑު ބަޔަކަށް ހުން ފެތުރިދާނެކަމުގެ ބިރު ބޮޑުވެފައިވާ މި ދަނޑިވަޅުގައި، އެޤައުމުގެ ކަމާއި ބެހޭ އިދާރާތަކުން ދަނީ، ހުން ޖެހިފައިވާ މީހުނަށް ފަރުވާކޮށް ހުން ފެތުރުމަށް ދިމާވާ ކަންކަން ހާމަކޮށްދީ އެކަމާއި ގުޅޭ މަޢުލޫމާތުތައް ޢާންމުންނަށް ފޯރުވައިދިނުމަށް ޚާއްސަ މަސައްކަތްތަކެއް ކުރަން ފަށާފައެވެ.\nސްރީލަންކާއަކީ، އެކި ބޭނުންތަކުގައި ގިނަ ޢަދަދެއްގެ ދިވެހިންވެސް ދިރިއުޅެމުންދާ ޤައުމެއްކަން ފާހަނގަކޮށްލެވެއެވެ.


JP Othy Sarukaarai Eku - SG - Vaguthu\n5 މަސް ކުރިން ( ޖުލައި 18, 2019 )\nޖުމްހޫރީ ޕާޓީ އޮތީ ސަރުކާރާއެކު ވެފައިވާ އިއްތިހާދުގެ މަތީގައި ކަމަށާއި ސަރުކާރު ދެމެހެއްޓުމަށް ކުރެވެން ހުރި ހުރިހާ ކަމެއްވެސް ޖުމްހޫރީ ޕާޓީން ކުރާނެ ކަމަށް ޖުމްހޫރީ ޕާޓީގެ ސެކެޓްރީ ޖެނެރަލް ހުސައިން ރަޝީދު ވިދާޅުވެއްޖެ އެވެ.\nޖުމްހޫރީ ޕާޓީގެ ސެކެޓްރީ ޖެނެރަލް ހުސައިން ރަޝީދު މިހެން ވިދާޅުވެފައި މިިވަނީ ޖުމްހޫރީ ޕާޓީގެ ފިކުރަކީ ޕީޕީއެމްގެ ފިކުރު ކަމަށް ޖޭޕީގެ ލީޑަރު ގާސިމް އިބްރާހީމްގެ އެޑްވައިޒަރު އަދި ކުރީގެ ނައިބުރައީސް ޑރ.މުޙައްމަދު ޖަމީލް އަޙްމަދު މީޑިއާގައި ވާހަކަ ދައްކާފައިވާ ދަނޑިވަޅެއްގަ އެވެ.\nޖަމީލުގެ ވާހަކަތަކަށް ރައްދު ދެއްވަމުން ހުސައިން ރަޝީދު މިއަދު ވިދާޅުވެފައިވަނީ ޖަމީލު ހާމަކޮށްފައިވަނީ ޕާޓީގެ ވިސްނުން ނޫންކަމަށާއި އެއީ އޭނާގެ އަމިއްލަ ވިސްނުން ކަމަށެވެ.\nއަދި ޖޭޕީގެ ކައުންސިލް އެއްބާރުލުމެއް ޕީޕީއެމްއާ ގުޅެން ނުލިބޭނެ ކަމުގެ ޔަގީންކަންވެސް ހުސައިން ވަނީ ދެއްވާފައެވެ.\nޕާޓީގެ ތެރެއިން ވަކި ބޭފުޅަކު ފާޅުކުރާ އަމިއްލަ ޚިޔާލަކީ ޕާޓީގެ ރަސްމީ ބަސް ކަމުގައި ނުބެލެވޭނެ ކަމަށް އޭނާ ވިދާޅުވިއެވެ.\nއަދި ހުރިހާ ބޭފުޅުންވެސް ޕާޓީގެ އަސާސީ ގަވާއިދާ އެއްގޮތަށް އަމަލު ބެހެއްޓުމަށް އޭނާ ވަނީ ގޮވާލާފައެވެ.\nޖަމީލު ވިދާޅުވީ ރާއްޖޭގައި ހަރުދަނާ އޮޕޮޒިޝަނެއްގެ ދައުރު އަދާ ކުރުމުގައި އެހީތެރިވެވެން އޮތް ގޮތަކަށް އެހީތެރިވެ ވަޑައިގަންނަވާނެ ކަމަށެވެ.\nރައީސް ޔާމީން ނެތި ބޭއްވި ޕީޕީއެމްގެ ދެވަނަ ކައުންސިލް ބައްދަލުވުމުގެ ރިޔާސަތުގައި ޑރ. މުއިއްޒު\nޕީޕީއެމް ޓިކެޓުގައި ލޯކަލް ކައުންސިލަށް ވާދަކުރުމުގެ ފުރުސަތު ހުޅުވާލައިފި\nބަލަ ހުސައިނޫ ނޫނޫ ސަރުކާރުގެ މިނިސްޓަރު ކަމުގައިވެސް ހުރެވޭނެ ބިރުނުގަނޭ. ސަރުކާރުން ބުނަނީ ވަކިފިކުރަކަށް ނުބަލާނަމޭ. މިސަރުކާރުން މީހުން ނުކަނޑާނަމޭ. މިސަރުކާރު ވެރިކަމަށް އައީ ވަކި ފިކުރަކަށް ނުބަލާ ހެޔޮވެރިކމެއް ކޮށްދޭނެކަމަށް.މިސްރުކާރުން މީހުން ވަކިކުރަނީ ޒީރޯ ޓޮލަރެންސްގެ ދަށުން.\nޖުލައި 18, 2019 15:40\nވަޒީރުކަން ގެއްލިދާނެތީ ހދަ ބިރެއް ގަނޭދޯ\nޖުލައި 18, 2019 18:49\nނާޒިމް ސާ ބުނަނީ ޖޭޕީއާ އެއްކަމެއްގެ އެއްބާރުލުމެއް ސަރުކާރުން ނުދޭ ކަމަށް. ނުކުޅެދޭ މީހުންގެ ބިލުވެސް ބޭރު ކޮށްލީ. ދެން ތިޔާ ޕާޓީގެ އެސްޖީ ކިޔާ އެއްޗަކާ ގުޅުނެއް ނެތް ދޯ މިވާ ކަންކަމާ. އަނެއްކާ ތީ ތިޔާ ޕާޓީގެ ސުޕޯކްސްޕާސަނެއްވެސް ނާުނެއް ނުން ބޭފުޅާބ ޖަމީލޭ ތިކިޔަނީ\nޖުލައި 18, 2019 22:58\nޖުލައި 20, 2019 01:28\nތިއެއްނޫނޭ ކަލޭ ލާދީނީ ބާގައަށް ސޮއިކުރަނީ ކޮންއިރަކުހޭ؟. ލަސްކުރަނީ ކީއްވެހޭ؟ ގާސިމް އަތުން ކެވުނުވަރު މަދީހޭ؟ މިވަރު ބޯބުރާންތި ޑރ. އެއް މި ގައުމަކު ނޫޅޭނެ.


ފިޤުހީ މައްސަލަތައް – Page2– DhiSalafiyyah\nމަޖާލިސް ޝަހްރު ރަމަޟާން – ސާދަވަނަ މަޖްލިސް\n09/06/2017 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nމަޖާލިސް ޝަހްރު ރަމަޟާން – ތޭރަވަނަ މަޖްލިސް\n08/06/2017 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nމަޖާލިސް ޝަހްރު ރަމަޟާން – ބާރަވަނަ މަޖްލިސް\nޤުރުއާން ތިލާވަތުކުރުމުގެ ދެވަނަ ގޮތް ޙަމްދު ހުރީ ﷲއަށެވެ. އެއިލާހީ އެއިލާހަށް ކިޔަމަންތެރިވެ އަދި އެއިލާހުގެ ރަޙުމަތަށް އެދޭމީހަކަށް ގިނަހިނައިން ނިޢުމަތްތައް ދެއްވާ އިލާހެވެ. އަދި އެއިލާހީ، އެއިލާހު ހަނދުމަ ކުރުމުން މޫނުއަނބުރާލައި އަދި އެއިލާހަށް އުރެދޭމީހަކަށް ޢުޤޫބާތްދެއްވުން ގަދަފަދަވެގެންވާ އިލާހެވެ. އެއިލާހުގެ ފަޟްލަވަންތަވެރިކަމުން އިރާދަކުރެއްވި އަޅަކު ހޮއްވަވައެވެ. އެއަޅަކު އެއިލާހާ ކުއްތަންކުރައްވާ ކައިރިކުރައްވައެވެ. އަދި އެއިލާހުގެ ޢަދުލުވެރިކަމުން އިރާދަކުރެއްވި އަޅަކު އެއިލާހާ ދުރުކުރައްވައެވެ. ދެން ފަހެ އެއިލާހަށް ފުރަގަސްދީ އެނބުރިދާ މީހަކު އެއިލާހު ދޫކޮށްލަވައެވެ. ޢާލަމްތަކަށް…\n07/06/2017 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nމަޖާލިސް ޝަހްރު ރަމަޟާން – އެގާރަވަނަ މަޖްލިސް\nރޯދައިގެ މުޞްތަޙައްބު އަދަބުތައް ޙަމްދުހުރީ ﷲއަށެވެ. އެއިލާހީ ކަމަކަށް އެދޭމީހާ، އޭނާ އެއެދޭ މިންވަރަށްވުރެ އިތުރަށްވެސް ދެއްވާ އިލާހެވެ. ހިދާޔަތުގެ ނިޢުމަތް ދެއްވިކަމަށްޓަކައި އެއިލާހަށް ޙަމްދު ކުރަމެވެ. ދަލީލުތަކާއި އޭގެ އުޞޫލުތައް އެނގޭ މީހަކު އިޤުރާރުވާ ފަދައިން އެއިލާހު ތަޢާލާގެ ވަޙުދާނިއްޔަތަށް އިޤުރާރުވަމެވެ. އަދި އަހަރެމެންގެ ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމައަށް ޞަލަވާތާއި ސަލާމްލެއްވުންއެދި ދުޢާކުރަމެވެ. އެކަލޭގެފާނަކީ އެއިލާހުގެ އަޅާ އަދި ރަސޫލާއެވެ. އަދި އެކަލޭގެފާނުގެ އެކުވެރިޔާ، އަބޫބަކުރުގެފާނަށް ޞަލަވާތް ލައްވާށިއެވެ. އެކަލޭގެފާނަކީ، ރަސޫލުﷲ ޞައްލަﷲ…\n06/06/2017 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nމަޖާލިސް ޝަހްރު ރަމަޟާން -ދިހަވަނަ މަޖްލިސް\nރޯދައިގެ ވާޖިބު އަދަބުތަކުގެ ތެރެއިން ހަމްދުހުރީ ﷲއަށެވެ. އެއިލާހީ ޚަލްޤުތަކުންނަށް އެންމެ ފުރިހަމަ އަދަބުތަކަށް އިރުޝާދު ދެއްވި އިލާހެވެ. އަދި އެއިލާހު އެބައިމީހުންނަށް، އެއިލާހުގެ ރަޙުމަތުގެ ޚަޒާނާތަކާއި ދީލަތިކަމުގެ ހުރިހާ ދޮރުކޮޅުތަކެއް ހުޅުވާދެއްވިއެވެ. އަދި މުއުމިނުންގެ ވިސްނުން އެއިލާހު އަލިކޮށްދެއްވިއެވެ. ދެން އެއަލިކަމުގެ ސަބަބުން އެބައިމީހުން ޙަޤީޤަތްތައް ހޯދައިގަނެ ޘަވާބާއި ދަރުމައަށް އެދުނެވެ. އަދި އެއިލާހަށް ކިޔަމަންވުމުން ފުރަގަސްދީ އެނބުރި ދިޔަމީހުންގެ ލޯތައް ކަނުކުރެއްވިއެވެ. ދެން އޭގެ ސަބަބުން އެބައިމީހުންނާ އެއިލާހާއި ދެމެދުވާ ނޫރުގެ ދެމެދުގައި ފަރުދާއެއް…\n05/06/2017 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nމަޖާލިސް ޝަހްރު ރަމަޟާން -ނުވަވަނަ މަޖްލިސް\n04/06/2017 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލްއަޚް އަބޫ ފުޟައިލު މުއުތަމިން އަޙްމަދު\nއިމާމެއްގެ ފަހަތުގައި ނަމާދުކުރާއިރު ކުށު ސަޖިދަ ޖަހަންޖެހޭ ޙާލަތްތައް\nއިމާމެއްގެ ފަހަތުގައި ނަމާދުކުރަމުންދާއިރު ކުށު ސަޖިދަ ޖަހަން ވީތޯ ނުވަތަ ނޫންތޯ އޮޅުން އަރާގޮތްވެއެވެ. މިލިޔުމުގައި ވަރަށް ކުރު ގޮތަކަށް މިބަލަލާނީ މިޙާލަތްތަކުގައި ޢަމަލުކުރަންވީ ގޮތްތަކަށެވެ. އިމާމުމީހާއާއެކީ ނަމާދުގެ ހުރިހާ ރަކުޢަތެއް އަދާކުރިމީހާއަށް އޮތީ އިމާމުމީހާ ކުށުސަޖިދަޖަހައިފިނަމަ އިމާމުމީހާއަށް އެކަމުގައި ތަބާވުމެވެ. ޙަދީޘް ބަސްފުޅުގައިވެއެވެ. ((إِنَّمَا جُعِلَ الإِمَامُ لِيُؤْتَمَّ بِهِ , فَلا تَخْتَلِفُوا عَلَيْهِ , فَإِذَا رَكَعَ فَارْكَعُوا , وَإِذَا قَالَ سَمِعَ اللَّهُ لِمَنْ حَمِدَهُ فَقُولُوا رَبَّنَا لَكَ…\n21/05/2017 ފިޤުހާއި އޭގެ ޢިލްމުތައް, ފިޤުހީ މައްސަލަތައްއައްޝައިޚް ޢިމްރާން މުޙައްމަދު ޢަލީ\nފަރުވާއެއްގެ ގޮތުގައި އައި ވީ އެފް ބޭނުންކުރުމުގެ ޙުކުމް 3\nދުޢާއަކީ މިފަދަ މަގަކަށް ކުރިމަތިލުމެއް ނެތި ކޮންމެ ދެމަފިރިއަކަށްވެސް ޞާލިޙު ދަރިފަސްކޮޅެއް ލެއްވުމެވެ. އަދި މިފަދަ ކަންކަމުގައި ކެތްތެރިކަން ދެއްވުމެވެ.\n21/04/2017 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލް އުޚްތު އުއްމު ޢަބްދިﷲ\nފަރުވާއެއްގެ ގޮތުގައި އައި ވީ އެފް ބޭނުންކުރުމުގެ ޙުކުމް 2\nމިކަމުގެ ޝަރުޢީ ޙުކުމާމެދު ދަންނައެވެ. އެންމެ ރައްކާތެރި ގޮތަކީ އެކަން މަނާވެގެންވުމެވެ. މިއީ ޝައިޚް ޢަބްދުﷲ އަލްޖިބްރީން حفظه الله ގެ ބަސްފުޅެވެ. އަދި ބައެއް ޢިލްމުވެރިން ޝަރުޠުތަކަކާއެކު އެކަން ހުއްދަކުރައްވައެވެ. އެ ޝަރުޠުތަކުގެ ތެރޭގައި:\n20/04/2017 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލް އުޚްތު އުއްމު ޢަބްދިﷲ\nފަރުވާއެއްގެ ގޮތުގައި އައި ވީ އެފް ބޭނުންކުރުމުގެ ޙުކުމް 1\nމިފަދަ ކަންކަން ހުރުމުން ބައެއް ޢިލްމުވެރިން ދަރިމައިވުމުގެ މިފަދަ މަގުތައް މަނާ ކުރައްވައެވެ. ނުވަތަ މިކަމުގައި ވަރުގަދަ ޙުކުމްތައް ގެންނަވައެވެ.\n16/04/2017 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލް އުޚްތު އުއްމު ޢަބްދިﷲ\nތަޔައްމުމުގެ ޞިފަ ތަޔައްމުމު ކުރާ ގޮތަކީ ފުރަތަމަ ނިޔަތް ގަނެ، ބިސްމިﷲ ކިޔައި، ދެއަތް ތިލައިގެ ބަނޑުފުށުން ބިންގަނޑުގައި އެއްފަހަރު ޖެހުމެވެ. އޭގެފަހުގައި މޫނުގައި އެއްފަހަރު ފުހެލުމެވެ. އަދި އޭގެފަހުގައި ކަނާތު ކުޑަހުޅުން ފެށިގެން އިނގިލިތަކާ ހަމައަށް އަތުގެ ނުފުށުގައި އެއްފަހަރު ފުހެލުމެވެ. އޭގެފަހުގައި ހަމަ މިބީދައިން ވާތު ކުޑަހުޅުން ފެށިގެން ވާތުގެ އިނގިލިތަކާ ހަމައަށް ވައަތުގެ ނުފުށުގައި އެއްފަހަރު ފުހެލުމެވެ. އޭގެ ދަލީލަކީ ޢައްމާރު ރަޟިޔަﷲ ޢަންހުގެ ކިބައިން ރިވާވެގެންވާ މި ޙަދީޘެވެ. ((التَّيَمُّمُ ضَرْبَةٌ…\n09/04/20174- ފިޤުހާއި އޭގެ ޢިލްމުތައް, ފިޤުހީ މައްސަލަތައްއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nދުނިޔެއަކީ ވަށް އެއްޗަކަށްވީއިރު ސީދާ ޤިބުލައަށް ކުރިމަތިލާނީ ކިހިނެތް؟ 2\nއެގޮތުން ނަބިއްޔާ صلى الله عليه وسلم އެކަލޭގެފާނުގެ އަޞްޙާބުންނަށް ކުޑަކަމުދިއުމާއި ބޮޑުކަމުދިއުމުގައި ޤިބުލައަށް ކުރިމަތިލުން ނަހީ ކުރެއްވިހިނދު، ޤިބުލައަށް ފުރަގަސްދިނުންވެސް ވަނީ ނަހީކުރައްވާފައެވެ. ދުނިޔެއަކީ ވަށް އެއްޗަކަށްވާއިރު “ފުރަގަސްދިނުން”ވެސް ވާނީ ހަމަ ޤިބުލައަށް ކުރިމަތިލުމަށެވެ.\n29/03/2017 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލް އުޚްތު އުއްމު ޢަބްދިﷲ\nދުނިޔެއަކީ ވަށް އެއްޗަކަށްވީއިރު ސީދާ ޤިބުލައަށް ކުރިމަތިލާނީ ކިހިނެތް؟ 1\nއިންޑިއާގައި ހުރި މީހެއް ކައިރި އެމެރިކާ ބައްރު ވަނީ ކޮން ދިމާލެއްގައިތޯ އެހުމުން އިރުމަތީ ފަރާތަށް އިޝާރާތެއް ނުކުރާނެއެވެ. އެހެނެއްކަމަކު އިޝާރާތް ކުރާނީ ހުޅަނގު ފަރާތަށެވެ. އިރުމަތީ ފަރާތުން ގޮސް ދުނިޔެ ވަށާ އެތަނަށް ދެވުނުކަމުގައި ވިޔަސްމެއެވެ. ތަނެއް އޮތް ފަރާތަކާއި އެތަނަކަށް ވާޞިލުވެވޭ ގޮތް އެއީ މުޅިން ތަފާތު ދެކަމެކެވެ.\n27/03/2017 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލް އުޚްތު އުއްމު ޢަބްދިﷲ\nއަންހެނަކު މިސްކިތަށް ދާއިރު ސެންޓު ޖެހުން 2\nޞައްޙަ ޝަރުޢީ ދަލީލުތައް އެނގި ބަޔާންވުމުން އެކަމުގައި ޚިލާފުވެ ޖަދަލުކުރާނެ އެއްވެސް ފުރުޞަތެއް ނެތެވެ. މިކަމުގެ ނުރައްކާތެރިކަމާއި މިޝަރުޢީ ޙުކުމާ ޚިލާފުވުމުގެ ސަބަބުން ފާފަ ލިބޭ މިންވަރާމެދު މުސްލިމު އަންހެނުން ވިސްނާ ފިކުރުކުރަންޖެހެއެވެ. އަދި ދަންނަން ޖެހޭކަމަކީ އެކަނބަލުން އެނުކުންނަނީ އަޖުރު ޙާޞިލުކުރުމުގެ ނިޔަތުގައެވެ. އޭގެ ބަދަލުގައި ފާފަތަކެއް ހޯދާކަށް ނޫނެވެ. نسأل الله السلامة والعافية\n20/03/2017 ފިޤުހާއި އޭގެ ޢިލްމުތައް, ފިޤުހީ މައްސަލަތައްއަލް އުޚްތު އުއްމު ޢަބްދިﷲ\nއަންހެނަކު މިސްކިތަށް ދާއިރު ސެންޓު ޖެހުން 1\nއަންހެންކަނބަލުން ގެއިން ނުކުންނައިރު މީރުވަސް ދުވާފަދަ އެއްޗެއް ބޭނުންކޮށްގެން ނުކުތުމަކީ ނަހީކުރައްވާފައިވާ ކަމެއްކަން އަންގައިދޭ ޙަދީޘްތަކުގެ ތެރޭގައި އަންނަނިވި ޞައްޙަ ޙަދީޘްތައް ހިމެނެއެވެ\n19/03/2017 ފިޤުހާއި އޭގެ ޢިލްމުތައް, ފިޤުހީ މައްސަލަތައްދިސަލަފިއްޔާ